বিজয় দিবসের অঙ্গীকার বিজয় দিবসের অঙ্গীকার – bangla24bdnews.com\n১৬ ডিসেম্বর। বিজয় দিবস। ১৯৭১ সালের এই দিনে আমাদের গৌরবোজ্জ্বল মুক্তিযুদ্ধের আনুষ্ঠানিক সমাপ্তি ঘটেছিল। ২৫ মার্চ গভীর রাতে পাকিস্তানি বাহিনী অতর্কিতে বাঙালি জাতির ওপর সশস্ত্র আক্রমণ শুরু করলে বঙ্গবন্ধু শেখ মুজিবুর রহমান স্বাধীনতা ঘোষণা করে প্রতিরোধ যুদ্ধের ডাক দেন। তবে সলতে পাকানোর কাজটি চলছিল আগে থেকেই। পাকিস্তানি রাষ্ট্র কাঠামোর মধ্যে যে বাঙালি জাতি অধিকার ও মর্যাদা নিয়ে বসবাস করতে পারবে না – এটা পাকিস্তান প্রতিষ্ঠার পরই শেখ মুজিব বুঝতে পেরেছিলেন। শুরু হয়েছিল বাঙালির মুক্তি আন্দোলন সংঘটনের নানামুখী তৎপরতা। জেল-জুলুম উপেক্ষা করে তিনি পাকিস্তানি শাসকগোষ্ঠীর মুখোমুখী হয়েছেন। তিনি আপস করেননি। হতোদ্যম হননি। বাঙালির অধিকার আদায়কে তিনি তার প্রধান রাজনৈতিক লক্ষ্য হিসেবে বেছে নিয়েছিলেন। কোনো কিছুই তাকে লক্ষ্যচ্যুত করতে পারেনি। তাঁর প্রতি বাঙালির আস্থা-ভরসার চূড়ান্ত বহিঃপ্রকাশ ঘটে ১৯৭০ সালে পাকিস্তানের প্রথম সাধারণ নির্বাচনে। বাঙালি শেখ মুজিবুর রহমানের আওয়ামী লীগের নৌকা মার্কায় একচেটিয়া ভোট দিয়ে জয়যুক্ত করেছিল।\n‘এবারের বিজয় দিবসে আমাদের অঙ্গীকার হোক : আমরা যেন আর পেছনে না হাঁটি। আত্মসমর্পণের মনোভাব পরিহার করি। একাত্তরের চেতনা, অসাম্প্রদায়িক, গণতান্ত্রিক বাংলাদেশ প্রতিষ্ঠার লক্ষ্য থেকে আমরা যেন বিচ্যুত না হই। আমরা আমাদের অর্জিত বিজয়কে যেন ছিনতাইকারীদের হাত থেকে আবার আমাদের করতলে আনতে পারি । আমরা নিজেরা যে ইতিহাস রচনা করেছি, সে ইতিহাস যেন আর বিকৃত করার সুযোগ কেউ না পায়। মুক্তির মন্দির সোপানতলে যারা জীবনদান করেছেন, বিজয় দিবসে তাদের কথা স্মরণ করি গভীর শ্রদ্ধা ও কৃতজ্ঞতায়। জয় বাংলা।’\nসত্তরের নির্বাচনে বিজয়ী বঙ্গবন্ধু শেখ মুজিবুর রহমানের কাছে ক্ষমতা হস্তান্তরে পাকিস্তানি কর্তৃপক্ষ গড়িমসি করতে থাকায় পরিস্থিতি এমনিতেই ছিলো অগ্নিগর্ভ। ১ মার্চ সংসদ অধিবেশন স্থগিত করে ইয়াহিয়া খান আগুনে ঘি ঢালেন। বিক্ষুব্ধ বাঙালিকে আর শান্ত করা যায়নি। বঙ্গবন্ধুর ডাকে শুরু হয়েছিল অসহযোগ আন্দোলন। ৭ মার্চ সোহরাওয়ার্দী উদ্যানের ঐতিহাসিক জনসভা থেকে কার্যত স্বাধীনতার ডাক দিয়েছিলেন এই বলে যে, ‘এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম’। বলেছিলেন, রক্ত যখন দিয়েছি, রক্ত আরো দেবো, এদেশের মানুষকে মুক্ত করে ছাড়বো, ইনশাল্লাহ।\nমার্চ মাসের পঁচিশ তারিখ পাকিস্তানি বাহিনী রাতের অন্ধকারে ঝাঁপিয়ে পড়ে বাঙালি জাতির ওপর। শুরু হয় যুদ্ধ, স্বাধীনতার যুদ্ধ। যুদ্ধের নেতা শেখ মুজিবুর রহমান। তিনি তার ৭ মার্চের ভাষণেই ঘরে ঘরে দুর্গ গড়ে তুলে যার যা কিছু আছে তা-ই নিয়ে শত্রুর মোকাবেলা করতে বলেছিলেন। নিরস্ত্র বাঙালি জাতি পাকিস্তানি সামরিক বাহিনীর সশস্ত্র আক্রমণের মুখে যার যা কিছু আছে তা-ই নিয়ে যোদ্ধায় পরিণত হয়েছিলো। তারপর নয় মাস জুড়ে বাঙালি জাতি রচনা করেছিলো এক নতুন ইতিহাস । ইতিহাসে বাঙালির প্রথম স্বাধীন রাষ্ট্র প্রতিষ্ঠার ওই লড়াই কোনো সাধারণ ঘটনা ছিল না। একাত্তরের নভেম্বরের শেষ দিকেই এটা স্পষ্ট হয়ে উঠছিলো যে পাকিস্তানি বাহিনীর চূড়ান্ত পরাজয় সময়ের ব্যাপারমাত্র। মুক্তিবাহিনীর আক্রমণ প্রবল হচ্ছিলো। চারদিক থেকে আক্রান্ত হয়ে তাদের নাস্তানাবুদ অবস্থা। তারা ঘাঁটি রক্ষা করতে পারছিলো না। পিছু হটছিলো। মুক্তাঞ্চলের পরিমাণ বাড়ছিলো।\nবেসামাল পাকিস্তান ডিসেম্বরের তিন তারিখ ভারত আক্রমণের মধ্য দিয়ে চরম ভুলটি করে বসে। তখনই বাংলাদেশে তাদের পরাজয় নিশ্চিত হয়ে যায়। ডিসেম্বরের এক তারিখ থেকেই পাকিস্তানিদের পরাজয়ের ক্ষণ গণনা শুরু হয়। জেলা শহরগহলো মুক্তি ও ভারতীয় মিত্র বাহিনীর দখলে আসতে থাকে। চূড়ান্ত পরাজয়-পর্ব কীভাবে হবে তা নিয়ে যখন মানুষের মধ্যে আলোচনা, জল্পনাকল্পনা, তখন ভারতীয় সেনাপ্রধান জেনারেল সাম মানেক’শ বেতারে পাকিস্তান সেনাবাহিনীর উদ্দেশে একটি বাণী প্রচার করেন। এটা লিফলেট আকারে ছেপে বিমান থেকে ঢাকা শহরসহ বিভিন্ন স্থানে ছড়িয়ে দেয়া হয়েছিলো। এর মূল কথা ছিলো, তোমরা ( পাকিস্তানি সেনারা) চারদিক থেকে অবরুদ্ধ আছো। কাজেই অস্ত্রসমর্পণ করো। ( চারি তরফছে ঘিরে হুয়ে হায়, হাতিয়ার ডাল দেও)। কোনোভাবেই রক্ষা পাওয়া সম্ভব নয় বুঝতে পেরে অবশেষে আত্মসমর্পণের সিদ্ধান্ত নেন বাংলাদেশে দখলদার পাকি জেনারেল নিয়াজী। ১৯৭১ সালের ১৬ ডিসেম্বর আত্মসমর্পণ দলিলে স্বাক্ষর করেন জেনারেল নিয়াজী। নব্বই হাজারের বেশি সৈন্য নিয়ে তারা মাথা নত করে পরাজয় স্বীকার করে নেয়। গর্বে মাথা নিচু হয় বিজয়ী বাঙালি জাতির। স্বাধীন বাংলাদেশ রাষ্ট্র বাস্তব রূপ পায়। রক্ত-অশ্রু-কষ্ট-যন্ত্রণার বিনিময়ে আমরা পেয়েছি এই স্বাধীনতা, আমাদের বিজয়। সত্যি ‘দাম দিয়ে কিনেছি বাংলা, কারো দানে পাওয়া নয়’।\nসেদিন যদি ওরা পরাজিত না হয়ে আমরা পরাজিত হতাম তাহলে কি হতো? বিজয়ের ৪৮ বছর পরে এসে এই জিজ্ঞাসাটাই আজ বড় হয়ে সামনে আসছে। যারা পরাজিত হয়েছিলো তাদের একটি রাজনৈতিক দর্শন ছিলো। তারা ছিলো গণবিরোধী, শোষক, ধর্মান্ধ-সাম্প্রদায়িক এবং স্বৈরাচারী। আমরা বিজয়ী হয়েছিলাম এসব থেকে মুক্ত হওয়ার জন্যই। আমাদের যুদ্ধ ছিলো স্বাধীনতার, মুক্তির।\n১৬ ডিসেম্বর পাকিস্তানিদের পরাজয়ে আমাদের স্বাধীনতা নিশ্চিত হলো। কিন্তু মুক্তি কি পেলাম? ৪৮ বছরে আমরা এগিয়েছি অনেক। আবার সামনে চ্যালেঞ্জও কম নেই। সব থেকে বড় বিপদের কথা হলো, পরাজিত পাকিস্তানের রাষ্ট্রদর্শনে বিশ্বাসী মানুষের সংখ্যা দেশে বাড়ছে। ধর্ম আর যার যার বিশ্বাসের বিষয় না থেকে রাজনীতির হাতিয়ার হয়ে উঠছে। যেসব ক্ষত থেকে মুক্তির জন্য জীবন ও সম্ভ্রম দিয়েছি, সে ক্ষতই আবার বাড়ছে উদ্বেগজনকভাবে। পরাজিতের দর্শনই যদি আমরা গ্রহণ কিংবা অনুসরণ করি তাহলে বিজয়ের গর্ব করার কোনো অধিকার আমাদের থাকে কি?\nআমাদের আবেগ-উচ্ছ্বাস সবই দিবসকেন্দ্রিক। বিজয় দিবসেও আমরা উচ্ছ্বাস করবো, নানা আনুষ্ঠানিকতা পালন করবো কিন্তু বিজয়ের মধ্য দিয়ে যা অর্জন করতে চেয়েছি তা কি অর্জন ও রক্ষা করতে পারছি? আমরা গালভরা বুলি কপচাই। বলি – আমাদের ধমনীতে শহীদের রক্ত, এ রক্ত পরাভব মানে না। কিন্তু জাতির পতাকা পুরানা শকুন খুবলে ধরলেও আমরা থাকি নির্বিকার।\nশত্রুরা ঐক্যবদ্ধ। আর আমাদের চলছে নানা মতে, নানা পথের দলাদলি। ওরা দিচ্ছে কূটকচাল। আমরা করছি কূটতর্ক। একাত্তরে যারা এক সঙ্গে ছিলাম এখন তারা একসঙ্গে নেই। পরাজিতরা জেতার জন্য ক্রমাগত কৌশল বদল করে আমাদের ঘায়েল করছে। দৃশ্যপট পালটাতে হবে। এবারের বিজয় দিবস কি আমাদের ভ্রান্তিমোচনে কোনো ভূমিকা রাখতে পারবে? মৃত্যুর সাথে পাঞ্জা লড়বো ঠিক আছে কিন্তু শত্রুর সঙ্গে গলাগলি আর কতো? এটা ঠিক গত কয়েক বছর ধরে রাষ্ট্রক্ষমতায় আছে আওয়ামী লীগ, যে দলের নেতৃত্বে মুক্তিযুদ্ধ হয়েছিল।\nপ্রধানমন্ত্রীর দায়িত্ব পালন করছেন বঙ্গবন্ধুর কন্যা শেখ হাসিনা। রাষ্ট্রক্ষমতায় কারা আছেন সেটা যেমন গুরুত্বপূর্ণ বিষয়, তেমনি দেশ কোন নীতি-আদর্শ দ্বারা চালিত হচ্ছে, সেটাও কম গুরুত্বপূর্ণ বিষয় নয়। শেখ হাসিনার নেতৃত্বে বাংলাদেশ সমৃদ্ধির পথে অগ্রসর হচ্ছে। আবার যে সমতা-সাম্য স্বপ্ন মুক্তিযুদ্ধের লক্ষ্য ছিল সে লক্ষ্য থেকে দূরে সরার প্রবণতাও দেখা যাচ্ছে। সমাজে ধনবৈষম্য বাড়ছে। গণতান্ত্রিক সমাজ ও রাষ্ট্র কাঠামো শক্তিশালী না হয়ে দুর্বল হচ্ছে। সাম্প্রদায়িকতা, উগ্রবাদ মাথা চাড়া দিচ্ছে। আমাদের মধ্য অসহিষ্ণুতা বাড়ছে। সম্প্রীতির জায়গা দখল করছে বিদ্বেষ-হানাহানি। সুশাসন, জবাবদিহিতার বদলে কর্তৃত্ববাদী মনোভাব প্রবল হচ্ছে।\nএবারের বিজয় দিবসে আমাদের অঙ্গীকার হোক : আমরা যেন আর পেছনে না হাঁটি। আত্মসমর্পণের মনোভাব পরিহার করি। একাত্তরের চেতনা, অসাম্প্রদায়িক, গণতান্ত্রিক বাংলাদেশ প্রতিষ্ঠার লক্ষ্য থেকে আমরা যেন বিচ্যুত না হই। আমরা আমাদের অর্জিত বিজয়কে যেন ছিনতাইকারীদের হাত থেকে আবার আমাদের করতলে আনতে পারি । আমরা নিজেরা যে ইতিহাস রচনা করেছি, সে ইতিহাস যেন আর বিকৃত করার সুযোগ কেউ না পায়।


প্রতিমন্ত্রীর সম্মান ক্ষুণ্নের অভিযোগে সাংবাদিক গ্রেপ্তার! – Sheersha Media\nin অন্যান্য/জাতীয় ও রাজনীতি/সকল সংবাদ সংবাদটি প্রকাশের তারিখঃ ১ আগস্ট, ২০১৭ ১ আগস্ট, ২০১৭\nপ্রতিমন্ত্রীর সম্মান ক্ষুণ্নের অভিযোগে সাংবাদিক গ্রেপ্তার!\nতথ্য ও যোগাযোগ প্রযুক্তি (আইসিটি) আইনের ৫৭ ধারার মামলায় প্রতিমন্ত্রীর সম্মান ক্ষুণ্নের অভিযোগে খুলনায় এক সাংবাদিককে গ্রেপ্তার করা হয়েছে। সোমবার দিবাগত রাত আড়াইটার দিকে ডুমুরিয়া উপজেলা সদরের বাসা থেকে ওই সাংবাদিককে গ্রেপ্তার করা হয়।\nডুমুরিয়া থানার-পুলিশ জানায়, সোমবার রাত ৯টার দিকে সুব্রত ফৌজদার নামের এক ব্যক্তি লতিফের বিরুদ্ধে ৫৭ ধারায় মামলাটি করেন। পরে তাকে গ্রেপ্তার করা হয়েছে।\nডুমুরিয়া থানা সূত্র জানায়, মামলার বাদী সুব্রত। মামলার এজাহারে বলা হয়েছে, প্রতিমন্ত্রীর বিতরণ করা ছাগল মারা যাওয়া সংক্রান্ত সংবাদ ফেসবুকে শেয়ার করেছেন লতিফ। এতে প্রতিমন্ত্রীর সম্মান ক্ষুণ্ন হয়েছে। তাই লতিফের বিরুদ্ধে ৫৭ ধারায় মামলা করেছেন তিনি। বাদীর জমা দেওয়া নথিতে সংশ্লিষ্ট সংবাদ ফেসবুকে শেয়ার দেওয়ার আলামত রয়েছে। মামলার পর প্রাথমিক তদন্তের ভিত্তিতে আসামি লতিফকে গ্রেপ্তার করা হয়। তদন্ত চলবে।\nসর্বশেষ সংশোধিত: ১ আগস্ট, ২০১৭ , ২:৫১ অপরাহ্ন , মাধ্যম: শীর্ষ মিডিয়া\nপূর্বের সংবাদ Previous post: পেপারলেস বাণিজ্যে সময়, শ্রম-ব্যয় হ্রাস ও স্বচ্ছতা নিশ্চিত হবে\nপরবর্তী সংবাদ Next post: ‘আওয়ামী লীগকে আগামীতেও ক্ষমতায় আনুন’


Madhyamik and HS Exam 2021: চলতি সপ্তাহেই কি ঘোষণা হবে মাধ্যমিক ও উচ্চ মাধ্যমিক পরীক্ষার মূল্যায়ন প্রক্রিয়া? - Madhyamik and HS Exam 2021: WBBSE class 10th exam and WBCHSE Class 12th exam evulation proces to be announced by this week?, Bangla News\nবাংলা নিউজ > বাংলার মুখ > অন্যান্য জেলা > Madhyamik and HS Exam 2021: চলতি সপ্তাহেই কি ঘোষণা হবে মাধ্যমিক ও উচ্চ মাধ্যমিক পরীক্ষার মূল্যায়ন প্রক্রিয়া?\nগত ৭ জুন মাধ্যমিক ও উচ্চ মাধ্যমিক বাতিল করে দেয় রাজ্য সরকার। (ছবিটি প্রতীকী, সৌজন্য এএনআই)\nMadhyamik and HS Exam 2021: চলতি সপ্তাহেই কি ঘোষণা হবে মাধ্যমিক ও উচ্চ মাধ্যমিক পরীক্ষার মূল্যায়ন প্রক্রিয়া?\n১ মিনিটে পড়ুন . Updated: 17 Jun 2021, 10:48 AM IST\nঘোষণামতো সাতদিনের মধ্যে জানানো হয়নি।\nঘোষণামতো সাতদিনের মধ্যে জানানো হয়নি। তবে একটি মহলের দাবি, কীভাবে মাধ্যমিক ও উচ্চ মাধ্যমিক পরীক্ষার মূল্যায়ন হবে, তা চলতি সপ্তাহেই ঘোষণা করা হতে পারে। মধ্যশিক্ষা পর্ষদ এবং উচ্চ মাধ্যমিক শিক্ষা সংসদ প্রস্তুত আছে বলেও দাবি করা হয়েছে।\nগত ৭ জুন মাধ্যমিক ও উচ্চ মাধ্যমিক বাতিল করে দেয় রাজ্য সরকার। সাতদিনের মধ্যে চূড়ান্ত মূল্যায়ন প্রক্রিয়ার ঘোষণা করা হবে বলে জানিয়েছিলেন মুখ্যমন্ত্রী মমতা বন্দ্যোপাধ্যায়। কিন্তু তা হয়নি। সোমবার নবান্নে সাংবাদিক বৈঠকে মুখ্যমন্ত্রী জানান, মূল্যায়ন পদ্ধতি নির্ধারণ করছে পর্ষদ, সংসদ এবং শিক্ষা দফতর। দু'একদিনের মধ্যেই তা জানিয়ে দেওয়া হবে। তিনি বলেন, ‘আমি চাই, পড়ুয়ারা যাতে বিপদে না পড়ে, তাদের ভবিষ্যৎ যাতে নষ্ট না হয়।’ সঙ্গে তিনি যোগ করেন, পড়ুয়াদের যাতে কোনওরকম মানসিক যন্ত্রণার মধ্যে দিয়ে যেতে না হয়, তা নিশ্চিত করার জন্য শিক্ষা দফতরকে নির্দেশ দেওয়া হয়েছে।\nতারইমধ্যে একটি মহলের তরফে দাবি করা হয়, উচ্চ মাধ্যমিক নিয়ে গত বৃহস্পতিবার সংসদের তরফে যে রিপোর্ট জমা দেওয়া হয়েছে, তাতে সন্তুষ্ট হয়নি রাজ্য। নয়া প্রস্তাব নিয়ে ফের রিপোর্ট দিতে বলা হয় সংসদকে। এমনিতে সূত্রের তরফে দাবি করা হচ্ছিল, উচ্চ মাধ্যমিকের মূল্যায়ন প্রক্রিয়ার ক্ষেত্রে প্র্যাক্টিক্যাল (ল্যাবরেটরি-ভিত্তিক বিষয়ের ক্ষেত্রে ৩০ নম্বর) এবং প্রোজেক্ট (ল্যাবরেটরি-ভিত্তিক বিষয় না হলে ২০ নম্বরের) মিলিয়ে স্কুল থেকে যে নম্বর জমা দেওয়া হয়, তাতে অগ্রাধিকার দেওয়া হতে পারে বলে সূত্রের খবর। ওই মহলের দাবি, উচ্চ মাধ্যমিকের প্র্যাক্টিক্যাল বা প্রোজেক্টের প্রাপ্ত নম্বরের পাশাপাশি মাধ্যমিকের নম্বরও গুরুত্ব দেওয়া হতে পারে।\nঅন্যদিকে সূত্রের খবর, মাধ্যমিকের ক্ষেত্রে নবম শ্রেণির বার্ষিক পরীক্ষা এবং দশম শ্রেণির অভ্যন্তরীণ মূল্যায়নের ভিত্তিতে নম্বর দেওয়ার প্রস্তাব দিয়েছে বিশেষজ্ঞ কমিটি। তবে গুরুত্ব নবম শ্রেণির বার্ষিক পরীক্ষার ফলাফলে গুরুত্ব দেওয়ার প্রস্তাব দেওয়া হয়েছে। তাতে কিছুটা হেরফের হয়েছে। বিভিন্ন মহলের বক্তব্য যে মাধ্যমিক পরীক্ষায় এখন নবম শ্রেণির পাঠ্যক্রম থাকে না। দুটি পরীক্ষাকে একই মাপকাঠিতে ফেলা যায় না। মাধ্যমিকের জন্য সাধারণ পড়ুয়ারা আরও বেশি প্রস্তুতি নেয়। ফলে নবম শ্রেণির বার্ষিক পরীক্ষায় অগ্রাধিকার দিলে মূল্যায়ন পদ্ধতিতে ফাঁক থেকে যাবে। আবার দশম শ্রেণির অভ্যন্তরীণ মূল্যায়নে অগ্রাধিকার দেওয়ার পক্ষেও মত দেয়নি সংশ্লিষ্ট মহল। বিশেষত করোনাভাইরাসের দাপটে এবার মূলত অনলাইনেই হয়েছে সেই মূল্যায়ন। সেই পরিস্থিতিতে নবম শ্রেণির বার্ষিক পরীক্ষায় কিছুটা বাড়তি গুরুত্ব দেওয়া হচ্ছে। সেইসঙ্গে বিশেষ নিয়মে দশম শ্রেণির অভ্যন্তরীণ মূল্যায়নের নম্বর যোগ করা হবে। তার ভিত্তিতে মাধ্যমিকের চূড়ান্ত ফল প্রকাশ করা হবে।


ভোটের নটেগাছ মুরলো, রইল নোটার লোটা – BAARTA TODAY\nভোটের নটেগাছ মুরলো, রইল নোটার লোটা\nTagged: Ashok Sengupta, অশোক সেনগুপ্ত, ভোটের নটেগাছ মুরলো, রইল নোটার লোটা, হিন্দুস্থান সমাচার\nকলকাতা, ৪ মে (হি স)। ১৯৯০ সালে সোভিয়েত ইউনিয়নের সাধারণ নির্বাচনে নোটা ভোট সেখানকার কমিউনিস্ট সরকারের ভিত নাড়িয়ে দিয়েছিল। জানেন কি ইন্দোনেশিয়ায় একটি শহরে নোটা-র জেরে পুনর্নির্বাচন হয়েছিল? পশ্চিমবঙ্গের ভোটে আমরা কি আদৌ নোটা নিয়ে মাথা ঘামাই? ঘামালে কতটা?\n২০১৩ সালেই সুপ্রিম কোর্ট, ভারতের নির্বাচন কমিশনকে ব্যালটে ‘নোটা’ বা ‘নান অব দ্য অ্যাবাভ’ অর্থাত ‘উপরের কাউকেই নয়’ বিকল্প রাখার অনুমতি দিয়েছে। অর্থাৎ, অংশগ্রহণকারী কোনও প্রার্থীকে পছন্দ না হলে ভোটাররা ভোটযন্ত্রে ওই বিকল্প বেছে নিতে পারেন।\n’৯০-এ রাশিয়ায় নোটা ভোটের জেরে ২০০ টি আসনে নতুন প্রার্থী দিয়ে, নতুন করে নির্বাচন করতে বাধ্য হয় প্রশাসন। আগের নির্বাচনে জয় পাওয়া কমিউনিস্ট পার্টির ১০০ জনের বেশি প্রার্থী পরাজিত হন। ১৯৯২ সালে সোভিয়েতের পতনের পর বরিস ইয়েলেতসেন বলেছিলেন নোটার বিকল্পই মানুষের হাতে গণতান্ত্রিক ক্ষমতা প্রয়োগের সুযোগ এনে দিয়েছিল।\nসার্বিয়ায় ২০১২ সালে নির্বাচনে লড়ে ২২,৯০৫টি ভোট পেয়ে সার্বিয়ান পার্লামেন্টে একটি আসন দখল করেছিল ‘নান অব দ্য অ্যাবাভ’ পার্টি। ইন্দোনেশিয়ার মাকাসার শহরে মেয়র নির্বাচনে শুধুমাত্র একটি রাজনৈতিক দলের প্রার্থীই ছিলেন। প্রতিপক্ষ ছিল ‘কোটাক কোসোং (ফাঁকা বাক্স)’ বা নোটা। ৩৫০০০ ভোটে জিতে যায় নোটা। ফলে ২০২০-তে পুনর্নির্বাচন হয়।\nসংরক্ষণ-বিরোধী আন্দোলনকারীদের একটি সংগঠন রাজনীতিকদের ওপর চাপ তৈরির চেষ্টায় এবারের বিধানসভা ভোটের আগে নোটায় ভোট দিতে ফেসবুকে আবেদন করে। বাড়িভাড়া আইনের সুষ্ঠু রূপায়ণ, রেন্ট কন্ট্রোল থেকে প্রাপ্য আদায়ে দ্রুততা প্রভৃতির দাবিতে দীর্ঘদিন ধরে আন্দোলন করছে গৃহমালিকদের সংগঠন দি অল ক্যালকাটা হাউস ওনার্স অ্যাসোসিয়েশন। তাতে সমস্যার সমাধান না হওয়ায় রীতিমত সাংবাদিক সম্মেলন করে গৃহমালিকদের নোটা-তে ভোট দেওয়ার আবেদন করেন সংগঠনের সম্পাদক সুকুমার রক্ষিত।\nএতে কি আদৌ লাভ হয়েছে? এই প্রতিবেদককে সুকুমারবাবু উত্তরে বলেন, “আমরা নোটা-র আহ্বাণ জানানোয় রাজনীতিকদের কাছে একটা সঙ্কেত অবশ্যই যায়। কংগ্রেসের দীপা দাশমুন্সি একবার লোকসভা ভোটে ১৭ হাজার ভোটে হেরেছিলেন। সেবার ওই কেন্দ্রে নোটায় ভোট পড়েছিল ১৯ হাজার। নোটা-র প্রভাবে যে ওই হারজিৎ হয়নি, কে হলফ করে বলতে পারেন? এবার কোচবিহারের সাংসদ নিশীথ প্রামাণিককেও ভোটের লড়াইয়ে নামিয়েছিল বিজেপি। কোচবিহারের দিনহাটায় মাত্র ৫৭ ভোটে জিতে কোনওক্রমে মুখরক্ষা করতে পেরেছেন তিনি। প্রথম ও দ্বিতীয় স্থানাধিকারীর প্রাপ্ত ভোটের শতাংশ যথাক্রমে ৪৭ এবং ৪৬.৫৮। ওই কেন্দ্রে নোটা ১৫৩৭। আর একটু হলে নোটা তো ওই কেন্দ্রে অন্য কিছু করে দিতে পারত!“\nভারতে এখনও পর্যন্ত কোনও লোকসভা বা বিধানসভা আসনে নোটা সর্বাধিক ভোট না পেলেও বিদেশের নানা স্থানে গুরুত্ব আছে নোটার। বেশ কিছু ভোটের ক্ষেত্রে নোটা নির্ণায়ক ভূমিকা নিয়েছে। ২০১৭ সালের গুজরাত লোকসভা নির্বাচনে ১১৮টি কেন্দ্রে বিজেপি ও কংগ্রেসের পরেই ছিল নোটা। গোটা রাজ্যে বিজেপি কংগ্রেস ও নির্দল প্রার্থীদের সম্মিলিত প্রাপ্ত ভোটের পরই সবচেয়ে বেশি ভোট পেয়েছিল নোটা। ২০১৮ সালে কর্নাটক বিধানসভা ভোটে সিপিআইএম বসপা-এর মতো দলগুলির থেকেও বেশি ভোট ছিল নোটার ঝুলিতে। একই বছরে মধ্যপ্রদেশ বিধানসভা নির্বাচনে বিজেপি কংগ্রেসের মোট ভোটপ্রাপ্তির ব্যবধান ছিল মাত্র ০.১ শতাংশ। সেখানে নোটা ভোট পেয়েছিল ১.৪ শতাংশ।\nনির্বাচন কমিশনের তথ্য বলছে, সদ্যসমাপ্ত বিধানসভা নির্বাচনে অসম, কেরল, পুডুচেরি ও তামিলনাডুতে নোটা পড়েছে যথাক্রমে ১ লক্ষ ৫৪ হাজার ৩৯৯, ৯১ হাজার ৭১৫, ৯ হাজার ৬ এবং ১ লক্ষ ৮৪ হাজার ৬০৪। পশ্চিমবঙ্গে ৫ লক্ষ ২৩ হাজার ১। অর্থাৎ, বাকি চার রাজ্যের তুলনায় পশ্চিমবঙ্গে নোটা বেশি। দেখা যাক কোথায় নোটায় কী ধরণের ভোট পড়েছে। প্রদত্ত ভোটের ১ শতাংশের কম নোটা পড়েছে অনেক কেন্দ্রেই। এগুলোর মধ্যে আছে হাওড়ার আমতা ১ হাজার ৩০২ (০.৬২%), এন্টালি ৯৯১ (০.৬৩%), পূর্ব বর্ধমানের পূর্বস্থলী উত্তর কেন্দ্র ১ হাজার ৩৫০ (০.৬৪%), কলকাতা বন্দর ১ হাজার ৩৬০ (০.৮৯%), বালি ১ হাজার ২০৫ (০.৯৬%) প্রভৃতি।\nপ্রদত্ত ভোটের ১ শতাংশের বেশি নোটা পড়েছে অনেক কেন্দ্রেই। যেমন চৌরঙ্গীতে ২ হাজার ৭১৩ (১.২৭%), দমদমে ২ হাজার ৩৯ (১.১০%), কসবায় ২ হাজার ৪৭৬ (১.১১%), কাশীপুর বেলগাছিয়ায় ১ হাজার ৪৩৯ (১.১৭%), যাদবপুরে ২ হাজার ৭১৩ (১.২৭%), তারকেশ্বরে ২ হাজার ৭৫২ (১.৩৪%), হাওড়া দক্ষিণে ২ হাজার ৯৪৮ (১.৩৬%), বোলপুরে ৩ হাজার ৩৩৭ (১.৪৫%), দার্জিলিং ২ হাজার ৫৪০ (১.৫১%), আউসগ্রামে ৪০৩৯ (১.৮৬%)।\nকিন্তু কোনও কেন্দ্রে নোটা-য় সর্বাধিক ভোট পড়লেও সেখানে ভোট বাতিলের কোনও সংস্থান নেই। কোনও নির্দিষ্ট কেন্দ্রে নোটা-য় সর্বাধিক ভোট পড়লে সেই কেন্দ্রের নির্বাচন বাতিলের দাবিতে সুপ্রিম কোর্টে একটি আবেদন জমা পড়ে। এই আর্জির পরিপ্রেক্ষিতে সুপ্রিম কোর্টে এ বিষয়ে কেন্দ্র ও নির্বাচন কমিশনের মতামত জানতে চায়। গত ১৫ মার্চ প্রধান বিচারপতি এসএ বোবডে ও বিচারপতি এএস বোপান্না ও বিচারপতি ভি রামসুব্রহ্মন্যনকে নিয়ে গঠিত সুপ্রিম কোর্টের বেঞ্চ কেন্দ্রীয় আইনমন্ত্রক ও নির্বাচন কমিশনকে নোটিশ জারি করে এ বিষয়ে তাদের মতামত জানাতে বলে।\nনোটা ভোট আপাতত নেতিবাচক মনোভাব প্রকাশেরই মাধ্যম। এই ভোট দিয়ে একজন ভোটার সংশ্লিষ্ট কেন্দ্রের সকল প্রার্থী বা ভোটারের উপর অনাস্থা প্রকাশ করতে পারেন। গত কয়েক বছরের নোটা ভোটের ইতিহাস দেখে রাজনৈতিক দলগুলিও নড়ে চড়ে বসতে বাধ্য হচ্ছে। বিভিন্ন ক্ষেত্রে দেখা গিয়েছে নোটা ভোট যদি প্রথম দুই দলের কেউ নিজেদের ঝুলিতে আনতে পারত, তাহলে ফলাফলই বদলে যেত। তাই এলাকার সমস্যা, এলাকার চাহিদা শুনতে বাধ্য হচ্ছেন দলগুলি। অর্থাৎ সীমিত ক্ষমতার মধ্যেও নোটা ভোটকে গণতান্ত্রিক শক্তির প্রয়োগে সফলভাবে ব্যবহার করা যায়। অনেকে মনে করেন নোটা-তে ভোট দেওয়া মানে ভোট নষ্ট। আবার অনেকে মনে করেন, এই ধারণা একেবারেই ভুল।\nPrevious Post: মহামারী ,কলকাতা ও স্বামীজি\nNext Post: বৃহস্পতিবার থেকে রাজ্যে লোকাল ট্রেন বন্ধ, মেট্রো ও সরকারি পরিবহণ অর্ধেক


বাম্পার অফার! ৬০০ টাকার কম দামে কিনে নিন তিন ক্যামেরার এই ফোন - Techpingo\nবাম্পার অফার! ৬০০ টাকার কম দামে কিনে নিন তিন ক্যামেরার এই ফোন\nজনপ্রিয় ই- কমার্স সাইট Flipkart এ শুরু হয়ে গিয়েছে নতুন Sale। এই সেলে গ্রাহক তার পছন্দের কোম্পানির ফোন কিনতে পারবেন আকর্ষণীয় দামে। গ্রাহক যদি বছরের শেষে নতুন ফোন কেনার কথা ভেবে থাকেন, তবে এটি তার জন্য একটি সুযোগ হতে পারে। ফ্লিপকার্টের এই সেলে বাজেট ফোন Infinix Smart4কে কেনা যাচ্ছে নতুন অফারের সাথে। চলুন জানা যাক ফোনটি সম্পর্কে বিস্তারিত ভাবে,\nInfinix এর এই নতুন ফোন Smart4তে দেওয়া হয়েছে ৬.৮২ ইঞ্চি ফুল HD+ ডিসপ্লে। গ্রাহক ফোনটি কেনার সময় ৩ জিবি র‍্যামের এবং ৩২ জিবি পর্যন্ত স্টোরেজের বিকল্প বেঁছে নিতে পারেন বলে জানা গেছে। ফোনটিতে দেওয়া হয়েছে মিডিয়াটেক হেলিও এ২৫ প্রসেসর।ফটোগ্রাফির দিক থেকে বললে ফোনটিতে ১৩ মেগাপিক্সলের প্রাইমারি ক্যামেরা সহ ডুয়াল রেয়ার ক্যামেরা সেটআপ দেওয়া হয়েছে। এছাড়া রয়েছে ৮ মেগাপিক্সেলের একটি ফ্রন্ট ক্যামেরা। এই স্মার্টফোনে ৬০০০ mAh ব্যাটারি দেওয়া হয়েছে\nNext articleWhatsapp নিয়ে আসতে চলেছে নতুন ফিচার, চ্যাটিং হবে আরও মজার


ভিজছেন ভিনদেশের প্রধানরা, ছাতা মাথায় রেখে সমালোচিত...-658622 | কালের কণ্ঠ | kalerkantho\nভিজছেন ভিনদেশের প্রধানরা, ছাতা মাথায় রেখে সমালোচিত পুতিন\nরাশিয়া বিশ্বকাপের ফাইনালের পর সামাজিক যোগাযোগের মাধ্যমে ব্যাপক সমালোচিত প্রেসিডেন্ট ভ্লাদিমির পুতিন। পুরস্কার বিতরণী অনুষ্ঠানে অতিথি দুই রাষ্ট্রপ্রধান মুষলধারে বৃষ্টিতে ভেজার সময় তার মাথার ওপর ছাতা ধরে ছিলেন এক নিরাপত্তাকর্মী।\nআর সে কারণেই আয়োজক রাশিয়ার রাষ্ট্রপ্রধানের সৌজন্যবোধ নিয়ে টুইটার-ফেসবুকে অনেকেই সমালোচনা করছেন। দেখা গেছে, ক্রোয়েশিয়াকে হারিয়ে বিশ্বকাপ ফ্রান্স জেতার পর পুরস্কার বিতরণী অনুষ্ঠান শুরুর সঙ্গে সঙ্গে বৃষ্টি শুরু হয়।\nতার মধ্যেই অনুষ্ঠানে গেছেন ফ্রান্স এবং ক্রোয়েশিয়ার প্রেসিডেন্ট। রয়েছেন ফিফার কর্মকর্তারাও। বৃষ্টিতে সবাই কার্যত কাকভেজা। কিন্তু আয়োজক দেশ হয়েও একমাত্র রাশিয়ার প্রেসিডেন্টের মাথায় ছাতা। অতিথিদের মাথায় জোটেনি কিছুই।\nসেটা কী আয়োজনের দুর্বলতা? যে দেশ কার্যত মসৃণভাবে বিশ্বকাপ আয়োজন করেছে, সেখানে সামান্য বৃষ্টির জন্য প্রস্তুতি থাকবে না? এ ভাবেই সোশ্যাল মিডিয়ায় বিভিন্ন ক্ষেত্রের বিখ্যাত ব্যক্তিত্বরা পর্যন্ত প্রশ্ন তুলেছেন আয়োজনের ত্রুটি-বিচ্যুতি নিয়ে। এমনকি পুতিনের সৌজন্যবোধ নিয়েও প্রশ্ন উঠেছে।\nফিফা কর্মকর্তাদের যদি বাদও দেওয়া যায়, অন্তত দুই রাষ্ট্রপ্রধানের জন্যও ছাতা জুটল না? আর যখন জুটলই না, তখন আয়োজক হয়ে পুতিনই বা কেন নির্লজ্জের মতো ছাতা মাথায় দাঁড়িয়ে থাকলেন? তিনি নিজেও তো ছাতা সরিয়ে সবার সঙ্গে ভিজতে পারতেন। টুইটার-ফেসবুকে ঘুরছে এই সব প্রশ্ন। অনেকে আবার ‘ক্ষমতার দম্ভ’ বলেও খোঁটা দিয়েছেন।\nআইএসের হুমকি ছিল। নিরাপত্তা নিয়ে সংশয় ছিল। কিন্তু সে সব উড়িয়ে যেভাবে নির্বিঘ্নে বিশ্বকাপ শেষ হয়েছে, তার জন্য বিশ্ববাসীর প্রশংসা কুড়িয়েছে রুশ তথা পুতিন প্রশাসন।\nকিন্তু সব অর্জনে পানি ঢেলে দিয়েছে ‘ছাতাকাণ্ড’। যতই মাথায় ছাতা থাকুক, সেই বৃষ্টিতে কী রুশ প্রেসিডেন্টও ভিজলেন না? আর সেই ভেজাটা একেবারেই নির্লজ্জভাবে, দাবি নেটিজেনদের।


মুরাদের বিরুদ্ধে মামলা খারিজ – Ekushey Bangla | একুশে বাংলা\nআজ রবিবার | সময় ভোর ৫:৪৬\nসাবেক প্রতিমন্ত্রী ডা. মুরাদ হাসানের বিরুদ্ধে পিরোজপুর আদালতে একটি মামলা দায়ের করা হয়েছিল।মামলাটি শুনানির পর খারিজ করে দিয়েছেন আদালত। জাতীয়তাবাদী আইনজীবী ফোরাম পিরোজপুরের সভাপতি মো. আবুল কালাম আকন এ মামলা দায়ের করেন।\nমামলা সূত্রে জানা গেছে, গত ১ ডিসেম্বর সাবেক প্রতিমন্ত্রী ডা. মুরাদ হাসান তার ভেরিফাইড ফেইজবুকে জিয়া পরিবার ও জাইমা রহমান সম্পর্কে কুরুচিপূর্ণ, নারী বিদ্বেষী ও মর্যাদাহানীকর ভাষা ব্যবহার করেন। এই অবমাননাকর বক্তব্য ফেইসবুকের মাধ্যমে ছড়িয়ে পড়ে। জিয়া পরিবার ও ব্যারিস্টার জাইমা রহমানকে সামজিক ও ব্যাক্তিগতভাবে অপমান করার জন্য উক্ত ভিডিওটি প্রকাশ ও প্রচার করা হয়েছে বলে অভিযোগ করা হয়।\nএ ঘটনাটি আইনত শাস্তিযোগ্য অপরাধ বলে জাতীয়তাবাদী আইনজীবী ফোরাম পিরোজপুরের সভাপতি মো. আবুল কালাম আকন পিরোজপুরের অতিরিক্ত চিফ জুডিশিয়াল ম্যাজিস্ট্রেট আমলী-১ আদালতে আজ রোববার দুপুরে এ মামলা দায়ের করেন।\nসে অনুযায়ী আমলা-১ আদালতের বিচারক ইকবাল মাসুদ বাদী মো. আবুল কালাম আকনের জবানবন্দী গ্রহণ করেন এবং পরে আদেশ দিবেন বলে জানান। পরে বিকেল ৪ টায় বিচারক ২০৩ ধারা মতে মামলাটি খারিজ করে দেন।\nএর আগে, ডা. মুরাদ হাসানের বিরুদ্ধে বরিশাল সাইবার ট্রাইব্যুনালে দায়েরকৃত মামলা খারিজ করে দিয়েছেন আদালতের বিচারক গোলাম ফারুক। যমুনায় প্রকাশিত প্রতিবেদনটি পড়ুন এখানে।


যাদবপুরের ঘটনা নিয়ে গভীর উদ্বেগ প্রকাশ বিদ্বজ্জনেদের | Bengali intellectuals showns concern over Jadavpur University case - Bengali Oneindia\n37 min ago এবার বিবাহ সম্পর্কিত কিংবা ব্যবসায়িক মামলাতেও মিডিয়েশন! জানালেন হাইকোর্টের বিচারপতি\n49 min ago হেরে গেলেও পালিয়ে যাবেন না! খড়গপুরে বিজেপিকে আক্রমণ তৃণমূলের সুব্রত বক্সির\n| Published: September 20 2019, 15:16 [IST]\nবৃহস্পতিবার দিনভর যাদবপুর বিশ্ববিদ্যালয়ের অশান্তির ঘটনা নিয়ে উদ্বেগ প্রকাশ করলেন রাজ্যের বিদ্বজ্জনেরা। শুক্রবার সিটিজেন স্পিক ইন্ডিয়া ব্যানারে একটি প্রেস বিবৃতি দিয়ে উদ্বেগ প্রকাশের কথা জানান তারা। সেই ব্যানারে নাম রয়েছে অনুপম রায়, অপর্ণা সেন, বোলান গঙ্গোপাধ্যায় , চিত্রা সরকার, কৌশিক সেন, পরমব্রত চট্টোপাধ্যায়, রুপম ইসলাম, সুচিস্মিতা দাসগুপ্ত, সুদেষ্ণা রায়ের মতো রাজ্যের একাধিক অভিনেতা অভিনেত্রী, গায়ক গায়িকা ও চিত্রপরিচালকের।\nপ্রেস বিবৃতিতে তাঁরা জানান, গতকাল কেন্দ্রীয় মন্ত্রী বাবুল সুপ্রিয়র যাদবপুর বিশ্ববিদ্যালয়ের একটি অনুষ্ঠানে আসা ও তাকেই কেন্দ্র করে ঘটে যাওয়া হিংসাত্মক ঘটনা নিয়ে আমরা উদ্বিগ্ন। বিশেষত অগ্নিসংযোগের ঘটনা আমাদের ভীত করেছে। এবিভিপি পক্ষ থেকে বিশ্ববিদ্যালয় চত্বরে আগুন লাগানোর কথা উল্লেখ করা হয়েছে।\n[যাদবপুরের হেনস্থাকারীদের 'স্বঘোষিত মাওবাদী' তকমা বাবুলের! চিহ্নিত করে দিলেন অভিযুক্তদের ]\nপাশাপাশি, উপাচার্যের সঙ্গে কেন্দ্রীয় মন্ত্রী বাবুলের দুর্ব্যবহার এবং বাবুলের নিরাপত্তা রক্ষীদের হাতে পড়ুয়াদের হেনস্তা হওয়ার ঘটনা নিয়ে উদ্বেগ প্রকাশ করেন তারা। বিশ্ববিদ্যালয়ের পড়ুয়া দের উদ্দেশ্যে তাদের বক্তব্য, গোটা দেশের অস্থিরতার কথা মাথায় রেখে প্রতিবাদী ছাত্রদের আরও সংযত হয়ে আচরণ করা উচিত ছিল। রাজ্যশাসনের গাছে গোটা ঘটনার পূর্ণাঙ্গ তদন্তের দাবি জানান তারা।\nউল্লেখ্য, যাদবপুরের কেপি রায় মেমোরিয়াল হলে আরএসএস-এর ছাত্র সংগঠন এবিভিপির তরফ থেকে নবীনবরণ অনুষ্ঠানে যোগ দিতে গিয়েছিলেন বাবুল সুপ্রিয়, অগ্নিমিত্রা পালরা। প্রথমে কেন্দ্রীয় মন্ত্রীকে হলে ঢুকতেই দেওয়া হয়নি। পরে ঢুকতে পারলেও বেরিয়ে যেতে পারেননি তিনি। বাবুল সুপ্রিয়, অগ্নিমিত্রা পালদের অভিযোগ তাঁদের শারীরিকভাবে নিগ্রহ করা হয়েছে। বাবুল সুপ্রিমকে চড় মারার পাশাপাশি তাঁর জামা ছিঁড়ে দেওয়া হয় বলে অভিযোগ। অগ্নিমিত্রা পাল বলেন, তাঁর শাড়ি খুলে দেওয়ার চেষ্টা করা হয়েছিল।\njadavpur university babul supriyo kolkata যাদবপুর বিশ্ববিদ্যালয় বাবুল সুপ্রিয় কলকাতা\nBengali intellectuals showns concern over Jadavpur University case\nStory first published: Friday, September 20, 2019, 15:16 [IST]


প্রবাহে প্রবেশের জন্য একটি রুটিন স্থাপন করুন – ibdi.it\nপ্রবাহে প্রবেশের জন্য একটি রুটিন স্থাপন করুন\nPubblicato il3জুন 2022 | By ibdi.it\nআপনি যখন আরও ঐতিহ্যবাহী ধরনের চাকরি করেন, তখন আপনি একটি নির্দিষ্ট স্তরের ভবিষ্যদ্বাণী আশা করতে পারেন। কিছু লোক এটিকে জাগতিক বা একঘেয়ে বলতে পারে, অফিস স্পেস-এর মতো সিনেমাগুলি দ্বারা মূর্ত, কিন্তু সত্য হল যে আপনার সাধারণ দিনের জন্য একটি নির্ভরযোগ্য এবং অনুমানযোগ্য প্যাটার্ন থাকা আপনার জীবনে আরাম এবং স্থিতিশীলতার একটি দুর্দান্ত উত্স হতে পারে। কিন্তু আপনি যখন বাড়ি থেকে কাজ করবেন তখন কী হবে? আপনি যখন নিজের জন্য কাজ করেন তখন কী হয়?\nযদিও আপনার কাছে বিশ্বের অবস্থান এবং সময়ের সমস্ত স্বাধীনতা থাকতে পারে, তবে আপনার কাজের দিনেও একটি নির্দিষ্ট স্তরের কাঠামো এবং স্থিতিশীলতা আরোপ করা আপনার সর্বোত্তম স্বার্থে হতে পারে। অবশ্যই, প্রয়োজন অনুসারে অতিরিক্ত নমনীয়তা এবং স্বাধীনতার সদ্ব্যবহার করুন, তবে আপনার সাধারণ দিনটি ঠিক এমন হওয়া উচিত: সাধারণ। এটি শুধুমাত্র আপনার উত্পাদনশীলতার জন্য নয়, আপনার মানসিক স্বাস্থ্যের জন্যও।\nহ্যাঁ, আপনার দক্ষতা সেট, আপনার কাজের নীতি, এবং আপনার যোগাযোগের নেটওয়ার্ক সবই আপনার স্বল্প এবং দীর্ঘমেয়াদী সাফল্য নির্ধারণের জন্য অত্যন্ত গুরুত্বপূর্ণ। ভাগ্য অবশ্যই একটি ভূমিকা পালন করে। (আপনাকে লেডি লাকের সাথে দেখা করার জন্য প্রস্তুত থাকতে হবে যখন সে আপনার দরজায় কড়া নাড়বে।) তবে সম্ভবত সবচেয়ে গুরুত্বপূর্ণ উপাদানগুলির মধ্যে একটি হল আপনার মানসিকতা।\nএইভাবে, ঠিক যেমন আপনাকে ডলারের জন্য ঘন্টা ট্রেড করার চিন্তা থেকে দূরে সরে যেতে হবে , তেমনি আপনি আপনার কাজের দিন শুরু করার সাথে সাথে আপনার মন “হোম লাইফ” থেকে “কাজের জীবন” তে স্থানান্তর করতে হবে। আপনি একজন ব্লগার, ভ্লগার, ইন্টারনেট মার্কেটার, পডকাস্টার, বা যাই হোক না কেন এটি সত্য। এই লক্ষ্যে, এটি একটি সিরিজ “ট্রিগার” স্থাপন করতে সাহায্য করে যা আপনার মনকে “কাজের মোডে” নিয়ে যায়।\nজেগে ওঠার সেরা অংশ\nআপনি যখন আরও ঐতিহ্যবাহী ধরণের কর্মক্ষেত্রে একটি আরও ঐতিহ্যগত ধরণের কাজ করেছেন, তখন এই ট্রিগারগুলির অনেকগুলি ইতিমধ্যেই জায়গা করে নেওয়ার একটি ভাল সুযোগ রয়েছে। আপনি হয়তো খেয়াল করেননি যে তারা সেখানে ছিল। আপনার সকালের কফি এটির একটি দুর্দান্ত উদাহরণ। কফি তৈরির প্রক্রিয়া চলাকালীন, আপনি ঘুম থেকে উঠে দিনের জন্য প্রস্তুত হন।\nআপনি যখন নিজের জন্য বাড়ি থেকে কাজ করছেন তখন আপনি এই ধরণের প্রাকৃতিক পরিবর্তনের সুবিধা নিতে পারবেন না এমন কোনও কারণ নেই। আমার জন্য কথা বলছি, সকালের কফির আচার সত্যিই আমার দিন শুরু করতে সাহায্য করে। ইদানীং, আমি একটি Chemex ব্যবহার করছি। কিন্তু এর আগে আমি একটি ইতালীয় এসপ্রেসো মেশিন (কখনও কখনও “মোকা” বলা হয়) বা এরোপ্রেস ব্যবহার করতাম।\nসব ক্ষেত্রে, বিভিন্ন পদক্ষেপ জড়িত আছে. এটা শুধু ক্যাফেইন সম্পর্কে নয়। এটি আচার এবং রুটিন সম্পর্কেও। এই কারণেই “সহজ” কফি (যেমন কেউরিগ) একই ধরনের ট্রিগার স্থাপন করতে পারে না।\nএটি প্রথমে সম্পূর্ণরূপে বিপরীত মনে হবে, কিন্তু আপনি যখন থামেন এবং এটি সম্পর্কে চিন্তা করেন তখন এটি আসলে অনেক অর্থবোধ করে। আমি জানি যে কারণ কিছু লোক ফুল-টাইম ব্লগিং করার সিদ্ধান্ত নেয় বা বাড়ি থেকে তাদের নিজস্ব ব্যবসা শুরু করে যে তারা সাধারণ যাতায়াতের চাপ এবং ঝামেলা দূর করতে চায়। মূর্খ চালকদের সাথে রাস্তা ভাগাভাগি করে ভিড়ের সময় ট্র্যাফিকের মধ্যে বসে থাকার চেয়ে আপনার বাড়ির অফিসে যাওয়ার আইলে হাঁটা অবশ্যই ভাল। আমি এটা পুরোপুরি বুঝতে.\nএই যে জিনিসটা. এই যাতায়াত আপনার “বাড়ি” জীবন এবং আপনার “কাজের” জীবনের মধ্যে একটি স্বাভাবিক পরিবর্তন, আপনার “বাড়ি” পরিচয় এবং আপনার “কাজের” পরিচয়ের মধ্যে একটি স্পষ্ট বিচ্ছেদ প্রদান করেছে। আপনি ফ্রিওয়েতে গাড়ি চালান বা পাতাল রেলে যান না কেন, রূপান্তর প্রক্রিয়াটি সুস্পষ্ট। চাবি হস্তান্তর (বা পাতাল রেল পাস), গাড়ির শুরু (বা পাতাল রেল স্টেশনে হাঁটা) ইত্যাদি আছে। আবার, বেশ কয়েকটি ধাপ, ঠিক আমার “জটিল” সকালের কফির মতো।\nআপনি যখন বাড়ি থেকে কাজ করেন, তখন করিডোরে হাঁটা একই ধরনের মানসিক ট্রিগার এবং ট্রানজিশন প্রদান করে না। এমন কিছু যা আপনি আপনার জীবনে বাস্তবায়নের চেষ্টা করতে পারেন তা হল মিথ্যা যাতায়াত।\nআমি স্বীকার করি যে প্রত্যেকের ব্যক্তিগত পরিস্থিতি আলাদা, তাই আপনার পরিস্থিতি অনুযায়ী এটিকে মানিয়ে নিন।5থেকে 10 মিনিটের জন্য ব্লকের চারপাশে অল্প হাঁটার মতো সহজ কিছু একটি উপহাস যাতায়াত হিসাবে কাজ করতে পারে। আমার জন্য, আমার মেয়েকে স্কুলে নিয়ে যাওয়া সকালের যাতায়াত হিসাবে কার্যকরভাবে কাজ করেছিল। একবার আমি এটি ছেড়ে দিয়ে, আমি বাড়িতে যাই, অফিসে যাই এবং আমার কাজের দিন শুরু করি।\nহ্যামস্টারটিকে চাকার উপর রাখুন\nযদিও আমি এখানে সকালের কফির আচারের উদাহরণ এবং অফিসে একটি উপহাস যাতায়াতের উদাহরণ নিয়ে আলোচনা করেছি, এটি আপনার উপর নির্ভর করে যে সঠিক রুটিনটি আপনার জন্য সবচেয়ে ভাল কাজ করে। কিন্তু এটা বেশ স্পষ্ট যে একটি অনুমানযোগ্য রুটিন স্থাপন করা বিস্ময়কর কাজ করতে পারে, আপনাকে সেই প্রবাহের অবস্থা প্রতিষ্ঠা করতে সাহায্য করবে যা আমরা সকলেই কামনা করি।


- চ্যানেল আই অনলাইন ২৩ সেপ্টেম্বর, ২০২১ ২০:০৪\nসোমালিয়ার সিনেমা হল সহ সাংস্কৃতিক কেন্দ্রগুলো ছিলো যুদ্ধবাজদের ঘাঁটি। গত ত্রিশ বছর প্রেক্ষাগৃহে গিয়ে সিনেমা দেখার সুযোগ থেকে বঞ্চিত দেশটির চলচ্চিত্রপ্রেমীরা। গত বুধবার ঘটলো ব্যতিক্রম ঘটনা!\nগত ৩০ বছরের মধ্যে বুধবার রাতে প্রথমবার সোমালিয়ার কোনো প্রেক্ষাগৃহে দেখানো হলো সিনেমা! এমনটাই জানিয়েছে বিবিসি।\nএকটি প্রতিবেদনা তারা জানায়, তিন দশক পর বুধবার রাতে সোমালিয়ার রাজধানী মোগাদিসুর ন্যাশনাল থিয়েটারে দুটি শর্টফিল্ম দেখানো হয়। সিনেমা দুটির পরিচালক স্থানীয় নির্মাতা ইব্রাহিম সিএম। সিনেমাটি দুটি হলো ‘হোস’ ও ‘ডেট ফ্রম হেল’। পাব্লিক শো হলেও কড়া নিরাপত্তার ব্যবস্থা রাখা হয়েছিলো প্রদর্শনীর সময়।\nথিয়েটার পরিচালক আবদিকাদির আবদি ইউসুফ জানান, সোমালিয়ান মানুষের কাছে রাতটি ছিলো ঐতিহাসিক। তিনি জানান, তার পরিচালিত এই থিয়েটারটিও আত্মঘাতি বোমা হামলাকারী ও যুদ্ধবাজদের ঘাঁটি হিসেবে পরিচিত ছিলো। হামলার আশঙ্কা এখনও রয়েছে বলেও শঙ্কা প্রকাশ করেন তিনি।\nএই থিয়েটারে সিনেমা চালানোর বিষয়টি ছিলো মারাত্মক চ্যালেঞ্জিং একটি সিদ্ধান্ত। আবদি ইউসুফ জানান, বুধবার রাতে সিনেমা প্রদর্শনের পর সোমালিয়ার সাংস্কৃতিক অঙ্গনে নতুন আশার সঞ্চার করবে। সুবাতাস ফিরবে দেশটির গীতিকার, গল্পকার, চলচ্চিত্র নির্মাতা ও অভিনেতাদের মধ্যে।


Xiaomi CC9 CC9e Smartphones Launch China July2Weibo at 7pm local time । কবে লঞ্চ হবে Xiaomi CC9 আর CC9e? জানাল Xiaomi\nকবে লঞ্চ হবে Xiaomi CC9 আর CC9e? জানাল Xiaomi\nNDTV, 25 জুন 2019 11:03 IST\n2 জুলাই এক ইভেন্টে চিনে লঞ্চ হবে Xiaomi CC9 আর CC9e\nCC সিরিজের দুটি ফোন লঞ্চ হবে\n2 জুলাই লঞ্চ হবে এই ফোন\nXiaomi CC9 এর দাম শুরু হচ্ছে 1,599 ইউয়ান থেকে\nXiaomi CC9 আর CC9e ফোনে লঞ্চের দিন ঘোষনা করল Xiaomi। আগামী2জুলাই চিনে নতুন সিরিজের প্রথম দুই স্মার্টফোন লঞ্চ করবে বেজিং এর কোম্পানিটি। এই দুটি কোম্পানির নতুন ‘CC' সিরিজের প্রথম স্মার্টফোন হতে চলেছে। সম্প্রতি তরুন প্রজন্মের কথা মাথায় রেখে ‘CC' সিরিজ স্মার্টফোনের ঘোষনা করেছিল Xiaomi। ইতিমধ্যেই ইন্টারনেটে এই ফোনের ছবি, দা আর স্পেসিফিকেশন ফাঁস হয়েছে। এই দুই ফোনের পিছনে থাকবে তিনটি ক্যামেরা আর ডিসপ্লের নীচে ফিঙ্গারপ্রিন্ট সেন্সর।\nচিনের এক মাইক্রো ব্লগিং ওয়েবসাইটে CC সিরিজের স্মার্টফোনগুলি লঞ্চের ঘোষনা করেছে Xiaomi। সেখানে জানানো হয়েছে2জুলাই এক ইভেন্টে চিনে লঞ্চ হবে Xiaomi CC9 আর CC9e।2জুলাই চিনে স্থানীয় সময় সন্ধ্যা7টায় এই লঞ্চ ইভেন্ট শুরু হবে।\nসম্প্রতি প্রকাশিত রিপোর্টে জানানো হয়েছে Xiaomi CC9 এর দাম শুরু হচ্ছে 2,599 ইউয়ান (প্রায় 26,200 টাকা) থেকে। Xiaomi CC9e এর দাম শুরু হচ্ছে 1,599 ইউয়ান (প্রায় 16,100 টাকা) থেকে। একাধিক স্টোরেজ ও মেমোরি ভেরিয়েন্টে পাওয়া যাবে এই দুই স্মার্টফোন।\nXiaomi CC9 স্পেসিফিকেশন (সম্ভাব্য)\nXiaomi CC9 ফোনে Android Pie অপারেটিং সিস্টেমের উপরে চলবে কোম্পানির MIUI 10 স্কিন। এই ফোনে থাকছে একটি 6.39 ইঞ্চি FHD+ ডিসপ্লে। ফোনের ভিতরে থাকছে Snapdragon 730 চিপসেট, 4,000 mAh ব্যাটারি আর 27W ফাস্ট চার্জিং।\nXiaomi CC9 ফোনে থাকছে 48 মেগাপিক্সেল Sony IMX586 প্রাইমারি সেন্সর। সাথে থাকছে 16 মেগাপিক্সেল 16 মেগাপিক্সেল আর 12 মেগাপিক্সেল সেন্সর। এই ফোনে ডিসপ্লের নীচে ফিঙ্গারপ্রিন্ট সেন্সর থাকবে।\nXiaomi CC9e স্পেসিফিকেশন (সম্ভাব্য)\nXiaomi CC9e ফোনে থাকবে 5.97 ইঞ্চি FHD+ AMOLED ডিসপ্লে। ফোনের ভিতরে থাকছে Snapdragon 710 চিপসেট আর 3,500 mAh ব্যাটারি। এই ফোনে থাকবে একটি 48 মেগাপিক্সেল Sony IMX583 প্রাইমারি সেন্সর। সাথে থাকছে 8 মেগাপিক্সেল আর5মেগাপিক্সেল সেন্সর।\nRedmi Note7Pro কে টেক্কা দিতে আসছে Vivo U3, লঞ্চের আগে ফাঁস হল স্পেসিফিকেশন\nNDTV, 18 অক্টোবর 2019\nএসে গেল Vivo Y11 (2019), ফিচারগুলি দেখে নিন\nলঞ্চের আগে ফাঁস হল Moto E6 Play আর Moto G8 Play ফোনের ছবি আর স্পেসিফিকেশন\nফোল্ডেবেল স্মার্টফোন দুনিয়ায় নতুন চমক! নভেম্বরে আসছে Motorola Razr 2019\nফিচার ফোন দুনিয়ায় নতুন চমক, এসে গেল Nokia 110 (2019)\nNDTV, 17 অক্টোবর 2019\nWhatsApp কে টেক্কা দিতে জনপ্রিয় এই ফিচার নিয়ে এল Truecaller\nMi TV -র জন্য আলাদা রিমোট বিক্রি শুরু করল Xiaomi\nSamsung Diwali Sale: স্মার্টফোন, টিভি ও অন্যান্য প্রোডাক্টে মিলছে দেদার ছাড়\nমাত্র 101 টাকা দিলেই হাতে আসবে নতুন Vivo স্মার্টফোন, কীভাবে?\n12GB RAM, লেটেস্ট চিপসেট সহ ভারতে এল নতুন গেমিং স্মার্টফোন


দিশাহীনতার দিকে কদম কদম বড়ায়ে যা। - The Doctors dialogue\nবিশ্বাসযোগ্যতার নিরিখে আমরা একেবারে তলানিতে বাস করি। এতে কোন সন্দেহ নেই। যেমন, ধরুন, পরিযায়ী শ্রমিকদের নিয়ে ট্রেন দাঁড়িয়ে আছে স্টেশনে, হঠাৎ দেখা গেল, কোন এক সংস্থা কিছু খাবার নিয়ে পৌঁছালো সেই প্ল্যাটফর্মে। মূহূর্তেই বুভুক্ষু জনগণ সেখানে মারপিট করে যে যেভাবে পারে, সেই খাবারের উপরে পড়ে মারপিট ছিনতাই শুরু করে দিল। সংবেদনশীলতার নিরিখে এটা স্বাভাবিক বলে আমরা ধরে নেবো।\nদিনকয়েক আগে এক গরীব ফুটপাতিয়া ফল বিক্রেতার সমস্ত আম, প্রায় তিনহাজার টাকা ভ্যালু, লুঠ হয়েছে দিল্লির রাস্তায়, কেউ কেউ নাকি হেলমেটের ভেতরে ঢুকিয়ে নিয়ে পালিয়েছে। দুর্দিনের বাজারে এটাও সহ্য করলাম।\nবাস দাঁড়িয়ে আছে। ভেতরে যাত্রী বসে আছে। পাশ দিয়ে যাচ্ছেন। বাসের জানালা দিয়ে থুতু উড়ে এল আপনার দিকে।\nহাইরোডের ধারে দাঁড়িয়ে আছেন। চলন্ত কারের জানালা নামিয়ে আরোহী খালি জলের বোতলটা ছুঁড়লেন, সেটা গিয়ে লাগলো আপনার গায়ে। নয়তো পড়লো রাস্তায়, পরের গাড়ির চাকাটা তার ওপরেই চেপে একাকার।\nটোল প্লাজায় লম্বা লাইন। আপনার ড্রাইভার ফাঁক গলে টপকে বেলাইনে ঢুকবার চেষ্টা করে ধাক্কা খেয়ে, তার উপর চোটপাট করলো প্রকৃত ধৈর্যধারী গাড়ির ড্রাইভারকে।\nএরা গরীব নয়।\nআমার অনেক পেসেন্ট দেখিয়ে যাওয়ার পরে আমাকে ফি দিতে ভুলে যায়। পরের রোগী দেখার তাড়ায়, অনেকসময় আমি বা অ্যাসিসট্যান্টও ভুলে যায়। যতক্ষণে মনে পড়ে, ততক্ষণে সে বা তারা নেই। অ্যাসিসট্যান্ট তখন বাইরে খুঁজতে যায়, কখনো ওষুধ দোকানে তাদের আবিষ্কার করে, আবার কখনো তাদের মোবাইল নম্বরটা লেখা থাকলে ফোন করে ডেকে নেয় । এটা কিন্তু নিরীহ উপমা।\nএটা আমাদের চরিত্র বা বলা ভাল, অভ্যাস।\nএত কথা কেন বলছি?\nআমেরিকায় করোনার প্রকোপ, শুরু থেকেই সংক্রমণ ও মৃত্যুহার যখন তীব্র, তখনই পড়লাম, ট্রাম্প সাহেব লকডাউনের বিরুদ্ধে। এমনকি, তখনও নিউ ইয়র্কের শহরতলীতে ট্রেন চলছে, শপিং মল খোলা। কিন্তু ওখানকার লোকজন শৃঙ্খলাপরায়ণ, নিজেরাই বুঝে নেয় নিজেদের কর্তব্য। তবুও পরিস্থিতি বেসামাল। সবাই ট্রাম্পকে পাগল টাগল বলছে।\nআমাদের দেশে লেটেস্ট পরিস্থিতি কী?\nসংক্রমণ, লাখ ছাড়িয়েছে।\nগতকাল চব্বিশ ঘণ্টায় আক্রান্ত সাত হাজারের বেশি।\nপশ্চিমবঙ্গে দৈনিক সংক্রমণ দুশো ছাড়িয়েছে।\nআমরা এবার ট্রেন চালাবো।\nবাস চলাচল শুরু হয়ে গেছে।\nউড়োজাহাজও এবার উড়তে শুরু করবে শীগগির।\nঅথচ আমরা আমাদের জাতীয় অভ্যাস বজায় রেখে করোনাকে রুখে দেবো!\nলকডাউন লেশনের(Lesson) ক্যাঁতায় আগুন!\nআমার ছেলে মাধ্যমিক দিয়েছিল 2005এ। পনেরো বছর আগে। তার মানে তখন আমি সাতচল্লিশ। আমার এক ভায়রা ভাই, ছোট শালীর স্বামী, একটু ভারী চেহারা, এসি নাহলে কষ্ট হতো তার, টিভিও দেখতো এসিতে বসে। এই আমপানের দুদিন পরেও বিদ্যুৎ আসেনি তার বাড়িতে। হঠাৎ খবর অজ্ঞান হয়ে গেছে। তখন সকাল এগারোটা বা দুপুর হবে। স্ক্যান করে, ম্যাসিভ ব্রেন হেমারেজ। মিডলাইন শিফ্ট। ভেন্ট্রিকল ফুল উইথ ব্লাড। তড়িঘড়ি নিউরোসায়েন্সে। একটুখানি তখনও সারভাইভ্যাল চান্স ছিল, 10%, । ব্রেনডেথ তখনও হয়নি। ব্রেন খুলে রক্তপাত থামানো হল। যদিও সে বাঁচলনা। তার ছেলে এবারের মাধ্যমিক পরীক্ষার্থী। যেদিন ভর্তি হয়, আমার মিসেস গিয়েছিল হাসপাতালে, রাস্তার বাধা টপকে টপকে। রাত আটটায় যখন ফিরছিল, সেটা বাইশ তারিখ, কোনা এক্সপ্রেস অবরোধে পড়ে রাত দুটোয় বাড়ি ঢুকেছিল। এক ঘন্টার রাস্তা ছ’ঘন্টা লাগিয়ে।\nমৃতদেহ আনতে হবে। ইনশিওরেন্স আছে। নেট নেই। টিপিএ NA, মানে নট অ্যাভেলেবল। সিস্টেম কখন রেস্টোর হবে তার ঠিক নেই। ফেলো কড়ি মাখো তেল হল।\nগতকাল গেছলাম মাটি দিতে। মানে ক্রিমেশনের আমাদের ভাষ্য।\nসেখানে একটা মসজিদের গ্রীলে এই বিলবোর্ডটা টাঙানো ছিল।\nকখন বুঝতে হবে একটা দেশ ও সমাজ প্রায় ধ্বংসের মুখে।\n1. দরিদ্ররা ধৈর্যহীন হয়ে গেছে।\n2. ধনীরা কৃপণ হয়ে গেছে।\n3. মূর্খরা মঞ্চে বসে আছে।\n4. জ্ঞানীরা পালিয়ে যাচ্ছে।\nনে সব্য, Sabyasachi Sengupta, জানতে চেয়েছিলি। আমার ঈদ কেমন কাটছে।\nছবির ঋণসূত্র ডাঃ দীপঙ্কর ঘোষ।\nPrevPreviousনিরীহাসুরের নিজস্ব গদ্য\nNextকোভিড কর্মসূচি শুধুই ভুলে ভরাNext\nবিলবোর্ড এই কথাগুলি লেখা ছিল।\nএটা না জানলে, এই পোস্টটা অসম্পূর্ণ মনে হবে।\n(Dr Belal Hossain)\nলেখা টা ভালো লাগলো। নিজের লেখা য় নিজেই কেন কমেন্ট করলেন বুঝলাম না।\nআমার আঁকা ব‍্যবহার করায় আমি ঋণী রৈলাম ।\nদাদা,আপনার কষ্ট টা অনুভব করছি।সত্যিই আমরা সবাই খুবই খারাপ আছি।নিরন্ন কর্মহীন মানুষ এখন ঝড়ের তান্ডবে গৃহহীন।কিছু বলার ভাষা নেই।\nসন্তান টি যেন দুঃখ কষ্ট কাটিয়ে ভালভাবে নিজের জীবনের প্রথম পরীক্ষা দিতে পারে।


Medical College Fire: Fire fighting systems did not work properly - Anandabazar\nMedical College Fire: Fire fighting systems did not work properly\nঅকেজো অগ্নি-নির্বাপণ ব্যবস্থাই কি বাড়াল বিপদ\n০৪ অক্টোবর ২০১৮ ০৪:৫৬\nদেওয়াল ভেঙে ভিতরে ঢুকছেন দমকলকর্মীরা। ছবি: স্বাতী ভট্টাচার্য\nশতাব্দী প্রাচীন ভবন। গ্রেড ওয়ান হেরিটেজ তকমাও রয়েছে। ভবনের উপরের তলায় রয়েছেন প্রায় চারশো মুমূর্ষু রোগী, বেসমেন্টে মজুত কয়েক কোটি টাকার জীবনদায়ী ওষুধ। কিন্তু ওই ভবনের নিরাপত্তা কতটা? অগ্নি-নির্বাপণ ব্যবস্থা কি পর্যাপ্ত রয়েছে? বুধবার কলকাতা মেডিক্যাল কলেজ হাসপাতালের এমসিএইচ বিল্ডিংয়ের অগ্নিকাণ্ডের ঘটনা সরকারি হাসপাতালের অগ্নি-নির্বাপণ ব্যবস্থা নিয়ে ফের প্রশ্ন তুলে দিল।\nবুধবার সকাল সাড়ে ছ’টা নাগাদ এমসিএইচ বিল্ডিংয়ের বেসমেন্ট থেকে ধোঁয়া বেরোতে দেখেন রোগীদের পরিজনেরা। তাঁরা হাসপাতালের নিরাপত্তারক্ষীদের বিষয়টি জানান। ওই বিল্ডিংয়ে মেডিসিন, কার্ডিওলজি এবং হেমাটোলজি বিভাগের রোগীরা ভর্তি থাকেন। সংশ্লিষ্ট দফতরগুলির দায়িত্বে থাকা জুনিয়র ডাক্তারেরাও ধোঁয়া বেরোতে দেখেন। ঘণ্টা দেড়েক পরে হাসপাতালের সমস্ত কর্তা বিষয়টি জানতে পারলে তবেই দমকল ঘটনাস্থলে পৌঁছয়। রোগীর পরিজনেদের একাংশের অভিযোগ, দমকল পৌঁছনোর আগে হাসপাতালের নিজস্ব অগ্নি-নির্বাপণ ব্যবস্থা কোনও কাজেই লাগেনি। ইতিমধ্যে ধোঁয়ার তীব্রতা বেড়ে যায়। এমসিএইচ বিল্ডিংয়ে থাকা রোগীদের শ্বাসকষ্ট শুরু হয়।\nজানা যায়, ফার্মাসি বিভাগের ওষুধের বন্ধ স্টোরে আগুন লেগেছে। ওই ঘর থেকে ধোঁয়ার সঙ্গে বেরোতে থাকে তীব্র গন্ধ। স্পিরিট, ইথাইল-সহ বিভিন্ন দাহ্য বস্তুতে ভর্তি ওই ঘরে হাসপাতালের যাবতীয় জীবনদায়ী ওষুধ রাখা হয়। কিন্তু দমকল পৌঁছনোর পরে সেই ঘর খোলা নিয়েই তৈরি হয় জটিলতা। হাসপাতালের অগ্নি-নির্বাপণ ব্যবস্থা কাজে লাগিয়ে বিপদ আটকানো তো দূর অস্ত্, দমকলের দশটি ইঞ্জিন হাসপাতাল চত্বরে পৌঁছেও কাজ শুরু করতে পারেনি। আগুন নেভানোর কাজ শুরু করার জন্য ফার্মাসি বিভাগের পিছনের দিকের দেওয়াল ভাঙতে হয়। তার পরে দমকলকর্মীরা ভিতরে পৌঁছন। পার্সোনাল প্রোটেকটিভ (পিপি) স্যুট পরে কাজ করতে দেখা যায় তাঁদের। ছিল ‘ব্রিদিং অপারেটিং লাইনে’র ব্যবস্থা। অক্সিজেন সিলিন্ডারে গ্যাস পাইপ গুঁজে এই পদ্ধতিতে কাজ চালালেও বেশ কয়েক জন দমকলকর্মীকে অসুস্থ হয়ে পড়তেও দেখা যায়। দমকল সূত্রে জানা গিয়েছে, ওই বিভাগের ভিতরে কোনও অগ্নি-নির্বাপক কিংবা জল নিয়ে যাওয়ার পর্যাপ্ত ব্যবস্থা ছিল না।\nফার্মাসি বিভাগের পাশাপাশি চারতলা ওই ভবনের অন্য তলাতেও পর্যাপ্ত অগ্নি-নির্বাপণ ব্যবস্থা নেই বলেও অভিযোগ ওঠে। অধিকাংশ জায়গায় রয়েছে মেয়াদ ফুরনো অগ্নি-নির্বাপক। এ দিন সেগুলি ব্যবহারের চেষ্টা করলেও কোনও কাজে লাগেনি। অগ্নিকাণ্ডের সময়ে জল সরবরাহের পাইপও এ দিন ব্যবহার করা যায়নি বলে অভিযোগ প্রত্যক্ষদর্শীদের।\nস্বাস্থ্য দফতরের শীর্ষ কর্তা থেকে হাসপাতালের সুপার, সকলেই অবশ্য জানাচ্ছেন পর্যাপ্ত অগ্নি-নির্বাপণ ব্যবস্থা রয়েছে। হাসপাতালের সুপার ইন্দ্রনীল বিশ্বাস বলেন, ‘‘রোগী নিরাপত্তার সমস্ত ব্যবস্থা রয়েছে। প্রয়োজনীয় অগ্নি-নির্বাপণ ব্যবস্থাও রয়েছে। আগুন নেভানোর জন্য পর্যাপ্ত জলের ব্যবস্থা রয়েছে।’’ কিন্তু ধোঁয়া আর আগুনে ভরে যাওয়া ফার্মাসি বিভাগের আগুন নিয়ন্ত্রণে হাসপাতালের নিজস্ব অগ্নি-নির্বাপণ ব্যবস্থা কি আদৌ কোনও কাজ লেগেছে? প্রাথমিক পর্বে আগুন নেভাতে কি কোনও সাহায্য করেছে অগ্নি-নির্বাপক যন্ত্র? এই সব প্রশ্নের অবশ্য কোনও উত্তর পাওয়া যায়নি। প্রশ্ন উঠছে, দমকল পৌঁছতে যদি আরও সময় লাগত, তা হলে শ’চারেক রোগীকে নিয়ে কী করতেন হাসপাতাল কর্তৃপক্ষ?\nMedical College Fire System Danger


প্রকাশিত: ৯:৫৬ অপরাহ্ণ, নভেম্বর ২৮, ২০২০\nক্রাইম সিলেট ডেস্ক : সিলেটের দক্ষিণ সুরমা উপজেলার ফুলদি এলাকার স্থানীয় ইউপি সদস্য সৈয়দ ফয়জুল হোসেন ফয়লার মেয়ে সৈয়দা তামান্না বেগমের ‘হত্যাকারী’ স্বামী আল মামুন এখনও ধরাছোঁয়ার বাইরে। তবে তামান্না হত্যা মামলার আসামিদের মধ্যে মামুনের বোনের জামাই আটকের পর বর্তমানে জেলহাজতে আছেন।\nসিলেট নগরীর উত্তর কাজীটুলার এলাকার অন্তরঙ্গ ৪/এ বাসার দুতলার তালাবদ্ধ একটি কক্ষ থেকে গত সোমবার (২৩ নভ্ম্বের) দুপুর দেড়টায় নববধূ সৈয়দা তামান্না বেগমের লাশ উদ্ধার করে পুলিশ। এর আগ থেকেই তামান্নার স্বামী আল মামুন পলাতক রয়েছেন।\nগত সোমবার (২৪ নভেম্বর) রাত সাড়ে ১১টার দিকে তামান্নার ভাই সৈয়দ আনোয়ার হোসেন রাজা বাদি হয়ে সিলেট কোতোয়ালি থানায় মামলা ( নং ৫৮) দায়ের করেন। মামলায় নিহতের স্বামী মো. আল মামুনসহ ৬ জনকে আসামি করা হয়েছে। অন্য আসামিরা হলেন- এমরান, পরভীন, মাহবুব সরকার, বিলকিস ও শাহনাজ। এছাড়া অজ্ঞাতনামা আরও কয়েকজনকে আসামি করা হয়েছে।\nমামলার তদন্তভার দেয়া হয়েছে কোতোয়ালি থানার এস.আই মান্নানকে। তিনি আজ শনিবার (২৮ নভেম্বর) সকালে জানান, আসামিদের ধরতে জোর প্রচেষ্টা চালাচ্ছে পুলিশ।\nএদিকে, তামান্নার স্বামী আল মামুন বর্তমানে বরিশালে আত্মগোপনে আছেন বলে একটি সূত্র জানায়। মামুনের গ্রামের বাড়ির (নাম প্রকাশে অনিচ্ছুক) এক প্রতিবেশি সিলেটভিউ-কে জানান, মো. আল মামুনের গ্রামের বাড়ি বরিশাল জেলার বাবুগঞ্জ থানার হোগলারচরের পার্শ্ববর্তী গ্রাম নিয়ারচর। সেখানে তার মামার বাড়ি। মামুন বর্তমানে সেখানেই আছে। মামুন ছাড়াও তার বোনসহ অন্য আসামিরাও সেখানে আছেন বলে সেই সূত্র জানায়।\nচলতি বছরের ৩০ সেপ্টেম্বর সিলেটের গোলাপগঞ্জের একটি কমিউনিটি সেন্টারে আল মামুনের সঙ্গে বিয়ে হয় তামান্নার। মাত্র ৫৩ দিনের দিন তামান্নাকে প্রাণ হারাতে হয় ‘স্বামীর হাতে’। তামান্নাকে নিয়ে মামুন সিলেট নগরীর উত্তর কাজীটুলার এলাকার অন্তরঙ্গ ৪/এ বাসার দুতলার একটি কক্ষে থাকতেন। ২৩ নভেম্বর দুপুর দেড়টায় সেই কক্ষে তালাবদ্ধ অবস্থায় তামান্নার লাশ পড়ে থাকার পর খবর পেয়ে পুলিশ গিয়ে উদ্ধার করে ।\nপুলিশের ধারণা, স্ত্রীকে হত্যা করে পালিয়েছে স্বামী এবং রোববার (২২ নভেম্বর) রাতের কোনো এক সময় এই হত্যাকাণ্ড সংগঠিত হয়েছে।\nতামান্নার স্বামী মো. আল মামুনের জন্মস্থান বরিশাল জেলার বাবুগঞ্জ থানার হোগলারচরে। তবে তার ভোটার আইডি কার্ডের ঠিকানায় রয়েছে সিলেট সিটি কর্পোরেশনের বারুতখানা এলাকার নাম। যেটি ভূয়া বলে নিশ্চিত করেছে পুলিশ। আইডি কার্ডে বাবার নাম আবুল কাশেম সরদার ও মা নাম আমম্বিয়া বেগম বলে উল্লেখ রয়েছে। তবে সিলেটে তার মা-বাবা থাকেন না। স্বামীসহ তার এক বোন ও সে বসবাস করতো সিলেটে। মামুন নগরীর জিন্দাবাজারস্থ আল-মারজান শপিং সেন্টারের ঐশি ফেব্রিক্সের পরিচালক।\nমামুনের নিহত স্ত্রী তামান্না বেগম দক্ষিণ সুরমা উপজেলার লালাবাজার ইউনিয়নের ফুলদি গ্রামের সৈয়দ ফয়জুল হোসেন ফয়লার মেয়ে। তবে তামান্নার ভাই-বোন এবং মা বর্তমানে গোলাপগঞ্জ পৌর এলাকার এমসি একাডেমি সংলগ্ন একটি বাসায় ভাড়া থাকেন। তার বাবা সৈয়দ ফয়জুল হোসেন ফয়লা তাদের সঙ্গে থাকেন না বলে জানা গেছে।\nজানা গেছে, মামুন আগেও একটি বিয়ে করেন। সে স্ত্রীর বাড়ি বরিশাল। মামুনের বিরুদ্ধে সিলেট কোতোয়ালি থানায় আগের স্ত্রীর দায়ের করা মামলাও রয়েছে। আগের স্ত্রীর ঘরে একটি সন্তানও রয়েছে মামুনের। এসব বিষয় গোপন করে সে তামান্নাকে বিয়ে করে। এ ক্ষেত্রে মামুনকে সহায়তা করেন মেঘনা লাইফ ইন্সুরেন্সের শাহনাজ পারভিন নামের এক মহিলা কর্মকর্তা। সেই মহিলাকেও তামান্না হত্যা মামলায় আসামি করা হয়েছে।\nজানা গেছে, ওই মহিলা মামুনকে তার চাচাতো ভাই বলে পরিচয় দেন এবং তামান্নার পরিবারে বিয়ের জন্য পীড়াপিড়ি করতে থাকেন। বিয়ের সময় টাকা দিয়েও শাহনাজ পারভিন সাহায্য করেন তামান্নার পরিবারকে। এসময়ের শাহনাজ পারভিনের আচরণই আমাদের কাছে সন্দেহজনক ছিলো। এ বিয়েতে তামান্নার পরিবারের বেশিরভাগ সদস্যদের অসম্মতি ছিলো। কিন্তু শাহনাজ পারভিনের পীড়াপিড়িতেই এ বিয়েটি হয়।\nএছাড়াও মামুনের ভূয়া আইডি কার্ড শাহনাজই তৈরি করে দিয়েছিলেন বলে অভিযোগ রয়েছে। এই শাহনাজের মূল বাড়িও বরিশাল। তিনি চাকরির সুবাধে সিলেটে বসবাস করেন। তবে তামান্নার মৃত্যুর দিন থেকে শাহনাজও গা ঢাকা দিয়েছেন। তাকেও গ্রেফতার করতে অভিযান অব্যাহত রেখেছে পুলিশ।


এলিয়েন কি সত্যি আছে?\nএই ক্ষুদ্র, গোলাকার ও নীল গ্রহটিতেই কি শুধু আমরা একা বাস করি? এই প্রজন্মের জনপ্রিয় পদার্থবিজ্ঞানী স্টিফেন হকিংস মনে করেন, খুব সম্ভবত ‘না’। এর পেছনে চিরসত্য কারণটি হচ্ছে মহাবিশ্ব অনেক বড়। সত্যিকার অর্থেই বড়। যুগের পর যুগ ধরে মানুষের কৌতূহলী মনে জন্ম নেয়া একটি রহস্যময়ী প্রশ্নের উত্তর আমরা আজো কেউ জানতে পারিনি। সেটি হচ্ছে এলিয়েনের অস্তিত্ব নিয়ে প্রশ্ন। আমাদের পৃথিবী গ্রহ হচ্ছে সূর্যের চার পাশে অবর্তনকারী আটটির মধ্যে একটি এবং প্রায় ২০০ বিলিয়ন নত্রের মধ্যে অবস্থানকারী অনেক বিশেষ একটা জায়গা। এই বিশাল সংখ্যক নত্র নিয়ে গঠিত হয়েছে আমাদের ছায়াপথ যেটাকে আমরা মিল্কিওয়ে বলে থাকি। কিন্তু এমনকি আমাদের এই মিল্কিওয়েও এরকম প্রায় ১০০ বিলিয়ন গালাক্সির মধ্যে একটি, যেন এক মহাসমুদ্রের মাঝে এক ফোটা জল। এই বিশালত্বকে গভীরভাবে উপলব্ধি করলে আমারও এটা বিশ্বাস করতে কষ্ট হয় যে এই মহাবিশ্বে কেবল আমরা একা। অন্য দিকে এটিও একটি যৌক্তিক প্রশ্ন যে যদি এলিয়েনের অস্তিত্ব থেকেই থাকে তাহলে তারা কি আমাদের চেয়েও বুদ্ধিমান? তবে আমাদের ধারণাতেও এক জায়গায় সীমাবদ্ধতা আছে এবং সেটা আরো মজার। কারণ, কে জানে হয়তো ভিনগ্রহের এলিয়েনরা অন্য কোনো অপরিচিত জৈবিক পদার্থ দিয়ে তৈরি জীব যেটা হয়তো মানবসভ্যতা কোনো দিন একটি জীব হিসেবেও কল্পনাও করতে পারবে না। আবার হয়তো এই প্রজাতিগুলো কোনো অতিপ্রাকৃতিক রাসায়নিক উপাদান দিয়ে সৃষ্ট যেগুলো নত্রের ঠিক কেন্দ্রস্থলে জীবনধারণ করার মতো মতা রাখে। আবার যদি এমন হয় যে, এলিয়েনরা চোখের নিমেষে জন্মে আবার চোখের নিমেষে হারিয়ে যায়! তাহলে প্রশ্ন হলো এই অসীম সম্ভাবনার অতি বৃহৎ মহাবিশ্বের কোনো জায়গায় এবং কিভাবে ভিনগ্রহের প্রাণীদের শনাক্ত করা যেতে পারে?\nএর উত্তর জানার জন্য আমাদের এই পৃথিবীর দিকে ফিরে দেখতে হবে। আমরা দেখতে পাই যে, জীবের জীবনধারণের মৌলিক উপাদানের মধ্যে পানি অন্যতম। পানির পাশাপাশি কার্বন ও একটি শক্তির উৎস দরকার। যেহেতু পানি আমাদের অতি পরিচিত পদার্থ তাই মহাশূন্যের কোথাও পানির উপস্থিতি থাকলে সেটা আমাদের পে খুঁজে বের করা সহজ হবে। সবচেয়ে আশাব্যঞ্জক ব্যাপার হচ্ছে বিজ্ঞানীরা আমাদের গ্রহের বাইরে মহাশূন্যেও পানির অস্তিত্ব খুঁজে পেয়েছেন। মঙ্গল আমাদের অতি সুপরিচিত গ্রহের মধ্যে একটি। ৭০-এর দশক থেকেই মঙ্গলে রোবটের পদচারণা শুরু হয়েছে। সম্প্রতি নাসার স্প্রিট রোভার মঙ্গল থেকে যেই ছবিগুলো তুলেছে সেগুলো সত্যিই অবিশ্বাস্য। চিত্রগুলো বিশ্লেষণ করে দেখা যায় যে, সেখানে কোনো এক সময় পানির প্রবাহ ছিল। তা ছাড়া মঙ্গলের ভূমির গভীরে আর্দ্রতা বিদ্যমান আছে। যদি আর্দ্রতাই থাকে তাহলে হয়তো জীবের অস্তিত্বও বিদ্যমান থাকতে পারে। এবার কোনো গ্রহ নয়, ঘুরে আশা যাক মহাশূন্যের এক রহস্যময় উপগ্রহ ইউরোপা থেকে, যেটা মঙ্গলের আরো ৩০ মিলিয়ন মাইল দূরে অবস্থান করছে এবং জুপিটারকে কেন্দ্র করে ঘুরছে। ইউরোপা ২০০০ মাইল ব্যাসযুক্ত খুবই ছোট একটা উপগ্রহ। এটা অত্যন্ত শীতল এবং তাপমাত্রা প্রায় মাইনাস ২৬০ ডিগ্রি সেলসিয়াস। পুরো ইউরোপাটিই বরফে আচ্ছাদিত এবং বিজ্ঞানীরা ধারণা করেন বরফের আস্তরণটি প্রায় ১৫ মাইল গভীর। কিন্তু আশ্চর্যজনক হলেও সত্য যে, এই ইউরোপার বরফ আস্তরণের তলদেশে কোথাও হয়তো গরম তাপমাত্রার প্রবাহ বিদ্যমান থাকতে পারে। যদি এমনটিই হয় তাহলে সেই তাপমাত্রা তলদেশের বরফ গলিয়ে তরল পানিতে পরিণত করার মতো মতা রাখে। এমন পরিস্থিতিতে সেখানে কোনো জলজ প্রাণী থাকতে পারে এমন ধারণা করাটাও খুব বোকামি হবে না। হয়তো তারা আমাদের পৃথিবীর সাগরের নিচে বসবাসকারী অন্য কয়েকটি প্রাণীর মতো স্বাভাবিক সাঁতার কাটে।\nএতক্ষন বলছিলাম আমাদের গ্রহের বাইরে অন্য কোথাও বিদ্যমান থাকা পানিতে বসবাসকারী প্রজাতির কথা। কিন্তু পানি ছাড়াও নাইট্রোজেন হচ্ছে আরেকটি সম্ভাব্য উপাদান, যেখানে জীবের অস্তিত্ব থাকতে পারে। স্বাভাবিকভাবে নাইট্রোজেনকে আমরা গ্যাসীয় অবস্থায় দেখতে পারলেও অতি নি¤œ তাপে, প্রায় মাইনাস ৩২০ ডিগ্রি ফারেনহাইটে এটি তরল পদার্থে পরিণত হয়। এরকম নাইট্রোজেন গ্যাসে পরিপূর্ণ সৌরজগতের দু’টি গ্রহ হচ্ছে জুপিটার ও স্যাটার্ন। হতে পারে সেখানে এমন কোনো প্রজাতি আছে যারা গ্যাস দিয়ে তৈরি। জীব মানে খাবারের ওপর নির্ভরশীল। বিজ্ঞানীদের ধারণা এরকম গ্যাস দিয়ে তৈরি জীবেরা অনেক সময় খাবার হিসেবে বজ্রপাতের ফলে সৃষ্ট বিজলির আলোকেও কাজে লাগাতে পারে। এখন প্রশ্ন হলো এসব এলিয়েনরাও কী আমদের মতো উন্নত মস্তিষ্কের অধিকারী? যদি সত্যিকার অর্থেই এই বিপুল গ্রহের কোনো একটিতে প্রাণীর বসবাস থাকে তাহলে কেউ না কেউ হয়তো আমাদের ব্যাপারেও জানতে আগ্রহী। অনেকের বিশ্বাস এলিয়েনরা ইতোমধ্যে আমাদের পৃথিবী আবিষ্কার করেছে অথবা খুব কাছ থেকে অবলোকন করে গেছে। এসব ধারণার কোনো বৈজ্ঞানিক সত্যতা পাওয়া যায়নি একটি মাত্র ব্যতিক্রমধর্মী ঘটনা ছাড়া।\nঘটনাটি ঘটেছিল ১৯৭৭ সালের ১৬ আগস্টে। মার্কিন যুক্তরাষ্ট্রের ওহিও অঙ্গরাজ্যে গবেষণার কাজে স্থাপিত একটি রেডিও টেলিস্কোপ মহাশূন্য থেকে ধারণ করে ইতিহাসের আলোড়ন সৃষ্টিকারী একটি সিগনাল। সিগনালটি ছিল দু’টি সংখ্যা ও চারটি বর্ণমালা নিয়ে গঠিত এক ধরনের রেডিও ওয়েভ। সঙ্কেতটিকে শব্দে রূপান্তর করলে হয় ওয়াও (WOW!)। এই ওয়াও সিগনালটি এসেছিল ২০০ আলোকবর্ষ দূরের কোনো স্থান থেকে যেটি পৃথিবীতে পৌঁছতে আনুমানিক ২০০ বছর সময় লেগেছে। আর আমরা যদি সেই সিগনালের একটি উত্তর পাঠাতে যাই সেটাও সেখানে পৌঁছতে আরো ২০০ বছর লাগবে। ৭২ সেকেন্ডের দীর্ঘস্থায়ী সেই ওয়াও সঙ্কেতটি আর কখনো শোনা যায়নি। এরকম আরো অনেক অবাক ঘটনার সাী হয়েছে আমাদের মানবসভ্যতা। তবে সেই বড় প্রশ্নের উত্তরটি এখনো অজানা। ভিনগ্রহের প্রাণী কি সত্যি আছে?


৩৩তম বিসিএস পুলিশ ফোরামের কমিটি\nমোবাইল কেড়ে নেয়ায় মায়ের সাথে অভিমানে মেয়ের আত্মহত্যা\nগুরুতর অসুস্থ সিগমা হুদা, দোয়া চেয়েছে পরিবার\nপরিবর্তন প্রতিবেদক ৮:৫১ অপরাহ্ণ, জুন ০৯, ২০১৬\nরাজধানীর মিরপুর স্টাফ কলেজে বৃহস্পতিবার বিকেলে বিসিএসের পুলিশ ক্যাডার সদস্যদের সংগঠন ৩৩তম বিসিএস পুলিশ ফোরামের কমিটি গঠিত হয়েছে। এক সভায় নতুন এই কমিটি গঠন করা হয়। মোট ৪৭ সদস্যের কমিটিতে সর্বসম্মতিক্রমে এস এম শামীম সভাপতি ও মিশু বিশ্বাস সাধারণ সম্পাদক নির্বাচিত হয়েছেন।\nকমিটিতে সহ-সভাপতি জুলফিকার আলী জুয়েল, রাশেদ হাসান, কে এম শহিদুল ইসলাম সোহাগ, মো. হান্নানুল ইসলাম, ইশতিয়াক আহমেদ, যুগ্ম সাধারণ সম্পাদক মো. সাইফুল আলম মুজাহিদ, মো. আশিকুর রহমান, পলাশ রঞ্জন দে, নাজমুল হক ও শেখ ইমরান হোসেন।\nসাংগঠনিক সম্পাদক হয়েছেন জয়ব্রত পাল, আবির সিদ্দিকী শুভ্র, রাকিবুল হাসান, অহিদুজ্জামান নূর, কামরান হোসেন,প্রচার সম্পাদক সুমন কান্তি চৌধুরী ও দপ্তর সম্পাদক হয়েছেন সাইদ নাসিরুল্লাহ। সভায় নতুন কমিটি ঘোষণার পাশাপাশি সংগঠনের ভবিষ্যৎ কর্মসূচি নিয়েও আলোচনা করা হয়।\nসংগঠনের পক্ষ থেকে এক বিজ্ঞপ্তিতে এই তথ্য জানানো হয়েছে।


Dhonis wife Sakshi Dhoni shares hot pictures on Instagram ইটালিতে ছুটি কাটাচ্ছেন সাক্ষী ধোনি, ভাইরাল হল ‘Hot’ ছবি | sports - News18 Bangla, Today's Latest Bengali News\nআশে-পাশে ধোনি নেই ৷ তাতে কী? এই সময়টা একেবারে শুধুই নিজের জন্য ৷\nLast Updated: September 15, 2019, 10:35 PM IST\n#মুম্বই: আশে-পাশে ধোনি নেই ৷ তাতে কী? এই সময়টা একেবারে শুধুই নিজের জন্য ৷ হ্যাঁ, এমনটাই করে ফেলেছেন ধোনি পত্নী সাক্ষী ৷ বেশ কিছু ‘স্পেশাল’ বন্ধুদের সঙ্গে নিয়ে ইতালিতে ছুটি কাটাতে ব্যস্ত সাক্ষী ৷ আর সেখান থেকেই নিজের ইনস্টাগ্রাম প্রোফাইলে শেয়ার করলেন একেবারে উষ্ণ ছবি ! কখনও হলুদ পোশাক, কখনও সাদা ছোট্ট পোশাকে সাক্ষী ধরা দিলেন একেবারে মোহময়ী রূপে ৷\nসাক্ষী ধোনি বরাবরই সোশ্যাল মিডিয়ায় দারুণভাবে অ্যাক্টিভ ৷ মাঝে মধ্যেই শেয়ার করেন তাঁর নানান ছবি ৷ তবে এবার যেন একেবারে নতুন অবতারে ধরা দিয়েছেন সাক্ষী ৷ যা দেখে আপাতত নেটিজেনরা একেবারে মন্ত্রমুগ্ধ !\nFirst published: September 15, 2019, 10:35 PM IST


২০১৯ মে ১৫ ১৬:১৬:৫৯\nপাবনা প্রতিনিধি: নকলের সুযোগ না দেওয়ায় পাবনার সরকারি শহীদ বুলবুল কলেজে বাংলা বিভাগের প্রভাষক মো. মাসুদুর রহমানকে মারধরের ঘটনা ঘটেছে। ৩৬তম বিসিএসে শিক্ষা ক্যাডার এ প্রভাষককে কিল, ঘুষি ও লাথি মেরে চরমভাবে অপদস্থ করা হয়। গত ১২ মে এ ঘটনা ঘটলেও কলেজের সিসি ক্যামেরার ভিডিও ফুটেজ ফেসবুকে ভাইরাল হলে বিষয়টি মঙ্গলবার রাতে জানাজানি হয়।\nসিসিটিভি ফুটেজে দেখা যায়, কলেজ গেট থেকে মোটরসাইকেলে করে বের হওয়ার সময় কয়েকজন যুবক এসে অতর্কিত হামলা চালায় শিক্ষক মাসুদুর রাহমানের উপর। তাকে এলোপাথাড়ি কিল, ঘুষি ও থাপ্পড় মারা হয়। ফেলে দেয়া হয় মাথার পাগড়িও। একপর্যায়ে তিনি বেরিয়ে যেতে চাইলে পেছন থেকে এসে তাকে লাথি মারে এক যুবক। ভিডিওটি সামাজিক যোগাযোগ মাধ্যমে ছড়িয়ে পড়ার একজন শিক্ষকের এ ধরনের ঘটনায় নিন্দা জানিয়েছেন অনেকেই। এ ঘটনার দৃষ্টান্তমূলক শাস্তি চেয়েছেন প্রিয় এ শিক্ষকের ছাত্র-ছাত্রীরা।\nশিক্ষক মো. মাসুদুর রহমান বলেন, 'গত ৬ মে এইচএসসি পরীক্ষায় সরকারি শহীদ বুলবুল কলেজে কয়েকজন ছাত্রছাত্রী দেদারছে নকল করছে। এ জন্য আমি দুই ছাত্রীর খাতা কেড়ে নেই। এর পর থেকে ওই দুই ছাত্রীর ঘনিষ্ট কয়েকজন ছাত্র আমার নামে নানা মিথ্যে অভিযোগ দিয়ে আসছে। মূলত নকল ধরার জন্যই তারা ক্ষুব্ধ হয়েছে।'\nওই শিক্ষক বলেন, 'গত ১২ মে দুপুরে মোটরসাইকেলে বাড়ি ফেরার সময় ছাত্রলীগের কয়েকজন কর্মী আমার ওপর হামলা চালায়। আমাকে কিল-ঘুষি মারে এবং অকথ্য ভাষায় গালিগালাজ করে। এ সময় আমার মাথার পাগড়ি খুলে পড়ে। এ ছাড়া পেছন থেকে সজোরে লাত্থি মারে। সেসময় আমাকে বলা হয়; তুই আর কলেজে আসবি না কলেজে আসলে তোর হাত কেটে নেবো। বাংলা বিভাগে আগুন ধরিয়ে দেবো। এরপর আমার সিনিয়র শিক্ষকরা এগিয়ে এসে পরিস্থিতি নিয়ন্ত্রণের চেষ্টা করেন এবং আমাকে বাড়ি চলে যেতে বলেন। এরপর থেকে আমার নিরাপত্তার কথা বিবেচনা করে আমাকে কিছুদিনের জন্য কলেজে যেতে মানা করেছেন শিক্ষকরা।'\nসরকারি শহীদ বুলবুল কলেজ ছাত্রলীগের সভাপতি মো. শামসুদ্দিন আহমেদ জন্নুন বলেন, 'শিক্ষক মাসুদুর রহমান কলেজের এক ছাত্রীকে অনৈতিক প্রস্তাব দেন। সে প্রস্তাবে রাজি না হওয়ায় ওই শিক্ষক নানাভাবে ওই ছাত্রীকে যৌন হেনস্তা এবং হয়রানি করে আসছেন। গত ১২ মে যারা হামলা করেছে তারা ছাত্রলীগের কেউ নন, তারা বিক্ষুব্ধ। আমি নিজে এসে ক্ষুদ্ধ ছাত্রদের নিবৃত্ত করেছি এবং ধমক দিয়ে ফিরিয়ে নিয়ে গেছি।'\nসরকারি শহীদ বুলবুল কলেজের অধ্যক্ষ এম এ কুদ্দুস বলেন, 'এই ঘটনায় সহযোগী অধ্যাপক ড. কৃষ্ণেন্দু কুমার পালকে প্রধান করে এবং ড. ইসমত আরা ও সহকারী অধ্যাপক হারুনুর রশিদসহ কলেজের কর্মচারী ও রাজনৈতিক নেতাকর্মীদের নিয়ে সাত সদস্যের একটি তদন্ত কমিটি গঠন করা হয়েছে। রিপোর্ট পাওয়ার পর ব্যবস্থা নেওয়া হবে।\nপাবনা সদর থানার ভারপ্রাপ্ত কর্মকর্তা (ওসি) ওবায়দুল হক জানান, এ বিষয়ে কেউ অভিযোগ করেনি। অভিযোগ করলে তদন্ত করে ব্যবস্থা নেওয়া হবে।\nপ্রভাষক মাসুদুর রহমান ঢাকা বিশ্ববিদ্যালয়ের বাংলা বিভাগ থেকে স্নাতক-স্নাতকোত্তর সম্পন্ন করার পর ৩৬তম বিসিএসের মাধ্যমে যোগ দেন বিসিএস শিক্ষা ক্যাডারে।


সারাদেশ ৩০ নভেম্বর, ২০২০ ০৭:২২\nআজ সোমবার তিনি দায়িত্ব গ্রহণ করেন। আন্তঃবাহিনী জনসংযোগ পরিদফতর (আইএসপিআর) জানায়, লেফটেন্যান্ট জেনারেল ওয়াকার-উজ-জামান সশস্ত্র বাহিনী বিভাগের (এএফডি) নবনিযুক্ত প্রিন্সিপাল স্টাফ অফিসার (পিএসও) হিসেবে দায়িত্বভার গ্রহণ করেছেন সোমবার। তার পূর্বসূরি লেফটেন্যান্ট জেনারেল মো. মাহফুজুর রহমান ২৯ নভেম্বর অবসর গ্রহণ করেন।\nসোমবার (৩০ নভেম্বর) প্রধানমন্ত্রী শেখ হাসিনার উপস্থিতিতে গণভবনে নৌবাহিনী প্রধান অ্যাডমিরাল মোহাম্মদ শাহীন ইকবাল এবং বিমান বাহিনী প্রধান এয়ার চীফ মার্শাল মাসিহুজ্জামান সেরনিয়াবাত নবনিযুক্ত পিএসও ওয়াকার-উজ-জামান’কে লেফটেন্যান্ট জেনারেল র‌্যাংক ব্যাজ পরিয়ে দেন।\nএ সময় উপস্থিত ছিলেন প্রধানমন্ত্রীর নিরাপত্তা উপদেষ্টা মেজর জেনারেল তারিক আহমেদ সিদ্দিক (অব.)। সেনাবাহিনী প্রধানের পক্ষে কিউএমজি লেফটেন্যান্ট জেনারেল মো. শামসুল হক, প্রধানমন্ত্রীর সামরিক সচিব মেজর জেনারেল নকিব আহমদ চৌধুরী, স্পেশাল সিকিউরিটি ফোর্সের মহাপরিচালক মেজর জেনারেল মো. মজিবুর রহমান উপস্থিত ছিলেন।\nসোমবার সন্ধ্যায় নতুন প্রিন্সিপাল স্টাফ অফিসার (পিএসও) রাষ্ট্রপতি মো. আবদুল হামিদের সঙ্গে সৌজন্য সাক্ষাৎ করেন। এ সময় লেফটেন্যান্ট জেনারেল ওয়াকার উজ জামান দায়িত্ব পালনের জন্য রাষ্ট্রপতি এবং প্রধানমন্ত্রীর উপদেশ ও দিকনির্দেশনা কামনা করেন। উল্লেখ্য, সশস্ত্র বাহিনী বিভাগে যোগ দেওয়ার আগে তিনি সেনা সদর দফতরে সামরিক সচিব (আর্মি) হিসেবে কর্মরত ছিলেন।\nচসিক নির্বাচন নিয়ে যে বার্তা দিলেন সিইসি\nখুলনায় গুড়িয়ে দেয়া হবে ২২৬টি স্থাপনা\nযে কারণে মাঝ নদীতে আটকা পড়েছে ৫ ফেরি\nতুর্কি জাহাজে হামলায় একজন নিহত


প্রথমদিকের আবেদিত নিউজ পোর্টালগুলোর নিবন্ধন পেতে আর কত বছর? | UkhiyaNews.ComUkhiyaNews.Com\nপ্রকাশঃ ০২-১০-২০২১, ১০:২৪ পূর্বাহ্ণ | সম্পাদনাঃ ০২-১০-২০২১, ১০:২৪ পূর্বাহ্ণ\nমহামান্য আদালতের নির্দেশনা অনুযায়ী ২৮ সেপ্টেম্বর থেকে অনিবন্ধিত নিউজ পোর্টালগুলো বন্ধের প্রক্রিয়া শুরু করে বাংলাদেশ টেলিযোগাযোগ নিয়ন্ত্রণ কমিশন-বিটিআরসি। আদালতের নির্দেশে অনিবন্ধিত নিউজপোর্টাল বন্ধের প্রক্রিয়া শুরু করে একই দিন মঙ্গলবার সন্ধ্যায় প্রক্রিয়াটি স্থগিত করা হয়েছে। দেশের প্রচলিত সকল ধরনের গণমাধ্যমের খবরে তা জানা গেছে।\nকারণ হিসেবে ডাক ও টেলিযোগাযোগমন্ত্রী মোস্তাফা জব্বার গণমাধ্যমকে জানান, তথ্য ও সম্প্রচার মন্ত্রণালয়ের দেয়া তালিকা অনুযায়ী অনিবন্ধিত নিউজ পোর্টালগুলো বন্ধ করা হবে। এ জন্য আদালতের কাছে নতুন করে সময়ও চাওয়া হয়েছে।\nএর আগে ১৪ সেপ্টেম্বর দেশের সব অনিবন্ধিত অনলাইন নিউজ পোর্টাল বন্ধের নির্দেশ দিয়েছে মহামান্য হাইকোর্ট। এ খবরগুলোই হচ্ছে বাংলাদেশে অনলাইন নিউজপোর্টাল নিয়ে আপাতত সর্বশেষ খবর।\nআদালতের আদেশ পালন করতে গিয়ে অনিবন্ধিত কিন্ত নিবন্ধনের জন্য আবেদন করা নিউজপোর্টাল গুলোর বিষয়ে তথ্য মন্ত্রনালয় কি সিদ্ধান্ত নেয় সেটা জানার অপেক্ষা করছে এর সাথে সংশ্লিষ্টরা। অন্যদিকে যে সকল নিউজপোর্টাল নিবন্ধনের জন্য আবেদনই করেনি তাদের বিষয়ে কোন নির্দেশ ছাড়াই সরকার যখন তখন সিদ্ধান্ত নিতে পারে। এতে কারো কোন আপত্তি নেই।\nজানা যায়, ২০১৫ সালে অনলাইন নিউজপোর্টাল নিবন্ধনের জন্য তথ্য মন্ত্রনালয়ে আবেদন করেও আজ পর্যন্ত নিবন্ধন পায়নি আবেদন করা অনলাইন নিউজ পোর্টালগুলোর অনেকে। বিভিন্ন সংস্থার একাধিকবার তদন্ত করা সত্ত্বেও অনেকে জানে না তাদের আবেদনটি কোন অবস্থায় আছে? কথা উঠছে, বহু পরে আবেদন করেও কেউ কেউ নিবন্ধন পেয়েছেন। অনেকে চাচ্ছে নিবন্ধন দেয়ার প্রক্রিয়ায়টি প্রথম আবেদনটি\nথেকেই যেন সিরিয়াল ভিত্তিক সম্পন্ন করা হয়। কিন্ত আপাতত মনে হচ্ছে আবেদন নিষ্পত্তিতে পুরাতন আবেদন থেকে সিরিয়াল অনুসরণ করা হচ্ছে না।\n২০১৫ সালে প্রথম বিজ্ঞপ্তির পর নিবন্ধনের জন্য আবেদন করা নিউজপোর্টালগুলোর আবেদন নিষ্পত্তি না করেই পরবর্তীতে\nআরো আবেদন গ্রহন চালু রাখে তথ্য মন্ত্রনালয়। যার কারণে নিবন্ধন নিয়ে তৈরি হয় নানা জটিলতা, এমন বক্তব্য অনলাইন নিউজপোর্টালের সাথে সংশ্লিষ্টদের।\nবিভিন্ন সূত্রে জানা যায়, পৃথিবীব্যাপি ও বাংলাদেশে চালু হওয়া নতুনধারার গণমাধ্যমই আজকের অনলাইন নিউজপোর্টাল। শুরুতে এর নাম ছিল ইন্টারনেট সংবাদপত্র। ২০০৬ সালের জুন মাসে বিডিনিউজটোয়েন্টিফোরের মাধ্যমেই বাংলাদেশে প্রথমবারের ন্যায় ইন্টারনেট ভিত্তিক সংবাদপত্র প্রকাশ শুরু হয়।\nবর্তমানে অনলাইন ভিত্তিক প্রকাশিত গণমাধ্যম সমূহকে পৃথিবীর অন্যান্য দেশে ডিজিটাল নিউজ মিডিয়া নামে ডাকা শুরু হচ্ছে। সকল ধরনের মিডিয়াকে ডিঙ্গিয়ে এখন এককভাবে রাজত্ব শুরু করেছে এ ডিজিটাল নিউজ মিডিয়া বা অনলাইন মিডিয়া।\n২০০৬ সাল থেকে বাংলাদেশে ইন্টারনেট ভিত্তিক সংবাদপত্র প্রকাশের প্রচলন শুরু হলেও এটা নিয়ে দেশে সুনিদির্ষ্ট কোন আইনকানুন ও নীতিমালা ছিল না। সেজন্য ২০১২ সালে অনলাইন গণমাধ্যম পরিচালনা নীতিমালা-২০১২ নামে একটি খসড়া আইন তৈরি করে তৎকালীন তথ্য মন্ত্রনালয়। কিন্ত সে নীতিমালায় জটিল কিছু বিষয় উল্লেখ থাকায় নাগরিক বির্তকের মুখে উক্ত নীতিমালা সংশোধনের আশ্বাস\nদেয় সরকার। পরে ২০১৪ সালের সেপ্টেম্বর মাসে গণবান্ধব অনলাইন নীতিমালা প্রণয়নের জন্য তথ্য মন্ত্রণালয়ের মাধ্যমে প্রধান তথ্য কর্মকর্তাকে আহবায়ক করে অনলাইন গণমাধ্যম সহায়ক খসড়া নীতিমালা প্রণয়ন কমিটি গঠন করা হয়।\nমূল কমিটিকে সহায়তা করার জন্য বাংলাদেশ কম্পিউটার সমিতির পরিচালক ও বর্তমান ডাক ও টেলিযোগাযোগ মন্ত্রী মোস্তফা জব্বারকে আহ্বায়ক করে আরো একটি উপ-কমিটি গঠন করা হয়। উপ-কমিটিতে তথ্য প্রযুক্তিবিদ, বাংলাদেশ অনলাইন নিউজ পোর্টাল এ্যাসোসিয়েশন(বনপা), বিটিআরসির প্রতিনিধি এবং বিভিন্ন মিডিয়ার সম্পাদক ও সাংবাদিকসহ সরকারি ও সংশ্লিষ্ট বিষয়ে বিশেষজ্ঞরা যুক্ত ছিলেন।\nউক্ত উপকমিটি এবং মূল কমিটি পূর্বের প্রণয়নকৃত নীতিমালা বাদ দিয়ে বিনামূল্যে রেজিষ্ট্রেশনের বিধান রেখে চুড়ান্ত অনলাইন গণমাধ্যম নীতিমালা প্রণয়ন করে মন্ত্রনালয়ে জমা দেয় । তবে বিনামূল্যে এবং গণবান্ধব অনলাইন নীতিমালা প্রণয়নে শুরু থেকেই গুরুত্বপূর্ণ ভূমিকা রাখে বাংলাদেশ অনলাইন নিউজ পোর্টাল এ্যাসোসিয়েশন (বনপা)। সংগঠনটির সভাপতি শামছুল আলম স্বপনের ডাকে এর সদস্যরা ঢাকা ও দেশের বিভিন্ন স্থানে মানববন্ধনসহ আন্দোলন করে। একাধিকবার তথ্য মন্ত্রনালয়ে বৈঠক হয়। অবশেষে ২০১৫ সালের মার্চ মাসে উপ-কমিটি ও মূল কমিটি অনলাইন গণমাধ্যম নীতিমালা চুড়ান্ত করে মন্ত্রনালয়ে প্রেরণ করে।\nএ নীতিমালার প্রেক্ষিতে ২০১৫ সালের ৯ নভেম্বর তারিখে তথ্য মন্ত্রনালয়ের তথ্য অধিদপ্তর এক তথ্যবিবরণীর মাধমে ১৫ ডিসেম্বরের মধ্যে নিউজপোর্টাল নিবন্ধনের জন্য আবেদন আহবান করে। সে তথ্যবিবরণীর সূত্রে অনলাইন নিউজপোর্টাল গুলো নিবন্ধন চেয়ে তথ্য অধিদপ্তরে আবেদন করে। ১৫ ডিসেম্বরের পর আবেদন গ্রহন আরো ১ সপ্তাহ বৃদ্ধি করে তথ্য মন্ত্রনালয়।\nআবেদন গ্রহনের ৬ মাস পর ২০১৬ সালের ২৬ জুন তারিখে তৎকালীন তথ্যমন্ত্রী হাসানুল হক ইনু জাতীয় সংসদকে জানিয়েছিলেন, দেশে ১৭১৭টি অনলাইন নিউজমিডিয়া নিবন্ধনের জন্য তথ্য মন্ত্রনালয়ে আবেদন করেছিল।\nসেসময়ে নিবন্ধনের জন্য আবেদন করা অনলাইন গণমাধ্যমের কয়েকজন প্রকাশক জানান, আবেদনের পর তথ্য মন্ত্রনালয় তাদের একটি তালিকা প্রণয়ন করে। সে তালিকায় আবেদিত অনলাইন সমূহের নামের পাশে একটি কোড দেয়া হয়। পরে তথ্য মন্ত্রনালয়ের ওই তালিকা ধরে সরকারের গুরুক্বপূর্ণ তিনটি গোয়েন্দা সংস্থা আবেদিত অনলাইনসমূহ তদন্ত করে। চলমান সে তদন্তে ২০২১ সাল পর্যন্ত কিছু\nসংস্থা কোন কোন নিউজপোর্টালের ২ থেকে ৩ বারও তদন্ত করে বলে জানান, অনলাইন নিউজপোর্টালের নিবন্ধন চাওয়া ব্যক্তিরা।\n২০১৫ সালে প্রণয়নকৃত নীতিমালায় প্রচলিত পত্রিকা, রেডিও, টেলিভিশনের অনলাইন ভার্সনের নিবন্ধন নেয়ার কোন তথ্য ছিল না। অনলাইন ও প্রচলিত ভার্সন ভিন্ন হলে এসকল গণমাধ্যমের জন্যও অনলাইন নিবন্ধন নেয়া বাধ্যতামূল করে আগের নীতিমালা সংশোধন করা হয় ২০১৭ সালে। পরে ২০১৭ সালের ১৯ জুন ‘জাতীয় অনলাইন গণমাধ্যম নীতিমালা- ২০১৭’ এর খসড়া অনুমোদন দেয় মন্ত্রীসভা।\nএরপরে আরো তিন বছর পর অনলাইন গণমাধ্যমের নিবন্ধন, মানোন্নয়নসহ ১৪টি ইস্যুতে সংশোধনী এনে ২০২০ সালের ৩১ আগষ্ট পত্রিকা, টেলিভিশন ও রেডিও চ্যানেলের অনলাইন সংস্করণের জন্য নিবন্ধন বাধ্যবাধকতা রেখে জাতীয় অনলাইন গণমাধ্যম নীতিমালা ২০২০ এর খসড়া ও চুড়ান্ত অনুমোদন করে মন্ত্রীসভা।\n২০২০ সালের নীতিমালায় প্রথমবারের মতো আইপি টিভি ও ইন্টারনেট রেডিও সম্প্রচারে নিবন্ধনের বিষয়গুলো যুক্ত করা হয়। এটি মন্ত্রীসভা চূড়ান্ত অনুমোদন দেয়। এরমাধ্যমে বাংলাদেশ সরকার অনলাইন সংবাদমাধ্যম পরিচলানার জন্য একটি আইন পায়।\n২০২০ সালে পাশ হওয়া নীতিমালা অনুযায়ী, অনলাইন গণমাধ্যমকে প্রস্তাবিত সম্প্রচার কমিশনের কাছ থেকে নিবন্ধন নিতে হবে। তবে কমিশন হওয়ার আগ পর্যন্ত তথ্য মন্ত্রণালয় তা দেখাশোনা করবে। বর্তমানে তথ্য মন্ত্রণালয় বিষয়টি দেখছে।\nউক্ত আইনের আওতায় ২০২০ সালের ৩০ জুলাই তারিখে সরকার প্রথম বারের মতো ৩৪টি অনলাইন নিউজ পোর্টালকে নিবন্ধনের অনুমতি দেয়। ২য় দফা ৩ সেপ্টেম্বর তারিখে ৯২টি পত্রিকার অনলাইন ভার্সন নিবন্ধনের অনুমতি পায়। সবশেষে ৩য় ধাপে ২৯ নভেম্বর তারিখে আরো ৫১টি অনলাইন পত্রিকা নিবন্ধনের অনুমতি পায়। কিন্ত এখনো কোন টেলিভিশন এবং বেতারের অনলাইন ভার্সনের কোন নিবন্ধন দেয়া হয়নি।\nযদিও সকল ধরনের প্রচলিত মিডিয়া তাদের সংবাদ ও অনুষ্ঠানের প্রায় ৯৫ ভাগই প্রচলিত ধারার পাশাপাশি অনলাইনেও প্রচার করছে। ক্ষেত্র বিশেষ সে সকল মিডিয়ার ওয়েবসাইটগুলো প্রচলিত ধারার বাহিরে ব্যতিক্রম প্রচার করলে সেগুলো অনিবন্ধিত হওয়ার কথা।\nএরমধ্যেই অনিবন্ধনকৃত নিউজপোর্টাল বন্ধের আদেশ দিয়েছে উচ্চ আদালত। নিউজপোর্টাল মালিক ও সম্পাদকদের দাবি দ্রুত নিবন্ধন প্রক্রিয়া যেন শেষ করা হয়। একই সময়ে আবেদিত কিন্ত অনিবন্ধনকৃত নিউজপোর্টাল এরকম শব্দ থেকে মুক্তি পেতে চায় তারা। নিবন্ধন প্রক্রিয়া শেষ না হওয়া পর্যন্ত আবেদিত নিউজপোর্টালগুলো পরিচিত হতে চায় নিবন্ধনের জন্য প্রক্রিয়াধীন নিউজপোর্টাল নামে।\nঅন্যদিকে আবেদিতগুলোর মধ্যে প্রথম দিকে আবেদনকৃতদের আবেদন থেকেই যেন নিবন্ধন প্রক্রিয়া শেষ করা হয়, সে দাবিও তাদের। তাছাড়া পূর্বের আবেদনগুলো চুড়ান্ত না হওয়া পর্যন্ত নতুন কোন আবেদন যেন জমা না নেয়া হয়। তাদের বক্তব্য হচ্ছে বিষয়টি যতই চলমান প্রক্রিয়া হোক পূর্বের আবেদন যেন শেষ করা হয়।\nঅনলাইন নিউজপোর্টাল মালিক ও সম্পাদকদের শেষ অভিযোগ ও দাবী হচ্ছে, ২০১৫ সালে প্রথম ধাপে আবেদন জমা দিয়ে এবং বিভিন্ন সংস্থার মাধ্যমে একাধিকবার তদন্ত করেও তাদের প্রতিষ্ঠান নিবন্ধনের জন্য কোন অবস্থায় আছে তা জানেনা তারা। নিউজপোর্টালের সাথে সংশ্লিষ্টদের প্রশ্ন একটি অনলাইন নিউজপোর্টালের নিবন্ধন প্রক্রিয়া শেষ হতে কত বছরে লাগবে ?\nলেখক: লক্ষ্মীপুর প্রতিনিধি, দ্য বিজনেস স্ট্যার্ন্ডাড এবং সম্পাদক, লক্ষ্মীপুরটোয়েন্টিফোর


কার মাথায় উঠবে মুকুট! – খবর বাংলা . কম\nদেশের অন্যতম সুন্দরী প্রতিযোগিতা ‘লাক্স সুপারস্টার’। বর্তমানে শোবিজে জনপ্রিয় অনেক তারকার প্লাটফর্ম ছিল এই প্রতিযোগিতাটি। প্রতিবছরের ধারাবাহিকতায় এ বছরেও অনুষ্ঠিত হচ্ছে ‘লাক্স সুপারস্টার’। আজ ৭টা ৩০ মিনিটে অনুষ্ঠিত হতে যাচ্ছে অনুষ্ঠানের জমকালো গ্র্যান্ড ফিনালে এবং জানা যাবে বিজয়ীর নাম। অনুষ্ঠানটি সরাসরি সম্প্রচার করবে চ্যানেল আই। সারাদেশ থেকে অংশ নেওয়া হাজারো প্রতিযোগীর মধ্য থেকে বাছাই করে নেওয়া হয়েছে সেরা পাঁচজনকে। গত পাঁচ মাসে ফটোশুট, অ্যাক্টিং, ড্যান্স, মডেলিংসহ বিভিন্ন টাস্কের মাধ্যমে প্রতিযোগীদের ভেতর থেকে বের করে আনা হয়েছে তাদের অদেখা প্রতিভাগুলোকে। তারা হলেন সামিয়া অথৈ, মিম মানতাশা, সারওয়াত আজাদ বৃষ্টি, ইশরাত জাহান ও নাবিলা আফরোজ। লাক্স সুপারস্টারের এবারের গ্র্যান্ড ফিনালে অনুষ্ঠানে থাকছে চমক। প্রথমবার একই মঞ্চে পারফর্ম করবেন সাবেক তিন লাক্স সুপারস্টার। তারা হচ্ছেন মীম, মেহজাবীন ও মম। এবারের আসরের বিচারক সাদিয়া ইসলাম মৌ, তাহসান খান ও আরিফিন শুভ।\nফিলিপাইনেরি প্রেসিডেন্ট রদ্রিগো দুতার্তের সমালোচনা করায় দেশটির প্রথম নারী প্রধান বিচারপতি মারিয়া লর্দেস সেরেনোকে অপসারণের সিদ্ধান্ত নেয়া হয়েছে। সরকারের আবেদনের প্রেক্ষিতে সুপ্রিম কোর্টের বিচারপতিরা ৮-৬ ব্যবধানে অপসারণের এই নিদ্ধান্ত নেন। নিয়োগ প্রক্রিয়া লঙ্ঘন করে সেরেনোকে নিয়োগ দেয়া হয়েছে, এমন অভিযোগ এনে সরকার সুপ্রিম কোর্টে আবেদনটি করেছিল। প্রধান বিচারপতিকে অপসারণের সিদ্ধান্তকে বিরোধীরা ‘গণতন্ত্রের মৃত্যু’ বলে […]


যে কারণে গোপন যৌনাচারে আকৃষ্ট হচ্ছে কিশোর-কিশোরীরাযে কারণে গোপন যৌনাচারে আকৃষ্ট হচ্ছে কিশোর-কিশোরীরা – Ukhiyasomoy\nকিশোর-কিশোরীর গোপন যৌনাচারের কারণ হিসেবে তিনটি প্রধান দিক সামনে আনছেন বিশেষজ্ঞরা। এগুলো হলো: ইন্টারনেটে পর্নোগ্রাফির সহজলভ্যতা, সামাজিক যোগাযোগ মাধ্যমে আসক্তি এবং সন্তানকে অভিভাবকের সময় না দেয়া। যৌনতা সম্পর্কে সঠিক জ্ঞানের অভাবেও কিশোর-কিশোরীরা জটিলতায় পড়ছে বলে মত বিশেষজ্ঞদের।\nরাজধানীর ইংরেজি মাধ্যমের শিক্ষার্থী অনন্যা (ছদ্মনাম)। মায়ের সঙ্গে সামান্য বিষয়ে কথা কাটাকাটির জেরে গভীর রাতে নিজের বাসা ছেড়ে চলে যান পছন্দের কিশোরের বাসায়। অনন্যাকেও পরিবারটি খুব সহজেই গ্রহণ করে।\nওই রাতেই শারীরিক সম্পর্কে জড়ান দুই কিশোর-কিশোরী। তবে এরপর তৈরি হয় অনুতাপ। সকালে কেঁদে কেটে মায়ের কাছে ফেরেন তিনি। এরপর দুই পরিবার মিলে বিষয়টিকে সহজ করার চেষ্টা করলেও লাভ হয়নি। তিন মাসেও স্বাভাবিক জীবনে ফিরতে পারেননি অনন্যা। অপরাধ মানসিকতা নিয়ে এই কিশোরী এখন নিয়মিত যাচ্ছেন কাউন্সিলরের কাছে।\nরাজধানীর একটি মাধ্যমিক বিদ্যালয়ের শিক্ষার্থী ১৬ বছরের আরেক কিশোরীর সন্ধান মিলেছে। সামাজিক যোগাযোগ মাধ্যমে তার পরিচয় হয় এক যুবকের সঙ্গে।\nমেয়েটির বাবা-মা দুজনই চাকরিজীবী। করোনায় স্কুলও বন্ধ থাকার সুযোগে এই সম্পর্ক আরও ঘনিষ্ঠ হয়। ফেসবুক মেসেঞ্জারে একান্ত ব্যক্তিগত ছবি ওই যুবককে নিয়মিত পাঠাতে শুরু করেন মেয়েটি।\nএরপর গত ১৯ ডিসেম্বর পরিবারের কাউকে কিছু না জানিয়ে ধানমন্ডির একটি বাসায় যান মেয়েটি। সেখানে ওই যুবকসহ তিনজন জোর করে শারীরিক সম্পর্ক করে তার সঙ্গে। অতিরিক্ত রক্তক্ষরণের কারণে দুদিন হাসপাতালে চিকিৎসাও নিতে হয় মেয়েটিকে।\nমেয়েটির পরিবারের সদস্যরা জানান, এরপর থেকে মানসিক ট্রমায় ভুগছেন ওই কিশোরী। একপর্যায়ে মেয়েটিকে যুক্তরাষ্ট্রে পাঠিয়ে দেন বাবা-মা। সেখানে মনোবিজ্ঞানীদের শরণাপন্ন হন মেয়েটি, তবে ভাষাগত জটিলতায় খুব একটা ফল মেলেনি। তাই এখন যুক্তরাষ্ট্র থেকেই অনলাইনে দেশের চিকিৎসকদের মাধ্যমে চলছে চিকিৎসা।\nযৌনতা সংক্রান্ত জটিলতা নিয়ে কাজ করছে এমন কয়েকটি প্রতিষ্ঠানের বিশেষজ্ঞরা বলছেন, কিশোর-কিশোরীদের মধ্যে যৌনাচার এবং এর মাধ্যমে তৈরি হওয়া সমস্যার মাত্রা ক্রমশ বাড়ছে।\nকমিউনিটিভিত্তিক মানসিক ও শারীরিক স্বাস্থ্যসেবা দানকারী প্রতিষ্ঠান লাইফস্প্রিং যৌনতাকেন্দ্রিক হতাশা ও মানসিক সমস্যায় ভোগা ব্যক্তিদের কাউন্সিলিংসহ বিভিন্ন স্বাস্থ্যসেবা দিচ্ছে। এই প্রতিষ্ঠানের গত তিন বছরের পরিসংখ্যান ঘেঁটে দেখা গেছে, সেবাগ্রহীতাদের ৩০ শতাংশ অপ্রাপ্ত বয়স্ক, যাদের বেশিরভাগই কিশোরী। মেয়েদের ২০ শতাংশ পর্নোগ্রাফিতে আসক্ত।\nসরকারি মানসিক চিকিৎসা কেন্দ্র ও ঢাকা বিশ্ববিদ্যালয়ের বিশেষজ্ঞদের কাছ থেকেও পাওয়া যাচ্ছে একই ধরনের তথ্য।\nকিশোর-কিশোরীর গোপন যৌনাচারের কারণ হিসেবে তিনটি প্রধান দিক সামনে আনছেন বিশেষজ্ঞরা। এগুলো হলো: ইন্টারনেটে পর্নোগ্রাফির সহজলভ্যতা, সামাজিক যোগাযোগ মাধ্যমে আসক্তি এবং সন্তানকে অভিভাবকের সময় না দেয়া।\nযৌনতা সম্পর্কে সঠিক জ্ঞানের অভাবেও কিশোর-কিশোরীরা নানান জটিলতায় পড়ছে বলে মত বিশেষজ্ঞদের। তারা বলছেন, জটিলতার শিকার কিশোর-কিশোরী বেশিরভাগ সময়েই সংকটের কথা অভিভাবকদের জানাতে পারছেন না। এতে পরিস্থিতি আরও খারাপ হচ্ছে। অনেকে বাধ্য হয়ে ফেসবুক মেসেঞ্জারের মাধ্যমে মনোচিকিৎসকের সাহায্য চাইছেন।\nলাইফস্প্রিং এর কনসালট্যান্ট সাইকিয়াট্রিস্ট ডা. মুনমুন জাহান বলেন, ‘অনেক কিশোর-কিশোরী আমাকে মেসেঞ্জারে নক দিচ্ছে। বলছে, ম্যাম আপনি কেন আমার মেসেজের উত্তর দিচ্ছেন না? আমার গোপন সমস্যা আছে। কিন্তু আমি আমার পাবিবারকে বলতে পারছি না।’\nসেবাপ্রার্থী অনেকের বয়স ১১ থেকে ১৮ বছরের মধ্যে বলে জানান ডা. মুনমুন। তিনি বলেন, ‘অধিকাংশ বাবা-মা তাদের সন্তানদের এসব সমস্যায় গুরুত্ব দিচ্ছেন না।’\nদেশের কিশোর-কিশোরীর মধ্যে পর্নোগ্রাফির প্রতি আসক্তি লাগামহীনভাবে বাড়ছে বলে জানান এই বিশেষজ্ঞ। এ ব্যাপারে অভিভাবকদের সচেতন হতে তাগিদ দিয়েছেন তিনি।\nঝুঁকিপূর্ণ যৌনাচারের জন্য সঠিক যৌন শিক্ষার অভাবকে দায়ী করছেন জাতীয় মানসিক স্বাস্থ্য ইন্সটিটিউট ও হাসপাতালের সহকারী অধ্যাপক ডাক্তার হেলাল উদ্দিন আহমেদ।\nতিনি বলেন, ‘যৌন শিক্ষার অভাবে বিকৃত যৌনাচারের দিকে ঝুঁকছে শিশুরা। পারিবার বলেন বা সমাজ বলেন, বিজ্ঞানভিত্তিক যৌন শিক্ষার অনেক অভাব রয়েছে আমাদের দেশে।’\nসুস্থ বিনোদনের অভাব ও শিথিল পারিবারিক বন্ধনকেও এসব অসঙ্গতির জন্য দায়ী করছেন এই অধ্যাপক।\n‘আগের চেয়ে পারিবারিক বন্ধন অনেকটা কমে গেছে। শিশুরা বাবা-মায়ের সঙ্গে মানসম্মত সময় কাটাতে পারে না। এছাড়া অশ্লীলতা ও পর্নোগ্রাফি সহজলভ্যতার কারণে বিকৃত যৌনাচার বাড়ছে।’\nতিনি আরও বলেন, ‘শিশুদের জন্য একটি শিশুবান্ধব পরিবেশ তৈরি করতে হবে। পাঠ্যবইতে যদি যৌন শিক্ষা থাকত, তাহলে এই বিকৃত যৌনাচার বাড়ত না। সামাজের এই দৃষ্টিভঙ্গি পাল্টাতে হবে। সমাজকে বিজ্ঞানমনস্ক হতে হবে।\n‘অভিভাবকরা এখন শিশুদের জিপিএ ফাইভ নিয়ে ব্যস্ত। এগুলো থেকে বের হয়ে আসতে হবে। এজন্য সবাইকে সম্মলিতভাবে কাজ করতে হবে। এক্ষেত্রে মিডিয়া গুরুত্বপূর্ণ ভূমিকা পালন করতে পারে।’\nসংকট নিয়ে কথা বলতে গিয়ে কলাবাগানের ঘটনার প্রসঙ্গ টানেন ঢাকা বিশ্ববিদ্যালয়ের সমাজকল্যাণ ও গবেষণা ইন্সটিটিউটের সহকারী অধ্যাপক তৌহিদুল হক।\nতিনি বলেন, ‘তারা (দিহান ও মেয়েটি) কিন্তু সুযোগ খুঁজছিল, যখন বাসা ফাঁকা পেয়েছে তখনই মেয়েটাকে ডেকে এনে জোর করে যৌনাচারে লিপ্ত হয়েছে। এমন কর্মকাণ্ড বাড়ার কারণ হলো- পরিবারগুলো যে প্রক্রিয়ার মধ্যে দিয়ে সন্তানদের বড় করার চেষ্টা করছে, সেই প্রক্রিয়ার মধ্যেই একটা ত্রুটি রয়ে যাচ্ছে। পরিবারগুলো সন্তানদের নিজ দেশের সভ্যতা ও সংস্কৃতির ভিত্তিতে গড়ে তুলতে পারছে না, তারা বিদেশি সংস্কৃতি নিয়ে বড় হচ্ছে।\n‘মূল্যবোধের অভাবেই অন্য জেন্ডারের সঙ্গে সংবেদনশীল আচরণ করতে পারছে না। কলাবাগানের ঘটনাটি যে দেশে প্রথম ঘটনা, এটা বলা যাবে না। অথচ আমরা কোনো শিক্ষা নিতে পারিনি বা কোনো বার্তা দিতে পারিনি।’\nএক্ষেত্রে পরিবার বা রাষ্ট্রকে সবচেয়ে গুরুত্বপূর্ণ ভূমিকা পালন করতে হবে বলে মনে করছেন তৌহিদুল হক। বিচারহীনতার সংস্কৃতি থেকে বেরিয়ে আসার ওপরও জোর দিচ্ছেন তিনি।\n‘বিচারহীনতার কারণে একজন পুরুষ নারীকে ভোগের পণ্য হিসেবে ব্যবহার করছে। এছাড়া আমাদের এখন সময় এসেছে যৌন শিক্ষার বিষয়টি সামনে আনার। এমনকি শিক্ষা প্রতিষ্ঠানের পাঠ্যবইয়ে এই বিষয়গুলো অন্তর্ভুক্ত করা দরকার। এই জায়াগাগুলোতে আমরা উন্নতি করতে না পারলে কখনও মুক্তি লাভ করা সম্ভব হবে না।’\nঢাকা বিশ্ববিদ্যালয়ের এডুকেশন অ্যান্ড কাউন্সেলিং সাইকোলজি বিভাগের অধ্যাপক ড. মেহজাবীন হক বলেন, ‘যৌন শিক্ষা না থাকায় কিশোর-কিশোরীদের মধ্যে এসব সমস্যা দেখা দিচ্ছে। যৌনতা সম্পর্কে শিশুদের মধ্যে নানান ভুল ধারণা তৈরি হচ্ছে।\n‘শিশুদের মধ্যে পর্নো আসক্তি বাড়ায় যৌনাচারে ঝোঁকার প্রবণতা বাড়ছে। সবচেয়ে বড় কথা, তরুণদের বিপদগামী হওয়ার পথ থেকে ফিরিয়ে আনতে মূল্যবোধের চর্চা বেশি দরকার। একইসঙ্গে যৌন শিক্ষাটা পাঠ্যবইয়ে আনতে হবে।


SSC মামলায় বড়সড় বিপাকে পার্থ প্রাক্তন শিক্ষামন্ত্রী! - West Bengal News 24\nHome/রাজ্য/কলকাতা/SSC মামলায় বড়সড় বিপাকে পার্থ প্রাক্তন শিক্ষামন্ত্রী!\nএসএসসি মামলায় এবার আরও বিপাকে পার্থ চট্টোপাধ্যায়। গতকাল সিঙ্গল বেঞ্চের নির্দেশকে চ্যালেঞ্জ করে ডিভিশন বেঞ্চে আবেদন করেন প্রাক্তন শিক্ষামন্ত্রী। তবে তাঁর সেই আবেদনে ত্রুটির কথা জানিয়ে গতকাল তাঁর আর্জি শোনেনি ডিভিশন বেঞ্চ। বৃহস্পতিবার সকালে ফের ডিভিশন বেঞ্চে সিবিআই জেরা এড়ানোর জন্য আবেদন করেন পার্থ চট্টোপাধ্যায়।\nএবার ডিভিশন বেঞ্চের বিচারপতি হরিশ ট্যান্ডন ও বিচারপতি রবীন্দ্রনাথ সামন্ত এই মামলা থেকে অব্যাহতি নিয়েছেন। ব্যক্তিগত কারণ দেখিয়ে এই মামলা থেকে সরে দাঁড়ানোর ইচ্ছা প্রকাশ করেছেন বিচারপতিরা। এবার প্রধান বিচারপতির কাছে গিয়েছে সেই আবেদন। তিনিই ঠিক করবেন কে শুনবেন এই মামলা।\nস্কুল সার্ভিস কমিশনের গ্রুড-ডি, গ্রুপ-সি নিয়োগ দুর্নীতি মামলায় এবার অস্বস্তি আরও বাড়ল তৃণমূল মহাসচিব পার্থ চট্টোপাধ্যায়ের। গতকালই তাঁকে এই দুর্নীতি নিয়ে ম্যারাথন জিজ্ঞাসাবাদ করেছেন সিবিআই গোয়েন্দারা। প্রায় ৩ ঘণ্টা ধরে পার্থকে জিজ্ঞাসাবাদ করেছেন গোয়েন্দারা। এদিকে, গতকালই সিঙ্গল বেঞ্চের বিচারপতি অভিজিত্ গঙ্গোপাধ্যায়ের নির্দেশকে চ্যালেঞ্জ করে ডিভিশন বেঞ্চের দ্বারস্থ হয়েছিলেন পার্থ চট্টোপাধ্যায়।\nতবে সেখানেও অস্বস্তি পার্থর। গতকালই ডিভিশন বেঞ্চ পার্থর আবেদনে ত্রুটি থাকার কথা জানিয়ে মামলা শোনেনি। আজ ফের ডিভিশন বেঞ্চের দ্বারস্থ হন পার্থ চট্টোপাধ্যায়। এবার বিচারপতি হরিশ ট্যান্ডন ও বিচারপতি রবীন্দ্রনাথ সামন্ত ব্যক্তিগত কারণ দেখিয়ে মামলা থেকে সরে দাঁড়িয়েছেন।\nজানা গিয়েছে, এর আগে সিঙ্গল বেঞ্চের বিচারপতি অভিজিত্ গঙ্গোপাধ্যায় হরিশ ট্যান্ডনের বিরু্দ্ধে এই মামলায় পক্ষপাতিত্বের অভিযোগ এনেছিলেন। সম্ভবত সেই কারণেই আর এই মামলা শুনতে রাজি নন বিচারপতি হরিশ ট্যান্ডন।\nএবার পার্থ চট্টোপাধ্যায়ের আবেদন কোন বিচারপতি শুনবেন তা স্থির করার ভার গিয়েছে প্রধান বিচারপতি প্রকাশ শ্রীবাস্তবের কাছে। তিনিই এব্যাপারে পরবর্তী পদক্ষেপ করবেন।\nবিহান মিউজিক থেকে প্রকাশিত হল সুশান্ত চট্টোপাধ্যায় সফীরের 'সাজ-এ-গজল'


ঠাম এর অর্থ - (p. 427) ṭhāmaaplace,aresort ('রহল কোন ঠাম'); possession or company (রাধার ঠাম); shape, form, figure (বঙ্কিম ঠাম, সুঠাম দেহ); beauty (কিবা সে ঠাম); style, manner, fashion, posture ('চূড়ার টালনি বামে মউর-চন্দ্রিকা ঠামে'). 24)\nঠাম এর ইংরেজি অর্থ\nঠাম : (p. 427) ṭhāmaaplace,aresort ('রহল কোন ঠাম'); possession or company (রাধার ঠাম); shape, form, figure (বঙ্কিম ঠাম, সুঠাম দেহ); beauty (কিবা সে ঠাম); style, manner, fashion, posture ('চূড়ার টালনি বামে মউর-চন্দ্রিকা ঠামে'). 24)\nView Count : 871288\nView Count : 613850\nView Count : 407008


ঈমানের দুর্বলতা | বিসর্গ\nব্রিটেনে সম্মানজনক খেতাবে ভূষিত পাঁচ বাঙালি\nসিয়াম সাধনার মাস মাহে রামাদান (৪)\n|^| আমি মদীনাকে হারাম ঘোষণা করেছি\nআসুন ইতিহাস জানি সাধারণ জ্ঞানে নিজেকে সমৃদ্ধ করি।\nসিল্কি জরিন পাল\nইরাকে জুমআ’র নামাজে শিয়া এবং আহলে সুন্নতের ঐক্যের প্রতি গুরুত্বারোপ\nকৃষি সেবা সার্ভিস চালু\nজীবনটা ক্ষনিকের তবুও মনে স্বপ্ন উঁকি মারে! (৭ম পর্ব)\nযাকাত ফরজ হওয়ার শর্তাবলী ও নিসাব\nলিখেছেন: আবদুল আউয়াল || শনিবার, ৭ নভেম্বর ২০১৫ - ৮:১৮বিকাল\nআমাদের দেশের সংখ্যাগরিষ্ঠ মানুষ মুসলিম। কিন্তু ইসলাম সম্পর্কে অধিকাংশেরই সঠিক জ্ঞান নেই। ঈমান কি, ইসলাম কি, মুসলিম শব্দের অর্থ কি জানা নেই। নামায, যাকাত, রোজা, হজ্জ্ব ইত্যাদি ইবাদতের প্রয়োজনীয় মাসলা- মাসায়েল জানা নেই। অন্যান্য ধর্মের মত ইসলাম যে নিছক একটি ধর্ম নয়, শুধু ইবাদত বন্দেগীতেই ইসলাম সীমিত নয় বরং ব্যক্তি, পরিবার, সমাজ এবং রাষ্ট্র সর্বক্ষেত্রে প্রযোয্য একটি পূর্ণাঙ্গ জীবন বিধান, তা জানা নেই।\nস্কুল-কলেজে যে শিক্ষা বিদ্যমান তা পড়ে এসবতো জানা যায়ই না বরং ইসলাম সম্পর্কে বিরূপ ধারনা সৃষ্টি হয়। উদাহরণস্বরূপ বলতে পারি আমাদের স্কুলের প্রধান শিক্ষকের কথা। যিনি একবার ক্লাসে বলেছিলেন, "ধর্ম বলছে মানুষ আল্লাহ সৃষ্টি করেছেন আর বিজ্ঞান বলছে মানুষ বানর থেকে সৃষ্টি হয়েছে। মুসলিম হিসাবে কোরানের কথা আমাদেরকে বিশ্বাস করতে হয় আর বিজ্ঞান যেহেতু প্রমাণিত তাও মানতে হয়।" দুটো একসাথে কিভাবে মানা সম্ভব?\nধর্ম নিয়ে কয়েকটি বছর আমারও সংশয়ে কেটেছে। পৃথিবীতে এত ধর্ম, কোনটি সঠিক? ধর্ম বলছে একরকম আর বিজ্ঞান বলছে অন্যরকম, কোনটি সঠিক? মৃত্যুর মাধ্যমেই যদি জীবনের পরিসমাপ্তি ঘটে তাহলে এজীবনের অর্থ কি? পৃথিবীর এত জুলুম-অত্যাচারের কি কোন বিচার নেই? এরকম প্রশ্ন প্রতিটি মানুষের অন্তরে জাগ্রত হওয়াটাই স্বাভাবিক। কিন্তু দুঃখজনক ব্যাপার হল কেউ উত্তরগুলো জানতে পারে আর কেউ পারে না। দ্বিধা-দ্বন্দ নিয়ে কেউ মাঝেমধ্যে ইবাদত করে, কেউ ধর্মের ব্যাপারে উদাসীন হয়ে পড়ে, কেউ আবার ধর্ম বিদ্বেষী বা নাস্তিকতার দিকে ঝুঁকে পড়ে। এসব কিছুর প্রধান কারণ হলো ইসলাম সম্পর্কে অজ্ঞতা।\nএকজন মুসলিমের সবচেয়ে গুরুত্বপূর্ণ জিনিস হল ঈমান। ঈমান খাঁটি হলে আমল করে শান্তি পাওয়া যায়। ঈমানে যদি দুর্বলতা থাকে তাহলে ইবাদতে আগ্রহ থাকে না। চাকুরীজীবীরা সারা মাস সময়জ্ঞান বজায় রেখে কাজ করে যায় কারণ তার দৃঢ় বিশ্বাস আছে মাস শেষে বেতন পাওয়া যাবে। অনেক মানুষ জীবনের ঝুঁকি নিয়েও উন্নত দেশে পাড়ি জমায় কারণ তার দৃঢ় বিশ্বাস রয়েছে সেখানে গেলে বাকি জীবন সুখে-শান্তিতে কাটাতে পারবে। কিন্তু মৃত্যুর পর যে অনন্ত জীবন রয়েছে এবং সে জীবনে সূখী হতে হলে কিছু করা প্রয়োজন সে ব্যাপারে এত উদাসীন বা কোন প্রচেষ্টা নেই কেন? এর প্রধান কারণ হলো দৃঢ় বিশ্বাসের অভাব। আল্লাহতা'লা বলেন,\n"তোমরা ধৈর্য ও নামাযের মাধ্যমে সাহায্য প্রার্থনা কর এবং নিশ্চয় উহা কঠিন কাজ। তবে তাদের জন্য সহজ যারা ধারনা রাখে যে, একদিন তাদের রবের সাথে নিশ্চিত সাক্ষাত ঘটবে এবং তাঁরই দিকে ফিরে যেতে হবে।" (বাক্বারাঃ ৪৫, ৪৬)\nসুতরাং একথা নিঃসন্দেহে বলা যায় আমাদের দেশের সংখ্যাগরিষ্ঠ বেনামাযী এবং আমলহীন মুসলিমদের ঈমানে দুর্বলতা আছে। কারণ, আল্লাহ ও পরকাল অর্থাৎ জান্নাত- জাহান্নামের প্রতি যদি তাদের দৃঢ় বিশ্বাস থাকত তাহলে তারা জাহান্নামের কঠিন আযাব থেকে বাঁচার চেষ্টা করত এবং জান্নাতের অনন্ত সুখের জীবন লাভের জন্য পাঁচওয়াক্ত নামাযসহ অন্যান্য ধর্মীয় আমল করত তা যত কষ্টেরই হোক না কেন।\nঈমানের প্রথম ও সবচেয়ে গুরুত্বপূর্ণ বিষয় হল আল্লাহর উপর বিশ্বাস। মহাবিশ্বসহ পৃথিবীর সবকিছুর সৃষ্টিকর্তা, রিযিকদাতা এবং ইবাদতের একমাত্র হকদ্বার হিসেবে আল্লাহকে স্বীকার করা। আল্লাহ যে সত্যি আছেন তার প্রমাণ কি? অবিশ্বাসীদের দাবি, বিশ্বাসেরতো একটা ভিত্তি থাকতে হবে!\nসমগ্র সৃষ্টি জগতই স্রষ্টার অস্তিত্ব প্রমাণ করে, এর জন্য বাড়তি প্রমাণের প্রয়োজন হয় না। তথাপি আল্লাহতা'লা তাঁর উপস্থিতির প্রমাণস্বরূপ যুগে যুগে অসংখ্য নবী-রাসূল প্রেরণ করেছেন। তাঁদেরকে দিয়েছেন আসমানি কিতাব এবং মুযেযা বা অলৌকিক ক্ষমতা, যার দ্বারা মানুষ তাঁদেরকে আল্লাহর প্রেরিত বলে বুঝতে পারত এবং তাঁদের অনুসরণ করত। তাঁদের মুযেযা মৃত্যুর সাথেই শেষ হয়ে যেত কিন্তু শেষ রাসূল মুহাম্মদ (সাঃ) এর মুযেযা তাঁর মৃত্যুর পরও বিদ্যমান আছে এবং কেয়ামত পর্যন্ত থাকবে। তা হল "আল কোরআন"।\nআল কোরআনের মুযেযা হওয়ার কারণঃ\n১। কোরআন শরীফে পূর্ববর্তী উম্মত, শরীয়ত ও তাদের ইতিহাস এমন পরিস্কারভাবে উল্লেখ করা হয়েছে যে, সে যুগের ইহুদী- খ্রীস্টানদের পন্ডিতগন যাদেরকে পূর্ববর্তী আসমানি কিতাবসমূহের বিজ্ঞ লোক মনে করা হতো, তারাও এতটা অবগত ছিলেন না। রাসূল (সাঃ) এর কোন প্রাতিষ্ঠানিক শিক্ষা ছিল না, কোন শিক্ষিত লোকের সাহায্যও তিনি গ্রহণ করেন নি। এতদসত্ত্বেহ পৃথিবীর প্রথম থেকে তাঁর যুগ পর্যন্ত সমগ্র বিশ্ববাসীর ঐতিহাসিক অবস্থা এবং তাদের শরীয়ত সম্পর্কে অতি নিখুঁতভাবে বিস্তারিত আলোচনা করা আল্লাহর কালাম ব্যতীত কিছুতেই তাঁর পক্ষে সম্ভব হতে পারে না। প্রকৃতপক্ষে আল্লাহতা'লাই যে তাঁকে এ সংবাদ দিয়েছেন এতে কোন সন্দেহের অবকাশ নেই। তাই আল্লাহতা'লা এরশাদ করেনঃ\n"এরা কি লক্ষ্য করে না কোরানের প্রতি? এটা যদি আল্লাহ ব্যতীত অপর কারো পক্ষ থেকে হতো, তবে এতে অবশ্যই বহু বৈপরীত্য দেখতে পেত।" (নিসাঃ ৮২)\n২। বড়, ছোট এবং মাঝারি আকারের ১১৪ টি সূরা কোরআনে রয়েছে। সূরা বাক্বারা- ২৮৬ টি, আল ইমরান- ২০০ টি, আন নিসা- ১৭৬ টি, মায়িদা- ১২০ টি, আনআম- ১৬৫ টি আয়াত বিশিষ্ট, এছাড়া বড় অনেক সূরা রয়েছে। এসব সূরাগুলি পর্যায়ক্রমে একটির পর একটি নাযিল হয়নি। দীর্ঘ তেইশ বছরে বিভিন্ন ঘটনার প্রেক্ষিতে কয়েক আয়াত করে নাযিল হয় এবং বিভিন্ন সূরার সাথে জুড়ে দেয়া হয়। কয়েক আয়াত করে মুখে-মুখে একসাথে সূরাগুলি রচনা করা, প্রতিটি সূরার বিষয়বস্তু ঠিক রেখে আয়াতগুলো জোড়া লাগিয়ে সূরাগুলোকে অর্থপূর্ণ করে তোলা, প্রতিটি আয়াতে অন্তর্মিল রাখা এবং প্রতিটি সূরাকে মুখস্ত রাখা কি মুহাম্মদ (সাঃ) এর মত নিরক্ষর মানুষের পক্ষে বা কোন মানুষের পক্ষে সম্ভব? কখনও সম্ভব নয়। তাই আল্লাহতা'লা অবিশ্বাসীদেরকে কোরানের মত কোন কিতাব বা সূরা রচনা করার জন্য বারংবার চ্যালেঞ্জ করেছেন।\n"এতদসম্পর্কে যদি তোমাদের কোন সন্দেহ থাকে যা আমি আমার বান্দার প্রতি অবতীর্ণ করেছি, তাহলে এর মত একটি সূরা রচনা করে নিয়ে এসো। অবশ্য তা তোমরা কখনও পারবে না।" (বাক্বারাঃ ২৪)\n"যদি মানব ও জ্বীন এই কোরআনের অনুরূপ রচনা করার জন্য জড়ো হয় এবং তারা পরস্পর সাহায্যকারী হয়; তবুও তারা কখনও এর অনুরূপ রচনা করে আনতে পারবে না।" (বনী ইসরাঈলঃ ৮৮)\nমুহাম্মদ (সাঃ) যদি নিজের স্বার্থসিদ্ধির জন্য কোরআন রচনা করতেন তাহলে তিনি ভোগ বিলাসী জীবন যাপন করতেন। কিন্তু তা না করে তিনি দরিদ্র জীবন যাপন করতেন, বেশিরভাগ দিন রোজা রাখতেন, রাত জেগে ইবাদত করতেন, ক্ষুধার জ্বালায় পেটে পাথর বেঁধে থাকতেন। যৌবনের পুরুটা সময় নিয়ে পঞ্চাশ বছর বয়স পর্যন্ত একজন বিগত যৌবনা মহিলার সাথে কেন কাটালেন? তিনি যদি স্বার্থসিদ্ধির জন্য কোরআন রচনা করতেন তাহলে শুধু তাঁর সমসাময়িক লোকদেরকে কোরআন রচনা করার জন্য চ্যালেঞ্জ করাটাই স্বাভাবিক ছিল। কিন্তু তা না করে সারা বিশ্ববাসীকে চ্যালেঞ্জ করার কি উদ্দেশ্য থাকতে পারে?\nসুতরাং কোরআন যে মানব রচিত কোন গ্রন্থ নয় বরং তা আল্লাহরই বানী এতে কোন সন্দেহের অবকাশ নেই।\n#1মন্তব্য করেছেন: আবু সুফিয়ান on Sun, 08/11/2015 - 2:10বিকাল.\nসত্যিই উপকারী পোষ্ট , আশা করি আপনার কাছ থেকে আরো লেখা পাবো, ধন্যবাদ ভাই, লিখে যান।\n#2মন্তব্য করেছেন: আবদুল আউয়াল on Sun, 08/11/2015 - 6:09বিকাল.\nলিখব ইনশাআল্লাহ। আপনার কথা শুনে আরও উৎসাহ বোধ করছি। ধন্যবাদ আপনাকেও।\n#3মন্তব্য করেছেন: মিনহাজ উদ্দিন সিরাজী on Mon, 09/11/2015 - 8:24am.\nবর্তমানবিশ্বে ইসলামের করুন হাল\n#4মন্তব্য করেছেন: আবদুল আউয়াল on Mon, 09/11/2015 - 12:13বিকাল.\nএর জন্য মুসলিমরা নিজেরাই দায়ী।\n"তোমাদের উপর যেসব বিপদ-আপদ পতিত হয় তা তোমাদের কর্মেরই ফল।" (শূরাঃ ৩০)


'ঘেউ ঘেউ' কটাক্ষ মুখ্যমন্ত্রীর।। শোভন ফের তৃণমূলে! জল্পনা।। ইডির তথ্য-তলব\nসোমবার বাংলার সব বড় খবর একনজরে।\nUpdated: August 25, 2020 8:12:21 am\nনাম না করে একদিকে রাজ্যপাল অন্যদিকে পিএম কেয়ার ফান্ড নিয়ে তীব্র কটাক্ষ করলেন মুখ্যমন্ত্রী মমতা বন্দ্যোপাধ্যায়। শেষমেশ কলকাতার প্রাক্তন মেয়র শোভন চট্টোপাধ্যায় কি ঘরে ফেরার পথে? ফের জল্পনা শুরু হয়ে গিয়েছে রাজনৈতিক মহলে। প্রশাসনিক বৈঠকে আরামবাগের পুলিশ সুপার তথাগত বসুকে কড়া ভাষায় হুঁশিয়ার করেন মুখ্যমন্ত্রী মমতা বন্দ্যোপাধ্যায়। নারদকাণ্ডে ফের পাঁচ তৃণমূল নেতা ও আইপিএস এসএমএইচ মির্জাকে নোটিশ পাঠিয়েছে এনফোর্সমেন্ট ডিরেক্টরেট(ইডি)।\n“কাজ নেই, কর্ম নেই ঘেউ ঘেউ করে ঘুরে বেড়ায়,”\nমমতা বন্দ্যোপাধ্যায়, জগদীপ ধনকড়।\nনাম না করে একদিকে রাজ্যপাল অন্যদিকে পিএম কেয়ার ফান্ড নিয়ে তীব্র কটাক্ষ করলেন মুখ্যমন্ত্রী মমতা বন্দ্যোপাধ্যায়। কেয়ার ফান্ডে কত টাকা উঠেছে কেউ জানে কি? প্রশ্ন মুখ্যমন্ত্রীর। সোমবার নবান্নে প্রশাসনিক বৈঠকে মমতা বন্দ্যোপাধ্যায় বলেন, “আমাদের সরকার যথেষ্ট স্বচ্ছতার সঙ্গে কাজ করে। কিছু কিছু লোক আছে কাজ নেই, কর্ম নেই ঘেউ ঘেউ করে ঘুরে বেড়ায়। মাস্ক কেনা নিয়েও প্রশ্ন তোলা হচ্ছে। আপনি আগে বলুন আপনার ‘টেক কেয়ার ফান্ড’-এ কত টাকা তোলা হয়েছে। অন্যকে প্রশ্ন করার আগে এসব ভাবতে হবে।” এর আগে সরকারি কর্মচারীদের এক সভায় ঘেউ ঘেউ শব্দ উচ্চারন করেছিলেন মুখ্যমন্ত্রী।\nসম্প্রতি রাজ্যপাল জগদীপ ধনকর করোনা সামগ্রী কেনাকাটা নিয়ে স্বেতপত্র প্রকাশ করার দাবি করেছেন। এমনকী তিনি স্বচ্ছতা নিয়েও প্রশ্ন তুলেছিলেন। অভিজ্ঞমহলের মতে, নাম না করে রাজ্যপালকে কড়া ভাষায় জবাব দিলেন মমতা। মুখ্যমন্ত্রীর দাবি, “আমরা সরকারি দফতরে রাজনৈতিক হস্তক্ষেপ করি না। আমাদের কাছে কোনও সাধারণ মানুষ চিঠি দিলেও আমরা তদন্ত করি। অনেক সময় আমার দলের মন্ত্রীদের বিরুদ্ধে তদন্ত করতে হয়। অফিসারদের বিরুদ্ধে তদন্ত হয়।”\nমুখ্যমন্ত্রী এদিন করোনার ভেজাল কিট নিয়েও প্রশ্ন তুলেছেন। তিনি বলেন, “অনেক ভেজাল কিট ধরা পড়েছে। সেই কিট আইসিএমআর তো ফিরিয়ে নিল। ধরা তো পড়েছিল। নিশ্চয় তার পিছনে কিছু ছিল। কেউ যেন এমন প্রশ্ন না করে পশ্চিমবঙ্গ সরকার কোথা থেকে মাস্ক কেনে। আগে বলুন ভেজাল কিট কোথা থেক কিনেছিল। যারা কৈফিয়ত চাইছে, বড় ভাষণ দিচ্ছেন তাঁরা দেখেছেন কোথা থেকে টাকা আসছে? একজন কোভিড রোগীকেও কী সাহায্য করেছেন?”\nশোভনের ঘরে ফেরা! জল্পনা তুঙ্গে\nশেষমেশ কলকাতার প্রাক্তন মেয়র শোভন চট্টোপাধ্যায় কি ঘরে ফেরার পথে? ফের জল্পনা শুরু হয়ে গিয়েছে রাজনৈতিক মহলে। সেই কারণেই কি রত্না চট্টোপাধ্যায়কে দলের কাজকর্ম থেকে বিরত থাকার নির্দেশ দিয়েছে তৃণমূল কংগ্রেস নেতৃত্ব? সূত্রের খবর, ১৩১ ওয়ার্ডের সাংগঠনিক কাজকর্ম থেকে বিরত থাকতে বলা হয়েছে রত্নাদেবীকে। এই খবরে চাঞ্চল্য ছড়িয়েছে রাজনৈতিক মহলে। এই ওয়ার্ডে দলের কাজকর্ম দেখার জন্য দায়িত্ব দেওয়া হয়েছিল রত্না চট্টোপাধ্যায়কে। দায়িত্ব থেকে অব্যাহতি প্রসঙ্গে যদিও রত্নাদেবী জানিয়েছেন, তাঁকে এই বিষয়ে দল কোন নির্দেশ দেয়নি।\n২১ জুলাই শহিদ দিবসে ভার্চুয়াল জনসভা থেকে তৃণমূলনেত্রী মমতা বন্দ্যোপাধ্যায় দলের পুরনো কর্মীদের দলে ফেরার ডাক দিয়েছেন। ইতিমধ্যে বিজেপি থেকে অনেকে দলে ফিরেছেন। রাজ্যের প্রাক্তন মন্ত্রী শোভন চট্টোপাধ্যায় দিল্লিতে গিয়ে বিজেপিতে যোগ দিয়েছিলেন। কিন্তু তারপর থেকে বিজেপির কোনও কর্মসূচিতে তাঁকে দেখা যায়নি। মাঝে মধ্যেই গুঞ্জন ওঠে তিনি তৃণমূলে ফিরছেন, আবার জল্পনা ছড়ায় তিনি বিজেপিতেই থাকছেন। তবে এবার কি সত্যি মানভঞ্জন হচ্ছে?\nগন্ডগোল হয় কেন? পুলিশ সুপারকে\nসম্প্রতি আরামবাগে রাজনৈতিক সংঘর্ষের ঘটনা বেড়ে চলেছে। ১৫ অগাষ্ট বিজেপি কর্মী সুদর্শন প্রামানিককে তৃণমূল আশ্রিত দুষ্কৃতীরা খুন করছে বলে অভিযোগ করে বিজেপি। নিহত কর্মীর বাড়িতে যান বিজেপির রাজ্য সভাপতি দিলীপ ঘোষ। এর আগে সেখানে তৃণমূল কংগ্রেসের গোষ্ঠী সংঘর্ষে ইসরাইল খাঁ চন্দন খুন হয়। এদিন প্রশাসনিক বৈঠকে হুগলি গ্রামীণের পুলিশ সুপার তথাগত বসুকে কড়া ভাষায় হুঁশিয়ার করেন মুখ্যমন্ত্রী মমতা বন্দ্যোপাধ্যায়। তিনি বলেন, “ওখানে গন্ডগোল হয় কেন? সামাল দিতে পার না?” আর যেন গন্ডগোল না হয় সেজন্য সতর্ক থাকতে নির্দেশ দেন পুলিশ সুপারকে।\nএদিকে এদিন সবুজসাথী প্রকল্পে ২ লক্ষ সাইকেল যাদের দেওয়া হয়নি তাঁদের বাড়িতে গিয়ে সাইকেল পৌঁছে দেওয়ার নির্দেশ দিয়েছেন মুখ্যমন্ত্রী। তিনি বলেন, “বছরে ১০ লক্ষ সাইকেলের অর্ডার দেওয়া হয়। সেক্ষেত্রে কারখানা হতেই পারে। আমি চাই পশ্চিমবঙ্গে সাইকেল কারখানা হোক।”\nনারদকাণ্ডে ফের তথ্য তলব ইডির\nনারদকাণ্ডে তৎপর ইডি।\nনারদকাণ্ডে ফের পাঁচ তৃণমূল নেতা ও আইপিএস এসএমএইচ মির্জাকে নোটিশ পাঠিয়েছে এনফোর্সমেন্ট ডিরেক্টরেট(ইডি)। ইডি সূত্রে খবর, তৃণমূলের তিন সাংসদ কাকলি ঘোষ দস্তিদার, সৌগত রায়, অপরূপা পোদ্দার, মন্ত্রী শুভেন্দু অধিকারী, রত্না চট্টোপাধ্যায় ও আইপিএস মির্জাকে নোটিশ পাঠানো হয়েছে। এদের পরিবারের সদস্যদের আয়-ব্যয়ের তথ্য জমা দিতে বলা হয়েছে ওই নোটিশে। গত জুলাইতে নারদকাণ্ডে যুক্তদের কাছে সম্পত্তি সংক্রান্ত তথ্য জমা দিতে বলেছিল ইডি।\ncoronaJagdeep DhankharMamata Banerjee\nWeb Title: West bengal todays top news headlines kolkata latest updates 24 august 2020 mamata banerjee governor jagdeep dhankhar


নিষেধাজ্ঞার বিকল্প কী? | দেশান্তর | দেশ রূপান্তর\nমহামারী ঘিরে রাজনীতি\nকরোনার নতুন ধরন ওমিক্রন শনাক্ত হওয়ার পর পরিস্থিতি মোকাবিলায় আবারও সীমান্ত বন্ধ করে দেওয়ার পথে হাঁটছে বিশ্ব। নতুন করে জারি করা হয়েছে ভ্রমণ নিষেধাজ্ঞার মতো বিধিনিষেধ। বিজ্ঞানীরা বারবারই বলে আসছেন, করোনাভাইরাসের রূপান্তর চলতেই থাকবে। পর্যায়ক্রমে নতুন নতুন ধরন শনাক্ত হতেই থাকবে। এরপরও বিশ্বকে নিষেধাজ্ঞার বিকল্প উপায় নিয়ে ভাবতে দেখা যাচ্ছে না। এমন অবস্থায় প্রশ্ন উঠেছে, ভ্রমণ নিষেধাজ্ঞার মতো কঠোর বিধিনিষেধগুলো কি কখনোই শেষ হওয়ার নয়? আলজাজিরার বিশেষ এক প্রতিবেদনে মহামারী পরিস্থিতি অনন্তকাল ধরে চলার নেপথ্যের কারণ শনাক্তের চেষ্টা করা হয়েছে। ভাইরাসবিদ্যা, রোগতত্ত্ব, চিকিৎসানীতি ও অর্থনীতিসংক্রান্ত বেশ কয়েকজন বিশেষজ্ঞ ১আলজাজিরাকে বলছেন, মহামারী অবসানের বিষয়টি চূড়ান্ত অর্থে রাজনৈতিক ও সামাজিক ইচ্ছা-অনিচ্ছার ওপর নির্ভর করে।\nসম্প্রতি আফ্রিকা অঞ্চলে করোনার নতুন ধরন ওমিক্রন শনাক্ত হওয়ার পর বিভিন্ন দেশ সেখানে ভ্রমণ নিষেধাজ্ঞা জারি করেছে। গত সপ্তাহে জাপান অস্থায়ী বাসিন্দাদের প্রবেশ নিষিদ্ধ করেছে। দক্ষ অভিবাসী ও আন্তর্জাতিক শিক্ষার্থীদের জন্য আবারও সীমান্ত খুলে দেওয়ার সিদ্ধান্ত স্থগিত করেছে অস্ট্রেলিয়া। হংকং ৩৬টি দেশ থেকে অস্থায়ী বাসিন্দাদের ভ্রমণ নিষিদ্ধ করেছে। বিদেশফেরত শিক্ষার্থীদের ক্ষেত্রে বাধ্যতামূলকভাবে ২১ দিনের হোটেল কোয়ারেন্টাইন চালু রেখেছে তারা। মহামারীজুড়েই মেইনল্যান্ড চায়নার সীমান্তে কঠোর কিছু বিধিনিষেধ জারি রয়েছে। শুধু নিজস্ব নাগরিক ও স্থায়ী বাসিন্দা হিসেবে স্বীকৃতি পাওয়া ব্যক্তিরা সেখানে প্রবেশ করতে পারেন। মালয়েশিয়া ও সিঙ্গাপুরে কিছু কোয়ারেন্টাইনমুক্ত ভ্রমণ লেন চালু করার কথা থাকলেও তা বিলম্বিত করা হচ্ছে। সব ভ্রমণকারীর জন্য ১০ দিনের কোয়ারেন্টাইন বিধি পুনর্বহাল করেছে দক্ষিণ কোরিয়া।\nপ্রতিবেদনে আরও বলা হয়, এশিয়া-প্রশান্ত মহাসাগরীয় দেশগুলোতে প্রচুরসংখ্যক মানুষ টিকা নেওয়ার পরও এসব দেশ ভ্রমণ নিষেধাজ্ঞাসহ বিভিন্ন বিধিনিষেধের পথকেই বেছে নিয়েছে। আর এর মধ্য দিয়ে ধারণা করা যায়, সামাজিক ও অর্থনৈতিক ক্ষতি সাধনকারী এসব বিধিনিষেধ চক্র কখনোই শেষ হওয়ার নয়। এ চক্রের সমাপ্তি টানতে চাইলে কর্র্তৃপক্ষকে তাদের ধারণা পরিবর্তন করতে হবে এবং ভাইরাসের সঙ্গে খাপ খাইয়ে চলা শিখতে হবে।\nওমিক্রন শনাক্ত হওয়ার আগেও এশিয়া প্রশান্ত মহাসাগরীয় অঞ্চলের একটি বড় অংশে ভ্রমণকারীদের জন্য নিষেধাজ্ঞা জারি ছিল। ইন্টারন্যাশনাল এয়ার ট্রান্সপোর্ট অ্যাসোসিয়েশনের তথ্য অনুযায়ী, ২০১৯ সালের অক্টোবর মাসের তুলনায় চলতি বছরের অক্টোবর মাসে প্রায় ৯৩ শতাংশ বিমান চলাচল কমে গেছে। এভাবে ঢালাও ভ্রমণ নিষেধাজ্ঞা দেওয়ার সমালোচনা করেছে বিশ্ব স্বাস্থ্য সংস্থা (ডব্লিউএইচও)। সংস্থাটি বলছে, ভ্রমণ নিষেধাজ্ঞা দিয়ে ভাইরাসের বিস্তার যতখানি না ঠেকানো যায়, তার তুলনায় এটি জীবন ও জীবিকাকে অনেক বেশি কঠিন করে তোলে। কুইন্সল্যান্ড বিশ্ববিদ্যালয়ের ভাইরাস বিশেষজ্ঞ ইয়ান ম্যাকে বলেন, মহামারীগুলো প্রকৃতিগতভাবে রাজনৈতিক। প্রতিটি দেশ ভিন্নভাবে পদক্ষেপ নিলে আদৌ স্বাভাবিক জীবনে ফেরা সম্ভব কি না, তা নিয়ে প্রশ্ন থেকে যায়। তিনি মনে করেন, পরবর্তী সময়ে কী ঘটতে যাচ্ছে, তা নিয়ে ভাবনায় নিবিষ্ট না থেকে কীভাবে এর সমাপ্তি টানা যায়, তা নিয়ে ভাবতে হবে।


ঋতুস্রাব দীর্ঘস্থায়ী হয়? এই5জিনিস এটি ট্রিগার করতে পারেন\n, জাকার্তা – প্রতিটি মহিলার মাসিকের সময়কাল পরিবর্তিত হতে পারে। স্বাভাবিক 2-7 দিন, কিন্তু কিছু মহিলা আছে যারা7দিনের বেশি মাসিক অনুভব করে। এই, অবশ্যই, উপেক্ষা করা উচিত নয়, একা অবমূল্যায়ন করা যাক. কারণ কিছু ক্ষেত্রে, দীর্ঘ সময় মাসিক হওয়া একটি গুরুতর স্বাস্থ্য সমস্যার লক্ষণ হতে পারে।\nএখানে কিছু শর্ত রয়েছে যা দীর্ঘ সময়ের মাসিককে ট্রিগার করতে পারে:\n1. হরমোন ভারসাম্যহীনতা\nদীর্ঘস্থায়ী পিরিয়ডের সবচেয়ে সাধারণ কারণগুলির মধ্যে একটি হল হরমোনের ভারসাম্যহীনতা, যেমন ইস্ট্রোজেন এবং প্রোজেস্টেরন হরমোন। এই ভারসাম্যহীনতা দীর্ঘমেয়াদে জরায়ুতে অতিরিক্ত জমাট বাঁধতে শুরু করে। ফলস্বরূপ, মাসিকের সময় যে রক্তপাত হয় তা অতিরিক্ত হবে। এই অবস্থা সাধারণত কিশোরী এবং বয়স্ক মহিলাদের মধ্যে ঘটে যারা মেনোপজের দিকে এগিয়ে যাচ্ছে।\nআরও পড়ুন: ঋতুস্রাব সম্পর্কে আরও কিছু মিথ এবং ঘটনা\n2. হরমোনাল গর্ভনিরোধক ব্যবহার\nহরমোনজনিত জন্মনিয়ন্ত্রণ সময়কাল, ফ্রিকোয়েন্সি এবং আপনার পিরিয়ডের সময় আপনার কতটা রক্তপাত হয় তা প্রভাবিত করতে পারে। শুধু তাই নয়, এক ধরণের গর্ভনিরোধক থেকে অন্যটিতে পরিবর্তন করা আপনার মাসিক চক্রকেও প্রভাবিত করতে পারে, আপনি জানেন। অতএব, আপনার আবেদনে ডাক্তারকে জিজ্ঞাসা করা উচিত প্রথম পাস চ্যাট , আপনার জন্য সঠিক গর্ভনিরোধের ধরন সম্পর্কে।\n3. জরায়ু পলিপ\nভারী এবং দীর্ঘস্থায়ী মাসিক রক্তপাত হতে পারে, জরায়ুর পলিপ ছোট, জরায়ুর দেয়ালে টিস্যুর সৌম্য বৃদ্ধি। সাধারণত, এই অবস্থা সন্তান জন্মদানের বয়সের মহিলাদের মধ্যে ঘটে, যা শরীরে হরমোনের বৃদ্ধির কারণে ঘটে। জরায়ু পলিপের কারণে মাসিক চক্রের বাইরে রক্তপাত, মেনোপজের পরে রক্তপাত এবং গর্ভবতী হওয়ার অসুবিধা হতে পারে।\nআরও পড়ুন: ঋতুস্রাবের সময় এড়িয়ে চলা 6টি খাবার\n4. অস্বাভাবিক জরায়ু রক্তপাত\nদীর্ঘ ঋতুস্রাবও অস্বাভাবিক জরায়ু রক্তপাতের একটি লক্ষণ। সাধারণত, এই অবস্থার লোকেদের7দিনের বেশি মাসিক হয় এবং স্বাভাবিকের চেয়ে বেশি রক্তপাত হয়। উপরন্তু, এই অবস্থা এছাড়াও জমাট রক্তের স্রাব দ্বারা চিহ্নিত করা যেতে পারে, এবং পূর্ণ প্যাড প্রতি 1 ঘন্টা.\nআপনি যদি এই ধরনের লক্ষণগুলি অনুভব করেন, অবিলম্বে একজন ডাক্তারের সাথে পরামর্শ করুন, যাতে নির্ণয় এবং চিকিত্সা অবিলম্বে করা যেতে পারে। এটি সহজ এবং দ্রুত করতে, আপনি অ্যাপ্লিকেশনটির সুবিধা নিতে পারেন হাসপাতালে একজন ডাক্তারের সাথে অ্যাপয়েন্টমেন্ট করতে।\nঅ্যাডেনোমায়োসিস হল এমন একটি অবস্থা যখন এন্ডোমেট্রিয়াল টিস্যু যা সাধারণত জরায়ুর প্রাচীরকে রেখা দেয় তা জরায়ুর পেশীবহুল প্রাচীরে বৃদ্ধি পায়। এই টিস্যু ঘন এবং ফেটে যেতে পারে, যার ফলে মাসিকের সময় ভারী রক্তপাত হতে পারে। দীর্ঘ ঋতুস্রাব ছাড়াও, অ্যাডেনোমায়োসিস প্রায়শই অন্যান্য উপসর্গ যেমন রক্ত জমাট বাঁধা, তীব্র পেটে খিঁচুনি এবং যৌনতার সময় ব্যথার সাথে থাকে।\nএই অবস্থার মধ্যে কিছু দীর্ঘ সময়ের জন্য সাধারণ কারণ। যাইহোক, দীর্ঘস্থায়ী মাসিক অন্যান্য বিভিন্ন চিকিৎসা অবস্থার কারণেও হতে পারে, যেমন রক্ত জমাট বাঁধা রোগ, থাইরয়েড রোগ, সংক্রমণ, ডিম্বাশয়ের সিস্ট এবং ক্যান্সার।\nআরও পড়ুন: অস্বাভাবিক ঋতুস্রাবের7টি লক্ষণ যা আপনার খেয়াল রাখা উচিত\nকিভাবে দীর্ঘ মাসিক সঙ্গে মানিয়ে নিতে?\nদীর্ঘায়িত মাসিকের সাথে মোকাবিলা করার জন্য, ডাক্তাররা সাধারণত অন্তর্নিহিত কারণ অনুযায়ী ওষুধ দেবেন। ভারী রক্তপাতের ক্ষেত্রে, ডাক্তার সাধারণত হরমোন ওষুধ লিখে দেন, যেমন ইস্ট্রোজেন বা প্রোজেস্টেরন হরমোন।\nইতিমধ্যে, অভিজ্ঞ ব্যথা এবং খিঁচুনির উপশম করতে, ডাক্তাররা আইবুপ্রোফেন, প্যারাসিটামল বা অন্যান্য ব্যথা উপশমকারী লিখে দিতে পারেন। তারপর, যদি অন্যান্য স্বাস্থ্য সমস্যা সন্দেহ করা হয় যে দীর্ঘমেয়াদী ঋতুস্রাব হয়, ডাক্তার পরীক্ষা করতে পারেন, যেমন রক্ত পরীক্ষা, হরমোনের মাত্রা, থাইরয়েড ফাংশন, প্যাপ স্মিয়ার, আল্ট্রাসাউন্ড এবং বায়োপসি।\nক্লিভল্যান্ড ক্লিনিক। 2019 পুনরুদ্ধার করা হয়েছে। অস্বাভাবিক মাসিক (পিরিয়ড)।\nদৈনন্দিন স্বাস্থ্য. 2019 পুনরুদ্ধার করা হয়েছে। দীর্ঘায়িত সময়কাল: উদ্বেগের কারণ?


জীবের পরিবেশ(বাস্তুতন্ত্র), ত্রয়োদশ অধ্যায়, নবম-দশম শ্রেণি, মীর্জা মোঃ মাহফুজুল ইসলাম, সহকারী শিক্ষক (গণিত)\nসর্বশেষ আপডেট করেছেন mirzza md mahfuzul islam, জুলাই ২২, ২০১৯ pm ৩:৪৪\nশিখন ফল :১. বাস্তুতন্ত্রের সঙ্গা বলতে পারবে। ২. বাস্তুতন্ত্রের উপাদান সমূহের বর্ণনা করতে পারবে । ৩. একটি পুকুরের বাস্তুতন্ত্র ব্যাখ্যা করতে পারবে।\nসর্বশেষ আপডেট করেছেন Jannatun Nayem, জুলাই ২২, ২০১৯ pm ৩:৩৬\nসর্বশেষ আপডেট করেছেন shapurba87, জুলাই ২১, ২০১৯ pm ১১:২৫\nএই পাঠ শেষে শিক্ষার্থীরা……… ডেঙ্গু রোগের কারণ জানতে পারবে। ডেঙ্গু রোগের লক্ষণ বলতে পারবে। ডেঙ্গু রোগ প্রতিরোধের উপায় বর্ণনা করতে পারবে।\nজীব বিজ্ঞানঃ ৯ম শ্রেনি, ২য় অধ্যায় -জীব কোষ ও টিস্যুঅধ্যায় - সম্মানিত কন্টেন্ট নির্মাতা, প্যাডাগোজি , রেতর মহদয়দের আমার কন্টেন্টটি দেখে সুচিন্তিত মতামত প্রদানের জন্য অনুরোধ রইল। মাসুম শাহ, প্রভাষক, ঘোড়াঘাট মহিলা কলেজ, দিনাজপুর।\nসর্বশেষ আপডেট করেছেন masum shah, জুলাই ২১, ২০১৯ am ৯:৪৪\n১। টিস্যু সম্পর্কে বলতে পারবে ২। আবরনী টিস্যুর প্রকারভেদ করতে পারবে ৩। আবরনী টিস্যুর কাজ বর্ণনা করতে পারবে।\nশ্রেণি - নবম-দশম ।বিষয় -জীব বিজ্ঞান।পরাগায়ন। অমর চন্দ্র দাস ।আষ্টা মহামায়া পাঠশালা উচ্চ বিদ্যালয় ।ফরিদগঞ্জ ,চাঁদপুর। শিক্ষক বাতায়নে আমার ১৮ তম কন্টেন্ট দেখে আপনাদের মূল্যবান মতামত আশা করছি ।\nসর্বশেষ আপডেট করেছেন amordas49, জুলাই ১৯, ২০১৯ am ৯:১৭\n•এই পাঠ শেষে শিক্ষার্থীরা – •পরাগায়নের সঙ্গা ও প্রকারভেদ বলতে পারবে। •স্ব-পরাগায়ন ও পর-পরাগায়নের সুবিধা-অসুবিধা বলতে পারবে।\nরক্তের উপাদান _Class_Ten_Biology_chapter_14_Mohammad Abdul Kader,Assistant Teacher,Burichong Ananda Pilot Govt.High School,Burichong,Cumilla.Cell no 01716207017\nসর্বশেষ আপডেট করেছেন evaripa123, জুলাই ১৯, ২০১৯ am ৯:০৮\n১.রক্ত কী তা বলতে পারবে। ২.রক্তেরসের উপাদানসমূহ বর্ণনা করতে পারবে। ৩.রক্তকণিকার কাজ ব্যাখ্যা করতে পারবে।\nজীব প্রযুক্তি _Class_Ten_Biology_chapter_14_Mohammad Abdul Kader,Assistant Teacher,Burichong Ananda Pilot Govt.High School,Burichong,Cumilla.Cell no 01716207017\nসর্বশেষ আপডেট করেছেন evaripa123, জুলাই ১৯, ২০১৯ am ১:১৩\nএই পাঠ শেষে শিক্ষার্থীরা... ১।জেনেটিক ইঞ্জিনিয়ারিং কি তা বলতে পারবে। ২।রি-কম্বিনেট ডি এন এ প্রস্তুতের ধাপ সমুহ বর্ণনা করতে পারবে। ৩।আমাদের জীবনে জীব প্রযুক্তির অবদান বিশ্লেষণ করতে পারবে।\nটিস্যু কালচার প্রযুক্তি, শ্রেণি-নবম-দশম, বিষয় - জীববিজ্ঞান, মোহাম্মদ নাসির হোসেন, সহকারি শিক্ষক, দূর্গাপুর উচ্চ বিদ্যালয়, হাইমচর চাঁদপুর।\nসর্বশেষ আপডেট করেছেন nasirhossain.net, জুলাই ১৯, ২০১৯ am ১:২৮\nশিখনফল এপাঠ শেষে শিক্ষার্থীরা......... ১। টিস্যু কালচার প্রযুক্তি ব্যাখ্যা করতে পারবে। ২। টিস্যু কালচার প্রযুক্তির ধাপসমূহ ব্যাখ্যা করতে পারবে। ৩। টিস্যু কালচার প্রযুক্তির ব্যবহার ব্যাখ্যা করতে পারব।


রাতভর উত্তেজনা! সলমন খানের বাড়ির বাইরে বাড়ল পুলিশি নিরাপত্তা - KhaborOnline\nরাতভর উত্তেজনা! সলমন খানের বাড়ির বাইরে বাড়ল পুলিশি নিরাপত্তা\nওয়েবডেস্ক: “ভারতীয় সংস্কৃতিবিরোধী এবং অশ্লীলতা প্রচারের” অভিযোগে “বিগ বস সিজন ১৩” নিষিদ্ধ করার দাবিতে বিক্ষোভের পরে পুলিশ মুম্বইয়ের বান্দ্রা অঞ্চলে বলিউড অভিনেতা সলমন খানের বাড়ির বাইরে নিরাপত্তা জোরদার করেছে।\nশনিবার এক আধিকারিক জানিয়েছেন, কর্নি সেনার সদস্য-সহ একদল বিক্ষোভকারী শুক্রবার মুম্বইয়ের বান্দ্রা ব্যান্ডস্ট্যান্ডের কাছে সলমন খানের বাসভবনের বাইরে বিক্ষোভ দেখাতে শুরু করেন।\nতিনি বলেন,”পুলিশ ঘটনাস্থল থেকে বিক্ষোভকারীদের আটক করে এবং আবাসের বাইরে সুরক্ষা বাড়িয়ে দেয়”।\nবিগ বস-এর সঞ্চালক সলমন খান\nতিনি আরও বলেন, “ওই শো-য়ে বেড ফ্রেন্ডস ফরএভার” নামে একটি নতুন ধারণা অন্তর্ভুক্ত করা হয়েছে। যেখানে প্রতিযোগীদের সহকর্মীদের সঙ্গে বিছানা ভাগাভাগি করতে হয় বলে অভিযোগ উঠেছে। সেই অভিযোগের ভিত্তিতেই প্রতিবাদীরা সলমন খান আয়োজিত রিয়েলিটি শোতে নিষেধাজ্ঞা আরোপের দাবি জানিয়েছে”।\n[ আরও পড়ুন: ভিন্ন সম্প্রদায়ের দম্পতির বিছানা ভাগের অভিযোগ তুলে ‘বিগ বস’ বন্ধের আর্জি বিজেপি বিধায়কের]\nএই পুলিশকর্তা বলেন, “কর্নি সেনা-সহ বেশ কয়েকটি সংগঠন এই ধারণার তীব্র সমালোচনা করেছে। তাদের দাবি, ওই শো অশ্লীলতা প্রচার করছে এবং এটি ভারতীয় সংস্কৃতির বিরুদ্ধে। তবে এই নিয়ে কোনও অপ্রীতিকর ঘটনা এড়াতে আমরা অভিনেতার বাড়ির বাইরে নজরদারি বাড়িয়েছি, পরিস্থিতি এখন স্বাভাবিক।”\nRelated Topics:Bigg Boss 13Karni SenaSalman Khan\nমা সোনি রাজদানের লেখা আবেগঘন নোট শেয়ার করলেন আলিয়া ভাট\n“আপত্তিজনক” মন্তব্য করায় বলিউড অভিনেত্রীর বিরুদ্ধে মামলা দায়ের করল পুলিশ\nব্যস, আর একটা কাজই বাকি রইল সলমনের!\n‘দাবাং ৩’ মুক্তি পাওয়ার দিন কয়েক আগেই আরও একটা সুখবর শোনালেন সলমন খান\n‘দাবাং ৩’-এর টাইটেল ট্র্যাক মুক্তি পেতেই পুলিশের সাজে প্রীতি জিন্টা!


শিক্ষক প্রহৃত শিক্ষার্থী ধর্ষিত আমাদের করণীয় – Dr. Mohammed Amin\nশিক্ষক প্রহৃত শিক্ষার্থী ধর্ষিত আমাদের করণীয়\nশিক্ষক-শিক্ষার্থী সম্পর্ক শিক্ষাব্যবস্থার মেরুদণ্ড। একটা দেশের শিক্ষাব্যবস্থা কেমন হবে তা পুরোপুরি এই সম্পর্কের উপরই নির্ভরশীল। ডাক্তার-ইঞ্জিনিয়ারদের মেধাবী হলেই চলে, কিন্তু শিক্ষকদের শুধু মেধাবী হলে চলে না– তাদের অবশ্যই প্রতিভাবান হতে হয়। প্রসঙ্গত, “মেধা সমস্যার সমাধান করে, প্রতিভা সমস্যাকে প্রতিহত করে।” আমাদের দেশের শিক্ষকগণ প্রতিভাবান নন, অধিকাংশের মেধাও নিম্নমানের। তবে অহংবোধ বেশ প্রবল। উপার্জনের জন্য কোচিং-প্রাইভেট টিউশনির কথা নাই বা বললাম। আগে এমন করুণ অবস্থা ছিল না। এখন শিক্ষার্থীদের বোঝার এবং বোঝানোর মতো প্রতিভা সিংহভাগ শিক্ষকের নেই।\nশিক্ষকগণ মনে করেন, শিক্ষার্থীদের কাজ তাঁদের ভয়ে অস্থির থেকে শুধু শ্রদ্ধা করে যাওয়া; কিন্তু তারা জানেন না যে, শ্রদ্ধা, স্নেহ নামক মা আর ভয় নামক পিতার মিলনে জাত সন্তান। স্নেহ নেই বলে ভয় নামক পুরুষটি শ্রদ্ধা জন্ম দিতে ব্যর্থ হচ্ছে। ভয়ের সঙ্গে স্নেহের মিলন ঘটাতে পারলে পাথরের বুকেও শস্য এবং পশুর মুখেও লাস্য আনা যায়।\nশিক্ষকগণ, শিক্ষার্থীদের অপত্যস্নেহ দিতে পারছেন না বলেই অপত্যশ্রদ্ধা পাচ্ছেন না। এজন্য আমাদের শিক্ষাব্যবস্থার এত দুরবস্থা— শিক্ষার্থী মারছেন শিক্ষককে, কেরোসিন ঢেলে দিচ্ছে শিক্ষকের শরীরে, ধাক্কা দিচ্ছে গলায়। মনে রাখতে হবে- যে শিক্ষার্থীরা এমন করছে, তারা কিন্তু\nওই শিক্ষকদের মাধ্যমে ধাপে ধাপে বর্তমান অবস্থায় উপনীত হয়েছে। নয়নের মতো মেধাবী ছাত্রদের নয়ন বন্ড হয়ে যাওয়ার দায় সমাজ, বিশেষ করে শিক্ষকগণ কখনো এড়াতে পারেন না। নইলে কেন শিশু ধর্ষিত হচ্ছে শিক্ষকে!\nআমার ভাগ্নে হা-মীম উদ্দিন চট্টগ্রাম জেলার চন্দনাইশ উপজেলার সাতবাড়ীয়া এমএল হাই স্কুলে নবম শ্রেণির ছাত্র। সে ভালো ক্রিকেটার। প্রায় সময় খেলার জন্য বিভিন্ন জায়গায় যেতে হয়, নিয়মিত ক্লাস করতে পারে না। স্কুল থেকে বলা হয়েছে– ক্লাসে নির্দিষ্ট পরিমাণ উপস্থিতি না-থাকলে এসএসসি পরীক্ষায় অংশ গ্রহণের সুযোগ দেওয়া হবে না।\nমাস ছয়েক আগে হা-মীম আমাকে রিং করে বিদ্যালয়ের প্রধান শিক্ষকের সঙ্গে আলাপের অনুরোধ করল। প্রধান শিক্ষকের নাম নুরুল ইসলাম শরীফ। তাঁর মোবাইল নাম্বার জানা ছিল না। স্কুল ম্যানেজিং কমিটির সভাপতি আবছারের মোবাইল নাম্বার ছিল। সে আমার জুনিয়র। তাকে রিং করলাম। আবছার সবিনয় উচ্ছ্বাসে বলল, “আমার স্কুলের একজন ছাত্র ক্রিকেট খেলার জন্য বাইরে যায়, এ আমাদের গর্ব। আপনি তাকে একটা দরখাস্ত নিয়ে আগামীকালই প্রধান শিক্ষকের কাছে যেতে বলুন।”\nহা-মীমকে রিং করে তা-ই বললাম।\nপরের দিন হা-মীম রিং করে কাঁদো কাঁদো গলায় বলল, মামা, হেড স্যার আমার সঙ্গে খুব খারাপ ব্যবহার করেছেন।আমি ওই স্কুলে আর যাব না।\nকী করেছেন তিনি? জানতে চাইলাম।\nহা-মীম বলল, আমি রুমে ঢুকে স্যারকে সালাম দিলাম। আমার কথা শেষ হওয়ার আগে তিনি আমার আবেদনটা ছিঁড়ে টুকরো টুকরো করে আমার মুখে ছুড়ে দিয়ে বের করে দিলেন।\nআবছারকে রিং করলাম। সে লজ্জা পেল ভীষণ। আবছার পরদিনই হা-মীমের বিষয়টা সুরাহা করে দিয়েছিল। কিন্তু আমার কথা হলো শরীফ সাহেব যদি প্রতিবাবান হতেন, তাহলে হা-মীমকে শুনতেন। শিশু মনের আবেগ সম্পর্কে তাঁর সামান্য ধারণা থাকলেও কোনো শিশুর সঙ্গে এমন আচরণ করতেন না।\nআমার মতো প্রভাবশালী মামা না-থাকলে হা-মীমের কী হতো? শিক্ষকের আচরণ তার মনে আজীবন জ্বলত, প্রতিশোধপরায়ণ হয়ে যেত, শিক্ষকদের ঘৃণা করত, আঘাত করার মতো অঘটন ঘটিয়ে ফেলত।\nক্লাসে একজন ছাত্রী হঠাৎ বলে বসল, স্যার, আমি আপনার সঙ্গে প্রেম করতে চাই, করবেন? করুননা, প্লিজ?\nবাঙালি রক্ত চিরন্তন অভ্যাস বেয়ে হঠাৎ মাথায় উঠে বসল। পরক্ষণে বুঝতে পারলাম, এটি বাংলাদেশ নয়। আমার ক্লাস পর্যবেক্ষণ করা হচ্ছে । হেসে বললাম, তুমি পাশের ঝোপটার পাশে গিয়ে অপেক্ষা করো। আমি ক্লাসটা সেরে আসছি।\nএতগুলো লোকের সামনে কি প্রেম করা যায়?\nক্লাস শেষ হওয়া অবধি আমি থাকি?\nতুমি থাকলে আমার মন শুধু উথালপাথাল করবে। চোখে চোখ যাবে, বুকে মুখ যাবে, চুলে সুড়সুড়ি যাবে, চুমো দিতে ইচ্ছে করবে, ঠিকভাবে পড়াতে পারব না।\nছাত্রীটি বলল, সরি, স্যার, এমন কথা আর কখনো হবে না। ক্লাসে থাকি?\nএতক্ষণ স্যার আমি মজা করছিলাম, এখন সত্যি সত্যি আমি ছাত্রী আপনি শিক্ষকের প্রেমে পড়ে গেছি।\nউত্তম প্রশিক্ষণ পশুকেও অনুকরণীয় কৃতিত্বে ঋদ্ধ করে তুলতে পারে। সাফল্য শতভাগ সম্ভব নয়, কিন্তু মানুষ হতে আসা মানুষের সন্তানরা শিক্ষালয় থেকে কেন পশু হয়ে বের হচ্ছে? এটি চিকিৎসকের অবহেলায় রোগির মৃত্যুর তুল্য।\nআমার ছাত্র আমাকে মেরেছে- এটি জঘন্য অপরাধ, কিন্তু কেন মেরেছে? কে দায়ী- তা কি কখনো ভেবে দেখেছি?\nএক লাখ শিক্ষকের মধ্যে একজন শিক্ষকও যদি ধর্ষক হন, তা পুরো সমাজে বিরূপ প্রতিক্রিয়া সৃষ্টি করে। কারণ পঞ্চাশ লাখ শিক্ষার্থীর শিক্ষক মাত্র চল্লিশ হাজার।\nশিক্ষাব্যবস্থার উন্নয়নের জন্য এ মুহূর্তে যা সবচেয়ে বেশি প্রয়োজন তা হচ্ছে, শিক্ষক-শিক্ষার্থীর সম্পর্ক আর বোঝাপড়াকে আপত্য-মমতায় নিয়ে যাওয়া। তাহলে শিক্ষকদের দ্বারা শিক্ষার্থী-ধর্ষণ কিংবা শিক্ষার্থী দ্বারা শিক্ষক-প্রহারের মতো ঘটনা বহুলাংশে কমে যাবে।\nআসুন, আমরা শিক্ষার্থীদের কাছ থেকে শ্রদ্ধা পাওয়ার আগে আমাদের স্নেহময় আচরণ দিয়ে শ্রদ্ধার জন্ম দিই, যাতে লাখ লাখ শিক্ষার্থীদের মনপ্রাণ শ্রদ্ধা প্রদানে ব্যাকুল এবং দায়িত্ব পালনে আকুল হয়ে উঠে। এটি শুধু শিক্ষকদের প্রতি নয়, পুরো সমাজের প্রতিও আপতিত হবে, বিবর্ধিত হবে নিবিড় আলোর বিস্তৃত কলহাস্যে।\nসাধারণ জ্ঞান : বাংলাদেশ ও আন্তর্জাতিক বিষয়াবলি\nThis Month : 23656\nThis Year : 264024


বড়াইগ্রামে বিয়ের আগের দিন শত্রুতার আগুনে বাড়ি পুড়ে ছাই - রাজবাড়ি ডট কম\nHomeঅপরাধবড়াইগ্রামে বিয়ের আগের দিন শত্রুতার আগুনে বাড়ি পুড়ে ছাই\nবড়াইগ্রামে বিয়ের আগের দিন শত্রুতার আগুনে বাড়ি পুড়ে ছাই\nনাজমুল হক সরকার. বড়াইগ্রাম (নাটোর) প্রতিনিধিঃ নাটোরের বড়াইগ্রামে বিয়ের আগের দিন পরিকল্পিতভাবে আগুন লাগিয়ে চারটি বাড়ির ১৩টি টিনসেড সেমিপাকা ঘর পুড়িয়ে দেয়ার অভিযোগ উঠেছে। অগ্নিকান্ডে পাঁচটি ছাগল পুড়ে মারা যাওয়াসহ পরিবারের চারজন সদস্য আহত হয়েছেন।\nনগদ চার লাখ টাকাসহ কমপক্ষে ৪০ লাখ টাকার সম্পদ ভস্মিভূত হয়েছে বলে ক্ষতিগ্রস্থদের দাবি।\nউপজেলার মশিন্দা গ্রামের ব্যবসায়ী আব্দুস সাত্তার খাঁনসহ তার তিন ছেলের বাড়িতে বুধবার দিনগত রাত সাড়ে ১২টার দিকে এ ঘটনা ঘটে। আশপাশের বাড়িসহ পুড়ে যাওয়া সব ঘরের দরজা বাইরে থেকে আটকে দিয়ে আগুন ধরিয়ে দেয়া হয়েছে বলে দাবি ক্ষতিগ্রস্থদের।\nএ ব্যাপারে থানায় লিখিত অভিযোগ দায়েরের প্রস্তুতি চলছে। খবর পেয়ে উপজেলা চেয়ারম্যান ডা. সিদ্দিুকর রহমান পাটোয়ারী ও ওসি আবু সিদ্দিক ঘটনাস্থল পরিদর্শন করেছেন।\nক্ষতিগ্রস্থরা জানান, রাত সাড়ে ১২টার দিকে আগুনে বিভিন্ন জিনিসপত্র পোড়ার শব্দে ঘুম ভেঙ্গে গেলে দ্রুত দরজা খোলার চেষ্টা করেন।\nকিন্তু প্রতিটি বাড়ির দরজার বাইরে থেকে শিকল আটকানো ছিল। এ সময় চিৎকার করলে প্রতিবেশিরা এগিয়ে এসে দরজা খুলে দেন।\nখবর পেয়ে বনপাড়া ফায়ার সার্ভিস টিম এসে স্থানীয়দের সহায়তায় আগুন নিয়ন্ত্রণে আনে। তবে তার আগেই টিভি, ফ্রিজ, আসবাবপত্রসহ এসব বাড়ির সব কিছু পুড়ে ছাই হয়ে যায়।\nক্ষতিগ্রস্থ আব্দুস সাত্তার খাঁন জানান, শুক্রবার আমার নাতনী আশার বিয়ের দিন ধার্য ছিল, এ উপলক্ষ্যে যাবতীয় কেনাকাটা শেষ করা হয়েছিল। কিন্তু এক নিমিষেই আমার সব শেষ হয়ে গেল। কেউ যে শত্রুতা করে এ ঘটনা ঘটিয়েছে তা পরিষ্কার।\nপ্রতিবেশি তরুণ ইমন জানান, ডাকাডাকি শুনে ঘুম থেকে জেগে দেখি সাত্তার খান ও তার ছেলেদের বাড়িতে আগুন লেগেছে। দৌড়ে সেখানে গিয়ে দেখি গেটের বাইরে থেকে আটকানো। একই সঙ্গে এসব বাড়ির সব ঘরের দরজার ছিটকানি বা শিকল বাইরে থেকে আটকে দড়ি দিয়ে বেঁধে রাখা।\nআমরা গিয়ে সেসব দরজার বাঁধন খুলে তাদের উদ্ধার করি। একইভাবে পাশের আরো কয়েকটি বাড়িতেও একইভাবে দরজা আটকে দেয়া হয়েছে বলে পরে জানতে পেরেছি।\nবনপাড়া ফায়ার সার্ভিসের স্টেশন অফিসার আকরামুল হাসান জানান, ঘটনাস্থলে গিয়ে প্রায় দুই ঘন্টার চেষ্টায় আগুন নিয়ন্ত্রণে আনলেও প্রায় সবকিছুই পুড়ে গেছে। তবে তিনি ক্ষয়-ক্ষতির পরিমাণ আনুমানিক ১২ লাখ টাকা বলে দাবি করেছেন।\nবড়াইগ্রাম থানার ওসি আবু সিদ্দিক জানান, খবর পেয়ে ঘটনাস্থল পরিদর্শন করেছি। লিখিত অভিযোগ পেলে প্রয়োজনীয় ব্যবস্থা গ্রহণ করা হবে।\nPrevious articleআশুলিয়ায় সাড়ে ১০ লাখ টাকার হেরোইনসহ মাদক আটক ১\nNext articleযুক্তরাজ্যে প্রথম হিজাব পরিহিত মহিলা জাজ ব্যরিষ্টার রাফিয়া আরশাদ


‘আমি প্যারাসুটে নামিনি এবং লিফটেও উঠিনি’, আবারও বিস্ফোরক শুভেন্দু অধিকারী - 'Did not land with parachute. did not get into', Suvendu Adhikari's comment again fuels speculation , Bangla News\nবাংলা নিউজ > বাংলার মুখ > অন্যান্য জেলা > ‘আমি প্যারাসুটে নামিনি এবং লিফটেও উঠিনি’, আবারও বিস্ফোরক শুভেন্দু অধিকারী\nশুভেন্দু অধিকারী (ছবি সৌজন্য হিন্দুস্তান টাইমস বাংলা)\n‘আমি প্যারাসুটে নামিনি এবং লিফটেও উঠিনি’, আবারও বিস্ফোরক শুভেন্দু অধিকারী\n২ মিনিটে পড়ুন . Updated: 31 Oct 2020, 04:30 PM IST Apromeya Datta Gupta\nরাজ্য–রাজনীতিতে এই মুহূর্তে জল্পনার তুঙ্গে শুভেন্দু অধিকারী। তাঁকে নিয়ে বারবার দলবদলের জল্পনা উঠেছে। তাঁর নানা মন্তব্য এই জল্পনার জন্ম দিয়েছে। এই সবের মধ্যে ফের বোমা ফাটালেন শুভেন্দু অধিকারী।\nNandigramSuvendu AdhikarySuvendu AdhikariMamata BanerjeeAbhishek BanerjeeTMC\nরাজ্য–রাজনীতিতে এই মুহূর্তে জল্পনার তুঙ্গে শুভেন্দু অধিকারী। তাঁকে নিয়ে বারবার দলবদলের জল্পনা উঠেছে। তাঁর নানা মন্তব্য এই জল্পনার জন্ম দিয়েছে। এই সবের মধ্যে ফের বোমা ফাটালেন শুভেন্দু অধিকারী। বললেন, ‘জনপ্রতিনিধি হতে গেলে ধৈর্য আর সহ্য এই দুটো ক্ষমতা থাকা দরকার। আমার সহ্য করার ক্ষমতা আছে তাই সহ্য করি। কোনও সমস্যা নেই। আপনাদের সঙ্গে ছিলাম, আছি, এবং ভবিষ্যতেও থাকব।’\nআরও পড়ুন : বিজয়ার আমন্ত্রণপত্রে গেরুয়া ছোঁয়া, পাগড়ি পরলেন শুভেন্দু অধিকারী\nশনিবার পূর্ব মেদিনীপুর জেলার নন্দীগ্রামে এক বিজয়া সম্মেলনী অনুষ্ঠানে উপস্থিত হয়েছিলেন শুভেন্দু। সেখানে কড়া ভাষায় তিনি বলেন, ‘আমি প্যারাসুটে নামিনি এবং লিফটেও উঠিনি। ছোটোলোকদের দিয়ে বাজে কথা বলিয়ে ভেবেছে আমি উত্তর দেব। কুকুর পায়ে কামড়ালে মানুষ কখনও কুকুরের পায়ে কামড়ায় না। আর যতক্ষণ না আমার মুখ থেকে কিছু শুনছেন এই বাজারি সংবাদপত্র পড়ে, টিভি দেখে কিছু ভাববেন না। নিজের কাজ নিজে করুন। কোভিডদের বিরুদ্ধে লড়াই করতে হবে। আমি নিজেই আক্রান্ত। আপনারা দোয়া করেছেন, আশীর্বাদ করেছেন, যত মন্দির আছে, মসজিদ আছে প্রার্থনা করেছেন আমার জন্য। আমি খুব খুশি।’\nআরও পড়ুন : দিলীপ সহায়কের পোস্টে তোলপাড় বঙ্গ–বিজেপি, সরাসরি আঘাত কৈলাস–মুকুলকে\nএই মন্তব্য নিয়েও রাজ্য–রাজনীতিতে জলঘোলা হতে শুরু করেছে। কারণ তিনি সিঁড়ি ভেঙে উপরে উঠেছেন বলে দাবি করেছেন। তাহলে প্যারাসুটে আর লিফটে কে ওঠানামা করলেন? উঠছে প্রশ্ন। এই মন্তব্য কি ডায়মন্ড হারবারের সাংসদ অভিষেক বন্দ্যোপাধ্যায়ের দিকে? উঠছে প্রশ্ন।\nআরও পড়ুন : বিনয়–বিমল দ্বৈরথ থামাতে উদ্যোগী মুখ্যমন্ত্রী, বিনয় তামাংকে তলব নবান্নে\nউল্লেখ্য, কয়েকদিন আগে সুকৌশলে পরিবহণ মন্ত্রী শুভেন্দু অধিকারীকে বার্তা দেন ফিরহাদ হাকিম। শুভেন্দুর জেলায় দাঁড়িয়েই নাম না করে তাঁকে কটাক্ষের ছলে হুঁশিয়ারি পুর ও নগরোন্নয়ন মন্ত্রীর। এবার শুভেন্দু বলেন, 'তিন লাখ মেসেজ পেয়েছি দলমত-বর্ণ নির্বিশেষে। যাঁরা আমাকে ভোট দেয় না, সমর্থন করে না, মাইকে দাঁড়িয়ে গালাগালি করে, তারাও আমাকে মেসেজ করেছে। কেউ বলেছে তাড়াতাড়ি সুস্থ হয়ে উঠুন, কেউ বলছে গেট ওয়েল সুন। আর ফোন করেনি এমন কোনও লোক নেই। দু’একজন করেনি তাদের নাম আমি বলব না। বিপদ হয়ে যাবে। আর বাকি সবাই আমার জন্য করেছে। আমার মুসলিম ভাইয়েরাও করেছে।'\nআরও পড়ুন : নির্বাচনী প্রস্তুতিতে ময়দানে নামছে তৃণমূল, প্রতিটি সভায় কড়া নজর পিকের\nরাজ্যের মন্ত্রী শুভেন্দু অধিকারী আগে বলেছিলেন, 'একক শক্তি দিয়ে কোনও কাজ কেউ করতে পারেন না। স্বামী বিবেকানন্দ এটা বলেছিলেন। স্বামী বিবেকানন্দ বলেছিলেন আমি, আমি করা হল সর্বনাশের মূল।' এই মন্তব্যকে ঘিরে জল্পনা শুরু হয় রাজ্য রাজনীতিতে। এবার তিনি বলেন, ‘কেউ কেউ আশ্চর্য হয়ে যায়, অতীত ভুলে যায়। ২০০৩ সালে সিপিএম থেকে এলি, আমি ঝান্ডা ধরালাম। ঘরের মধ্যে গুজুর গুজুর ফুসুর ফুসুর করলি। প্যারাসুটেও নামিনি, লিফটেও উঠিনি। সিঁড়ি ভাঙতে ভাঙতে উপরে উঠেছি। আমায় ওসব বলে কোনও লাভ হবে না।’ তিনি আরও জানান, ১০ নভেম্বর ‘রক্তাক্ত সূর্যোদয়ের’ বর্ষপূর্তি। সেদিন গোকুলনগর হাইস্কুলের মাঠে সমাবেশ করবেন তিনি।